
+ Гешките са почти винаги нещо хубаво, свещено. Никога не се 
опитвай да ги поправиш. Точно обратното - осмисли ги, разбери ги 
добре. Чак след това ще можеш да ги оцениш. 


+ Нещо е или лесно, или невъзможно. 
+ Интелигентност без амбиция е като птица без крила. 


+» Не се страхувайте от съвършенството. Не можете да го по- 
стигнете. Още повече че в съвършенството няма нищо хубаво. 


+ Политиката е вицът на историята. 
Ф Художник нее онзи, който се вдъхновява, а онзи, който вдъхновява. 


» Това, с което се занимавам, е да развалям картините си. И после 
казвам: „Направих, каквото исках." 


+ Когато бях на 6 години, исках да бъда готвач. Когато бях на 7, 
исках да бъда Наполеон. Моите амбиции продължават да растат със 
същата скорост дори сега. Сега не искам да бъда нищо по-различно от 
Салвадор Дали. 


+ Оказва се, че всяка сутрин, щом се събудя, изпитвам върховно 
удоволствие, което днес откривам за първи път -- това да бъда Сал- 
вадор Дали. И очарован се питам какво ли чудо ще направи днес този 
Салвадор Дали. И всеки ден ми става все по-трудно да разбера как ос- 
таналите могат да живеят, без да бъдат Салвадор Дали. 


+ Чуждото мнение ми е безразлично. Единственото нещо, което 
ме вълнува, е да се говори за Дали. Пък било то и хубави неща. 


Салвадор Дали 








Салвадор Дали 
Графика 

АЛБЕРТ АЙНЩАЙН - 
СОЦИАЛИЗМЪТ И СЪВРЕМЕННИЯТ СВЯТ 





Жорес Иванович Алфьоров -- рус- 
ки физик, носител на Нобелова на- 
градаза физика през 2000г. Член-ко- 
респондент, академик и вицепре- 
зидент на Руската академия на 
науките. Член на Националната 
академия на науките и Национал- 
ната инженерна академия на САЩ, 
на Китайската, Азербайджанска- 
та, Беларуската, Молдовската и 
Арменска академия на науките. Пре- 
зидент на Фонда за подкрепа на 06- 
разованието и науката (т.нар. Ал- 
фьоровски фонд) и научен ръководи- 
тел на Иновационния център „Скол- 
ково: Депутат в руската Дума от 
фракцията на КПРО. 


Жорес Алфьоров 


реди 11 години ООН обяви 2005 г. за Година на фи- 

зиката и Година на Айнщайн. Алберт Айнщайн не- 
съмнено е най-изтъкнатият учен на нашето съвремие. 
Той стана общественото лице на науката и много често, 
при това напълно заслужено, беше наричан най-забеле- 
жителния човек на ХХ век. Още като студент аз бях по- 
разен - идо днес се чудя - как на 26 години Алберт Айн- 
щайн, бидейки неизвестен чиновник в патентно бюро в 
Цюрих, е публикувал през 1905 г. пет статии, които се 
превръщат в основа на съвременната физика и нещо 
повече - на цялата съвременна наука. Тези трудове са 
посветени на три отделни области: теорията на относи- 
телността, брауновото движение на частиците и фотое- 
лектрическия ефект. Айнщайн променя изцяло нашите 
представи за времето и пространството и полага осно- 
вите на квантовата теория на светлината, а теорията за 
брауновото движение потвърди съществуването на ато- 
мите - нещо, което беше необходимо дори за физиците 
по онова време. Четейки статиите на Айнщайн, човек 
се удивлява: в тях няма много математика, а тази, коя- 
то присъства, не е сложна. Текстовете са по-скоро ин- 
туитивно изложение на състоянието и на възможното 
развитие на физиката и науката въобще. Много по-къс- 
но тези особености на трудовете на Айнщайн бяха 
обяснени прекрасно от холандския физик теоретик Г. 
Хофт, който получи Нобелова награда за физика през 
1999 г. за приноса си в квантовата теория: „Дирак, Фер- 
ми, Файнман и други също са дали многократен принос 
за физиката, но само благодарение на Айнщайн светът 
за първи път осъзна, че размишлението може да проме- 
ни нашето разбиране за природата” 


Теория 


Накрая, в петата, последна за 1905 г. статия на Айнщайн, посветена на ек- 
вивалентността на масата и енергията, е приведена знаменитата формула Е-тс”, 
известна на цялото земно население, което няма никаква представа за физиче- 
ското съдържание на въпросната формула, нито дори за физиката като наука. 
Именно това съотношение се оказа основата за създаването на ядреното оръжие. 
В живота на Айнщайн удивително плодотворни са две години: 1905 г. и 1916г. 
През 1916 г. той публикува гениалния си труд „Обща теория на относителността” 
и така полага основите на всички лазерни технологии, въвеждайки и обоснова- 
вайки понятието за стимулирани преходи. А през 1924 г. той създава нова статис- 
тика на частиците, наречена статистика на Бозе-Айнщайн. Нобеловата награда 
за физика му е присъдена през 1921 г. за работата му в областта на фотоефекта, 
която не само обяснява същността на фотоелектрическия ефект, но и разрешава 
многовековния проблем за дуализма на вълновата и корпускулярната природа 
на светлината. Съвсем наскоро в резултат на хиперсложни експерименти в ПСО 
(лазерния интерферометър в обсерваторията за гравитационни вълни) бяха ре- 
гистрирани гравитационни вълни, предсказани в общата теория на относител- 
ността преди 100 години. Както отбеляза на пресконференция Франк Кордова, 
директор на Националния научен фонд на САЩ, финансирал въпросните из- 
следвания: „Айнщайн би сиял от радост". 

Но Алберт Айнщайн е не само велик учен, а и велик гражданин на наша- 
та планета. Той се вълнува от несправедливостта в устройството на обществото. 
Той е един от най-активните противници на фашизма и на неговата Хитлерова 
форма - нацизма. Хитлер разрешава неговото убийство, но Айнщайн успява да 
избяга в Англия, а по-късно в САЩ. Тук, през октомври 1939 г. той подписва 
подготвено от унгарския физик Л. Сцилард писмо до президента на САЩ от- 
носно необходимостта от създаване на атомно оръжие. Подтиква го опасността 
с атомно оръжие да се сдобие хитлеристка Германия. Писмото е връчено лично 
на Рузвелт на 11 октомври 1939 г. След създаването на атомното оръжие в САЩ 
и атомните бомбардировки над Хирошима и Нагасаки, причинили смъртта на 
стотици хиляди невинни хора, Айнщайн не може да си прости и споделя, че ако 
е имал и най-малките съмнения във възможността за създаване на атомна бомба 
в Германия, никога не би подписал подобно писмо. 

Монополът на САЩ върху ядреното оръжие през първите следвоенни го- 
дини позволи в страната да се развихри антисъветска истерия, изразяваща се ив 
подготовка за атомни бомбардировки над СССР и в широко разпространение на 
антикомунистическа и антисъветска пропаганда, започнала с известната реч на 
У Чърчил във Фултън, САЩ, през 1946 година. 

Алберт Айнщайн винаги се е отнасял с голям интерес и съчувствие към 
грандиозния социален експеримент в СССР. През 1929 г. в публикувана бележ- 
ка в памет на Ленин той пише: „Аз уважавам у Ленин човека, който с пълно 
самопожертвование отдаде всичките си сили на делото за осъществяването на 
социалната справедливост. Аз не смятам неговия метод за целесъобразен. Но 

едно нещо е безспорно: хора като него са пазители и обновители на съвестта на 
човечеството.” 

В броя от май 1949 г. на новото списание „Месечен обзор” в разгара на ан- 
тикомунистическата и антисъветска истерия в САЩ А. Айнщайн публикува 
статията „Защо социализъм”. Огромен интерес представляват възгледите на едва 
ли не най-изтъкнатия мислител на ХХ век за икономиката и общественото ус- 
тройство на съвременния свят. Той пише: 

„Опитът, натрупан от началото на така наречения цивилизован период в 
човешката история, беше до голяма степен ограничен и повлиян от неиконо- 
мически по своята същност причини. Например повечето от великите държави 
дължат появата си на завоевания. Народите завоеватели са правили от себе си 
юридически и икономически господстваща класа на завоюваната страна. Те са 
си присвоявали монополното право върху владеенето на земята и са избирали 
жреци само от своите среди. Тези жреци, в чиито ръце е бил контролът над 06- 
разованието, са направили класовото разделение на обществото постоянно и са 
създали система от ценности, която хората са започнали да спазват в обществе- 
ното си поведение, в повечето случаи несъзнателно. 

Тази историческа традиция остава в сила. Никъде ние не сме преодолели 
това, което Торстен Веблен нарича „хищническа фаза” в развитието на чове- 
чеството. Съществуващите икономически факти се отнасят към нея и законите, 
които можем да изведем от тях, не са приложими към други фази. А тъй като 
целта на социализма се състои именно в това да се преодолее хищническата фаза 
на човешкото развитие в името на една по-висока фаза, икономическата наука в 
нейния настоящ вид не може да обясни чертите на социалистическото общество 
на бъдещето” 

Представите на нашите икономисти от военните и следвоенните години се 
заключаваха в проблема за възможността да се постигне окончателна победа на 
социализма в отделно взета страна, но те не разбираха, че създаването на социа- 
листическо общество е сложен процес преди всичко на изменение и развитие на 
икономиката на основата на по-високи етични норми. 

През 1949 г. обаче нови страшни опасности очакваха цялото човечество 
поради създаването на ядреното оръжие. „Неотдавна обсъждах с един умен и 
добронамерен човек опасността от нова война, която според мене би била се- 
риозна заплаха за съществуването на човечеството. Аз отбелязах, че само една 
наднационална организация би могла да се превърне в надеждна защита от та- 
кава опасност. На което моят събеседник отвърна спокойно и студено: „А Вие 
защо сте толкова силно настроен срещу изчезването на човешката раса””. Аз съм 
сигурен, че преди сто години никой не би могъл да направи подобно изявление 
с такава лекота” 

Но основата на кризата си остава същата. Айнщайн пише: „Истинската при- 
чина за това зло според мене е икономическата анархия на капиталистическото 
общество. Ние виждаме една огромна производителна общност, чиито членове 

все повече се опитват да се лишат един друг от плодовете на своя колективен 
труд. И то не със сила, а до голяма степен спазвайки установените от закона пра- 
вила. Във връзка с това е важно да разберем, че средствата за производство, т.е. 
всички производствени мощности, необходими за производството както на по- 
требителски, така и на капиталови стоки, могат да са ив голямата си част са част- 
на собственост на отделни лица” 

„Правовата” държава, установена и прославяна в „напредналите”, „циви- 
лизованите” страни, както ив нашата страна след разпадането на СССР, съв- 
сем законно се занимава с грабителско присвояване на чужда собственост, 
„работа” напълно непроизводителна и не само безполезна, но и вредна за ця- 
лото общество. Действията на Егор Гайдар и Анатолий Чубайс доведоха не 
само до чудовищното забогатяване на неколцина новобогаташи, но и до уни- 
щожаването на могъщата реална икономика на СССР. Както пише Айнщайн: 
„Частният капитал има свойството да се концентрира в ръцете на малцина. 
Това е свързано отчасти с конкуренцията между капиталистите, а отчасти се 
дължи на техническото развитие и задълбочаващото се разделение на труда, 
които водят към образуването на все по-големи производствени единици за 
сметка на малките. В резултат от тези процеси се появява капиталистическата 
олигархия, чиято чудовищна власт демократично организираното общество 
не може ефективно да ограничава” 

Не са ли наистина напълно идентични характеристиките на олигарсите ня- 
кога и днес, на Запади в Русия? 

А какво се случва в информационната сфера Ето отговора на Айнщайн: 
„Частните капиталисти неизбежно контролират - пряко или косвено - основните 
източници на информация (преса, радио, образование). По този начин за отдел- 
ния човек става неимоверно трудно, а в повечето случаи практически невъзмож- 
но, да достигне до обективни изводи и разумно да използва своите политически 
права” 

Развитието на информационните технологии, чиито основи са заложени и 
от Айнщайн: теорията на фотоефекта и въвеждането на стимулираните преходи, 
през втората половина на ХХ век достигна високо ниво. Още през 1982 г. в до- 
клада си пред конференция, посветена на твърдотелните прибори, професор Зи, 
по това време сътрудник на „Бел телеграф”, говори за настъплението на постин- 
дустриалното информационно общество благодарение на развитието на микро- 
електрониката. 

На официалната вечеря за Нобеловата награда през 2000 г. аз казах: „Както 
винаги, разбира се, научно-техническите открития и изобретения имат за нас 
не само положителен, но и отрицателен ефект. Електронните масмедии, бидей- 
ки много силни и мощни оръжия, за нещастие понякога попадат в ръцете на 
нечестни и безотговорни хора” Днес може с пълно основание да се твърди, че 
електронната техника служи за доста ефективното опростачаване на население- 
то на нашата планета. Като един от създателите на съвременната електроника 

аз сужас и пълно отвращение гледам как обкръжаващите ме хора непрестанно 
играят на своите айфони и айпади, по правило гледат калпави филми, а освен 
единствения канал „Култура” нормални хора не бива да гледат нашата телеви- 
зия. Подобно нещо се случва и в западните страни. Децата престават да четат 
книги и по правило остават неграмотни на родния си език. Отделни добри учи- 
лища като нашия Лицей не могат да променят изцяло това положение. Оглупя- 
ването на населението на планетата върви успешно и интернет служи за това 
доста ефективно, като едновременно с това, разбира се, дава възможност да се 
изкарат пари от целия този процес. 

Резултатът от цялата тази система, както отбелязва Айнщайн, е: „Нео- 
граничената конкуренция води до чудовищно пилеене на труд и до това оса- 
катяване на социалното съзнание на отделната личност, за което вече говорих 
и което смятам за най-голямото зло на капитализма. Цялата ни система на 0б- 
разование страда от това зло. На нашите ученици им се внушава да се стремят 
към конкуренция; в подготовката за кариера ги учат да се кланят на успеха в 
придобиването” 

Какъв изход от така сложилата се ситуация, включващ и опасностите от 
неговата реализация, вижда изтъкнатият учен и мислител? „Аз съм убеден, че 
съществува само един начин да се избавим от тези ужасни злини, а именно 
чрез създаване на социалистическа икономика със съответстващата й систе- 
ма на образование, която би била насочена към постигането на обществени 
цели. В такава икономика средствата за производство принадлежат на цялото 
общество и се използват по план. 

Плановата икономика би гарантирала на всеки мъж, жена и дете правото на 
живот. 

Образованието би поставило за своя цел у човека да се развива чувството за 
отговорност към другите хора вместо съществуващата в нашето общество про- 
слава на успеха и властта. 

Нужно е да помним обаче, че плановата икономика все още не означа- 
ва социализъм. Сама по себе си тя може да се съпровожда от пълно закре- 
постяване на личността. Построяването на социализма изисква решаването 
на изключително сложни социално-политически проблеми: като се отчита 
високата степен на политическа и икономическа централизация, как да се на- 
прави така, че бюрокрацията да не стане всесилна? Яснотата по отношение 
на целите и проблемите на социализма има най-голямо значение в нашето 
преходно време” 

Тези общи и съвсем правилни твърдения изискват за своето осъществяване 
конкретни решения в конкретни области. Достатъчно е си спомним знаменитата 
Ленинова формула: „Комунизмът е съветска власт плюс електрификация на ця- 
лата страна” 

В следвоенните години такава област станаха информационните техно- 
логии, основани на развитието на микроелектрониката. Стимулът, активно 

поддържан от властите както в САЩ, така ив СССР, бяха компютърните тех- 
нологии за атомното оръжие. Основна роля в създаването на съвременните 
„двоични” компютърни системи изиграха по едно и също време, но независи- 
мо един от друг, акад. С. Лебедев и Джон фон Нейман. Микроелектрониката 
не само се превърна в движеща сила на компютризацията и новите техноло- 
гии в най-различни области на промишлеността, но често започна да решава 
и социални задачи. 

Съвременните информационни технологии се базират на два материал- 
ни компонента: кремниевите чипове и полупроводниковите хетерострук- 
тури. Именно хетероструктурите - „кристали, направени от човека” - по 
образния израз на японския физик Лео Есаки, определиха възникването и 
прогреса на мрежовата телефония и спътниковата връзка, на оптичновлак- 
новата връзка и светодиодното осветление. Цялата съвременна фотоника, 
бързата електроника, до голяма степен „слънчевата енергетика” и ефектив- 
ното енергоспестяване са основани върху тяхното използване. За разлика 
от чиповете, в тази област пионери и създатели на научния фундамент и на 
основите на технологията бяхме преди всичко ние, а не американците. Пър- 
вото опитно промишлено производство на лазери, светодиоди и слънчеви 
батерии, основано на хетероструктури, беше извършено у нас по-рано, от- 
колкото в чужбина. 

Основата на този безусловен успех бяха традициите на нашата академич- 
на наука, това, че Академията на науките на СССР беше мощна организация 
с широка мрежа от собствени лаборатории, в които учените имаха свобода на 
избор и възможност да провеждат своите фундаментални опити независимо 
от временната конюнктура. 

Обаче разцветът на практическото и широкомащабно промишлено 
използване на хетероструктурите съвпадна с годините на „реформи”, т.е. с 
разпадането на СССР и на всички високотехнологични отрасли на иконо- 
миката му. 

И днес микролектрониката, наноелектрониката и родената от идеите на 
Айнщайн и основана върху хетероструктурите фотоника, както и преди, са ос- 
новата на научния, технологичния и социалния прогрес (в последния случай - 
често на регреса!). 

САЩ, благодарение на разпадането на СССР, запазват без големи разхо- 
ди и усилия водещите си позиции, но нашите традиции, както и все още оце- 
ляващите ни научни школи, преди всичко в Академията на науките ив редица 
вузове, ни позволяват самостоятелно да решаваме нови задачи, използвайки 
по-рано натрупаните научни и технологични знания. За постигането на тази 
цел служи и Консултативно-научният съвет на фонда „Сколково”, предназна- 
чен да подкрепя своевременно нови старт-ъп фирми, създаващи иновативни 
технологии. Идеологията на износозаместването, основана върху програмата 
за производство на дадени компоненти, не само не решава основния проблем, 

а фактически планира дългосрочно изоставане. Ние можем да разчитаме на 
успех единствено в жестоката конкурентна борба в най-перспективните на- 
правления на съвременната електроника чрез най-активна подкрепа от стра- 
на на държавата. И тук, както винаги, новото божество, родено от „нашия” 
капитализъм - парите, е главният стимул, който, както и преди, ще ни захвър- 
ли в изостаналия свят на развиващите се страни. 

Ние трябва да развиваме нова електроника на основата на предишните си 
постижения в областта на физиката и технологията на наноструктурите, а за 
това нашето образование трябва да подготвя специалисти с дълбоки познания 
по физика и информатика, по основи на биологията и медицината. Съвремен- 
ният университет трябва да съчетава учебната и научната дейност, стремейки се 
да създава нови технологии и интердисциплинарни изследователски програми. 
Особено важно е тези общи принципи да придобият конкретно съдържание и 
новите университети като Академичния университет в Санкт-Петербург да имат 
реална подкрепа. 

„Науката е производителната сила на обществото” - тази формула на Карл 
Маркс ни призовава към висшето според етичните норми общество - общество- 
то на СОЦИАЛИЗМА. 

ЗАЩО 
СОЦИАЛИЗЪМ?“ 


Алберт Айнщайн 


т известно време без- 

брой гласове ни уверя- 
ват, че човешкото общество 
преминава през кризисен 
период и че неговата ста- 
билност е сериозно разкла- 
тена. Каква е причината? 
Има ли изход? Лесно е да се 
поставят такива въпроси, 
но е трудно да се отгово- 
ри с някаква степен на си- 
гурност. Аз обаче трябва да 
пробвам, дотолкова, докол- 
кото мога, макар и да съз- 
навам, че нашите чувства и 
стремежи често са проти- 
воречиви и неясни и не мо- 
гат да бъдат изразени в есе 
или с прости формули. 

„Опитът, който е на- 
трупан от започването на 
т.нар. цивилизован период 
на човешката история, както е добре известно, е повлиян и ограничен от при- 
чини, които в никакъв случай не са само от икономическо естество. Напри- 
мер повечето от главните държави в историята дължат своето съществува- 
не на завоевания. Завоевателите се установяват, законово и икономически, 
като привилегирована класа в завладените страни. Те налагат монопол вър- 
ху владеенето на земята и назначават свои религиозни водачи. Религиозни- 
те водачи, контролирайки образованието, институционализират класовото 








« Публикува се със съкращения. 

разделение и създават система от ценности, от която от този момент ната- 
тък хората, до голяма степен несъзнателно, се ръководят в своето социално 
поведение. 

Но историческата традиция е, така да се каже, вчерашна; дали днес 
наистина сме преодолели това, което Торстен Веблен нарече „хищническа 
фаза” на човешкото развитие? Наблюдаемите икономически факти принад- 
лежат на тази фаза и дори закони, каквито ние бихме могли да извлечем от 
тях, не са приложими към други фази. Доколкото истинската цел на социа- 
лизма е точно да преодолее и да придвижи човешкото поведение отвъд хищ- 
ническата фаза, икономическата наука в сегашното си състояние би могла 
да хвърли твърде малко светлина върху бъдещото социалистическо обще- 
ство. Второ, социализмът има социално-етична насоченост. Науката обаче 
не може да създава цели, а още по-малко да ги вгражда у хората; науката, 
като максимум, може да осигури средства, чрез които да бъдат постигнати 
известни цели. Но те се определят от хората с високи етични възгледи и 
ако тези идеи не са мъртвородени, а жизнени и устойчиви, те се подемат и 
прокарват от онова множество хора, което полуосъзнато определя бавната 
еволюция на обществото. 

Човекът е едновременно самостоятелно същество и социално същество. 
Като самостоятелно същество той се опитва да защитава своето и на своите 
най-близки хора съществуване, да задоволява своите лични желания и да раз- 
вива своите вродени способности. Като социално същество той се стреми да 
получи признанието и привързаността на околните, да споделя техните удо- 
волствия, да ги утешава в тъгата им и да подобрява условията на техния жи- 
вот. Единствено съществуването на тези променливи и често конфликтуващи 
черти на характера на човека и на техните специфични комбинации определя 
степента, до която един индивид може да постигне вътрешно равновесие и 
да допринесе за благосъстоянието на обществото. Индивидът е способен да 
мисли, да се бори и да работи самостоятелно, но в своето физическо, интелек- 
туално и емоционално съществуване той зависи толкова много от общество- 
то, че не е възможно да мислим за него или да го разберем извън рамките на 
обществото. Поради това е очевидно, че зависимостта на индивида от обще- 
ството е природен факт, който не може да бъде пренебрегнат - точно както в 
случая с мравките и пчелите. Но докато целият жизнен цикъл на мравките и 
пчелите е определен до най-дребните детайли чрез твърди наследствени ин- 
стинкти, социалното поведение и отношенията на хората са гъвкави и подда- 
ващи се на промяна. 

Вече достигнах момента, в който мога да отбележа накратко в какво спо- 
ред мен се състои същността на кризата на нашето време. Тя засяга отноше- 
нието на индивида към обществото. Индивидът днес повече от всякога осъз- 
нава зависимостта си от обществото. Но той не чувства тази зависимост като 
нещо положително, като органична връзка или защитна сила, а по-скоро като 

заплаха за своите естествени права или дори за своето икономическо същест- 
вуване. Още повече че постоянно се акцентира на неговите природни егоис- 
тични подбуди, докато социалните му подбуди, които са по-слаби по природа, 
прогресивно деградират. 

Икономическата анархия на капитализма, която съществува днес, по 
мое мнение е истинският източник на злото. Ние виждаме огромна общност 
от производители, членовете на която непрекъснато се борят да отнемат 
един от друг плодовете на своя колективен труд - не чрез сила, а, като цяло, 
чрез добросъвестно подчинение на законово установени правила. 

За простота по-нататък ще наричам „работници” ония, които нямат 
дял в притежаването на средствата за производство, макар и това да не съ- 
ответства напълно на обичайната употреба на този термин. Собственикът 
на средства за производство е в състояние да купува работната сила на ра- 
ботника. Ползвайки средствата за производство, работникът създава нови 
стоки, които стават собственост на капиталиста. Ключов момент в този про- 
цес е отношението между това, което работникът произвежда, и това, което 
му се плаща, измерени в реална стойност. Доколкото трудовият договор е 
„свободен”, това, което работникът получава, не се определя от истинска- 
та стойност на стоките, които произвежда, а от минималните му нужди и 
от броя кандидати за работата, отговарящи на условията на капиталиста. 
Важно е да се разбере, че дори теоретично заплащането на работника не се 
определя от стойността на продукта на неговия труд. 

Производството се извършва за печалба, а не за потребление. Няма га- 
ранции, че всички, които са способни и искат да работят, винаги ще могат 
да намерят работа; „армия от безработни” съществува почти винаги. Работ- 
никът постоянно се страхува да не загуби работата си. Тъй като безработни 
и лошо платени работници не осигуряват печеливш пазар, производството 
на потребителски стоки е ограничено и последствието са огромни лишения. 
Технологичният процес често води до по-голяма безработица, отколкото до 
облекчаване на тежестта на труда. Мотивацията за печалба и свързаната с 
нея конкуренция между капиталистите са отговорни за нестабилността в 
натрупването и използването на капитала, която води до нарастващи тежки 
депресии. 

Това травмиране на личността аз смятам за най-голямото зло на 
капитализма. Цялата ни образователна система страда от това зло. Преуве- 
личава се ролята на конкуренцията и се боготвори потребителството като 
успех. 

Убеден съм, че има само един начин да се премахнат тези дълбоки зли- 
ни, а именно чрез установяването на социалистическа икономика, придру- 
жена от образователна система, ориентирана към социални цели. В такава 
икономика средствата за производство са собственост на обществото и се 
употребяват по планов метод. Планова икономика, която наглася производ- 

ство според нуждите на обществото, би разпределяла работата между всич- 
ки способни да работят и би гарантирала средства за съществуване на всеки 
мъж, жена и дете. 

Въпреки това необходимо е да се напомни, че плановата икономика все 
още не е социализъм. Плановата икономика може да бъде придружена от 
пълно заробване на индивида. Постигането на социализма изисква реше- 
ние на някои крайно трудни социално-политически проблеми. По какъв на- 
чин, като се има предвид разрастващата се централизация на политическата 
и икономическата власт, да се преодолее превръщането на бюрокрацията 
във вездесъща и всепоглъщаща Как може правата на индивида да бъдат 
защитени, с което да се осигури демократично контрабалансиране на мощта 
на бюрокрацията? Яснотата на целите и проблемите на социализма има ог- 
ромно значение в нашето време на преход. 

()) оението е един от централните проблеми, 
около които се зараждат възгледите на младия 
Маркс. В „Икономическо-философски ръкописи” от 
1844 г. Маркс пише за „религиозно” отчуждение, „кое- 
то става само в областта на съзнанието, във вътреш- 
ния мир на човека”, и за икономическо отчуждение, 
което „е отчуждението на действителния живот”. 
Тези два аспекта дават основание на тезата, че отчуж- 
дението е сложен социален феномен, в който си вза- 
имодействат процеси, свързани с религиозното съз- 
нание и икономическите отношения, които по-общо 
могат да се представят в разбирането за идеологически 
и онтологически аспекти на отчуждението. 

Исторически погледнато, по-слабо развитите 
икономически отношения през феодализма предиз- 
викват по-слаби форми на икономическо отчуждение. 
Тогава все още не съществува мощната система на раз- 
деление на труда, създавана от индустрията, трудът е 
непосредствено обвързан с обработването на земята и 
е изцяло зависим от природните условия. Но тогава е 
по-силно изразен идеологическият или религиозният 
аспект на отчуждението. Властта на доминиращите 
класи е непосредствено силна в религиозните предста- 
ви, в съсловното разделение, което е дадено на хора- 
та по рождение, и т.н. В развитото капиталистическо 
общество напротив, трудът е свързан с опосредства- 
щата форма на индустрията, икономическите връзки 
интензифицират производствените отношения така, 
че доминираща става икономическата форма на от- 
чуждението, а идеологическото господство става все 
по-слабо, но и все по-цинично. 

В „Манифест на комунистическата партия” например пише: „Където дой- 
де на власт, буржоазията разруши всички феодални, патриархални, идилич- 
ни отношения. Тя коравосърдечно разкъса пъстрите феодални нишки, които 
оплитаха човека в паяжината на естествените му повели, и не остави никаква 
друга междучовешка връзка, освен голия интерес, безчувственото „плащане в 
брой”. В ледената вода на егоистичната сметка тя удави благоговейния трепет 
на горещата набожност, на рицарското въодушевление, на еснафската нега. Тя 
разми личното достойнство в разменната стойност, а на мястото на безброй- 
ните хрисовулни и благосклонно получени свободи постави една-единствена 
свободата на безсъвестната търговия. С една дума, на мястото на забуленото с 
религиозни и политически илюзии ограбване тя постави откритата, безсрам- 
на, пряка, обикновена експлоатация”? 

Понятието за отчуждение при Маркс обхваща взаимодействието на по- 
литическия и на производствения живот. Но в това взаимодействие досега 
винаги е съществувала разрушителна противоречивост, която е генерирала 
нуждата от революционна структурна трансформация на обществото. 

В „Икономическо-философски ръкописи” от 1844 г. Маркс дава следното 
определение на овъншняването на труда: „За работника трудът е нещо външно, 
т.е. не спада към неговата същност, и поради това той не се потвърждава в своя 
труд, а се отрича, не се чувства щастлив, а нещастен, не разгръща свободно ни- 
каква физическа и духовна енергия, а изтезава тялото си и разрушава духа си. 
И затова едва извън труда работникът чувства, че е при себе си, ав процеса на 
труда - извън себе си. (...) Външният труд, трудът при който човекът се овънш- 
нява, е самопожертвователен труд.. 7? 

Същевременно отчуждението на труда е основание за разгръщането на 
нови и различни аспекти от социалното съществуване на хората. В „Парижки 
ръкописи” Маркс пише: отчуждението на труда води дотам, че човек е отчуж- 
ден от природата, от самия себе си, от родовия живот и от другия човек“. 

Няма никакво съмнение, че трудът е във фокуса на вниманието на мла- 
дия Маркс, важен антропологичен и онтологичен център във философски- 
те му възгледи. Той е ключов пункт, по който се изграждат редица аспекти 
от Марксовата теория. Развитието и надграждането на трудовата теория на 
стойността е главният фундамент на политико-икономическите възгледи на 
зрелия Маркс, неслучайно „Капиталът” започва с тезата, че трудът е единстве- 
ният източник на стойност. 

Марксизмът е теория, която трябва да разкрие социалните противоре- 
чия по теоретичен начин и да проправи път на практиката по тяхното прео- 
доляване. В този смисъл Маркс и Енгелс са крайно сдържани, що се отнася 
до описанието на комунистическото общество. Естествено това се дължи на 
факта, че изграждането на идеален модел на обществото е принцип, който 
може да превърне марксизма от научна теория в романтична утопия. Показа- 
телно е изказването на Маркс от „Немска идеология”, че „комунизмът за нас 

не е състояние, което трябва да съществува, не е идеал, с който трябва да се 
съобразява действителността”. Но въпреки това една от неизменните чер- 
ти на комунистическото общество е описана от Енгелс в една негова рецензия 
към „Капиталът” по следния начин: „Ако в буржоазното общество живият 
труд е средство за умножаване на натрупания труд, то в комунистическото 
общество натрупаният труд е средство за обогатяване и разгръщане на жиз- 
нения процес на трудещите се” 

От тази гледна точка според мен не би трябвало да се изпуска от вни- 
манието ни фактът, че трудът заема централно място в Марксовата теория. 
Неговото значение не трябва да бъде нито подценявано, нито надценявано. 
Съвсем естествено обаче започва да се налага тезата, че структурните транс- 
формации, които капитализмът претърпява от индустриалната епоха, в която 
живеят Маркс и Енгелс, до високотехнологичния капитализъм днес, някак си 
подриват акгуалността и смисъла на марксистката социална теория. Трудът 
на индустриалните работници съвсем не е така разпространен както през Х1Х 
и първата половина на ХХ век, финансовият капитал започва да доминира над 
промишления и т.н. Дали обаче тези процеси, които са неподлежащ на съм- 
нение факт, могат да подринат дълбинния идеен смисъл на марксизма? Това 
е проблемът, който искам да разгледам в следващите страници. Проблемът 
за отчуждението е тясно свързан с рационалните форми на организация на 
обществото. Затова тук искам да използвам два ракурса към рационалните 
форми, в които се разгръща капиталистическото общество. Първата засяга 
развития индустриален капитализъм от навечерието на Първата световна 
война. Втората засяга по-новите форми на капитализма, свързани с развитие- 
то на високите технологии и превалирането на финансовия над промишления 
капитал. 


Отчуждението, овещняването 
и универсализирането на стоковата форма 


В „История и класово съзнание” Лукач говори за „овещняване” 
(Уегревепзйпайсвипо), а понятието „отчуждение” (Ен тетдине) се спомена- 
ва на едно или две места в цитати от „Капиталът”. Още повече по това време 
„Икономическо-философски ръкописи” от 1844 г. не са публикувани и Лукач 
не познава концепцията на младия Маркс за отчуждението от това ключо- 
во произведение. Според мен обаче овещняването може да се разглежда като 
специфична форма на отчуждението в развития индустриален капитализъм 
от навечерието на Първата световна война. Основният аргумент към тази 
теза е, че овещняването има същия механизъм, какъвто и отчуждението. 
Овещняването има ясно откроими икономически и идеологически аспекти. 
Трудът е превърнат в стока, а стоковата форма става универсална структурна 
форма на всички субективни и обективни социални феномени. От една стра- 

на, тя е резултат на материалните процеси в индустриалния капитализъм, но, 
от друга страна, е и негова главна „духовна” и идеологическа предпоставка. 

Тъкмо идеологическият момент във възгледите на Лукач - че стоковата 
форма и парите се конституират като абсолютна ценност на буржоазното 06- 
щество, е разработен от неокантианската социология на Зимел във „Философия 
на парите” иот Вебер в „Протестантската етика и духът на капитализма”. Лукач 
обогатява възгледа за овещняването, като внася някои моменти от тези автори, 
но успява да постави чисто феноменологичните наблюдения на социологията 
на по-дълбоката и продуктивна основа на Марксовата социална теория и да 
потърси път не просто към теоретическо диагностициране на социалните па- 
тологии на буржоазното общество, а към тяхното практическо преодоляване. 

Един от сложните проблеми в капиталистическото общество е, че „стоко- 
вата форма става конститутивната форма на едно общество” и че самият труд 
придобива формата на стока”. В „Към критика на политическата икономия” 
Маркс пише, че „да бъде потребителна стойност е необходима предпостав- 
ка на стоката, но да бъде стока е безразлично отношение за потребителната 
стойност”8. Което значи, че продуктите на труда могат да съществуват и без 
да имат формата на стоки. Те стават такива едва след като размяната е доста- 
тъчно разпространена в обществените отношения и разменната стойност е 
станала универсално качество на предметите, което исторически се случва с 
възникването на капитализма. 

Лукач пише: „Стоково обръщение и съответстващи му субективни и 
обективни стокови връзки е имало, както е известно, още на много прими- 
тивни степени на общественото развитие. Онова, до което се опира тук оба- 
че, е: доколко стоковото обръщение и неговите структуриращи следствия са 
способни да въздействат на целия външен и вътрешен живот на обществото. 
(...) Разликата между общество, в което стоковата форма е господстваща, 
решително влияеща върху всички жизнени изяви форма, и общество, в кое- 
то тя се появява само епизодично, е по-скоро качествена разлика. Защото 
всички субективни, както и обективни явления на съответните общества 
съдържат тази разлика съразмерно качествено различни предметностни 
форми”? 

Успявайки „да прониже всички жизнени изяви на обществото и да ги пре- 
образува по свой образ и подобие”, стоковата форма започва да оказва струк- 
турни въздействия върху „целия веншен и вътрешен живот на обществото”, 
върху неговите „субективни и обективни явления”. Така например производ- 
ството на стоки в индустриалния капитализъм протича обективно при строго 
рационализирано производство и силно развито разделение на труда. Но „това 
рационално механизиране прониква до „душата” на работника: неговите пси- 
хологични свойства се отделят от цялостната му личност, обективират се като 
противопоставени на нея, за да могат да бъдат вкарани в специализирана сис- 
тема и там подведени под калкулиращото понятие”. 

Лукач пише: „Преди всичко този структуриращ основен факт се дължи 
на обстоятелството, че чрез него собствената дейност, собственият труд на 
човека му се противопоставят като нещо обективно, независимо от него, като 
нещо господстващо над него. И това става както в обективен, така и в су- 
бективен план. Обективно, като възниква един свят от готови вещи и вещни 
връзки (светът на стоките и на тяхното движение на пазара), чиито закони 
наистина се опознават постепенно от хората, които обаче и в този случай им 
противостоят като непреодолими, себе си чрез самите себе си проявяващи 
сили. (...) Субективно, като при съвършено стоково стопанство дейността 
на човека се обективира, противопоставяйки се на самия него, става стока, 
подчинена чрез обществените природни закони на чуждата за човека обек- 
тивност, която трябва да извършва своите движения точно така независимо 
от човека, както и всяко удовлетворяващо потребности благо, превърнало се 
в стокова вещ” 3 

Универсализирането на стоковата форма и последващата структурна 
трансформация на всички субективни и обективни социални феномени във 
формата на стоки са основни предпоставки на овещняването като социален 
процес. Стоковата форма на обществото е резултат на историческото разви- 
тие на човешкия труд. Но „абстрактният, равен, сравним труд, измерим с по- 
стоянно нарастваща точност чрез обществено необходимото работно време, 
трудът при капиталистическото разделение на труда възниква едновремен- 
но като продукт и като предпоставка на капиталистическото производ- 
ство едва в хода на неговото развитие” Ч. 

От тази гледна точка обективните връзки между хората се отразяват вър- 
ху формите на човешката субектност. Но доколкото Лукач се придържа към 
разбирането за противодействието на трудещи се и нетрудещи се, на проле- 
тариат, който превръща труда си в стока, и буржоазия, която превръща сто- 
ката в печалба, то и гледните точки към стоковата форма стават диаметрално 
противоположни. Докато „свободният работник” превръща труда си в стока, 
защото няма избор и защото това е единственото възможно за него средство 
за оцеляване и препитание, капиталистите купуват тази стока, за да могат да я 
заставят да работи за тях като работна сила и да извличат принадена стойност 
от нея. В този смисъл в интерес на работника е да изгради такова разбиране за 
обществото, което да премахне универсалността на стоковата форма, докато 
капиталистът има интерес да запази социалните връзки в условията на уни- 
версално господство на стоковата форма. 

Тази двойственост на стоковата форма е от изключително значение за 
изграждането на теоретически опосредствана гледна точка към социални- 
те процеси. Лукач противопоставя два подхода, чрез които се разглеждат 
фактите в общо единство: от една страна, това е строгата рационализация, 
в която фактите, отнасящи се към обществото, изглеждат като обосновани в 
същата циклична закономерност, в каквато се намират и фактите, с които се 

занимават естествените науки. От друга страна, това е общата „потопеност” 
на фактите в динамиката на историческото развитие, която е субстанциал- 
но изграждана от трудещите се. В „История и класово съзнание” тази двой- 
ственост преминава съответно в съзнанието на буржоазията (която невижда 
исторически хоризонт и която се стреми да представи настоящето като гос- 
подство на природни закони) и в съзнанието на пролетариата, който започва 
да разбира сложната динамика на обществените отношения и трансформира 
тази привидна завършеност на историческото развитие. Сега искам да раз- 
гледам някои от механизмите на рационализирането на капиталистическото 
общество малко по-подробно. 


Овещняването и рационализирането 
на социалните връзки в индустриалния капитализъм 


Лукач вижда в рационализацията главен принцип на развитото капита- 
листическо общество, който е базиран на това какво може да бъде калкулира- 
но. В рационализираното производство, основано на математически анализ, 
„процесът на труда във все по-голяма степен се разлага на абстрактно рацио- 
нални частични операции, при което се разкъсва връзката между работника 
и продукта като цяло и неговият труд се свежда до механично повтаряща се, 
специализирана функция”. Той пише: „Количествените различия на екс- 
плоатацията, които за капиталистите непосредствено имат формата на ко- 
личествени определения на обектите на тяхната калкулация, с необходимост 
се проявяват за работника като решаващи качествени категории за неговото 
цялостно психично, духовно, морално и т.н. съществуване”! 

Принципът на рационализацията има проявления както в обективен, 
така и в субективен план. В обективен план най-значима е загубата на „орга- 
ничното създаване на цялостни продукти”. Една от водещите характеристики 
на стоката е, че тя не се създава непосредствено като потребителна стойност. 
С фрагментацията и специализацията на труда работникът губи погледа си 
върху завършения артикул и неговата обективна цялост. А фрагментарното 
и парцелирано производство на предмети, изгубващо поглед върху органич- 
ната им цялост, рефлектира обратно във фрагментиране и парцелиране на 
субекта. Лукач казва, че принципът на рационализация „прониква до „душа- 
та” на работника”. В „История и класово съзнание” той определя разруши- 
телните последици на рационализацията по следния начин: „Вследствие на 
рационализирането на трудовия процес човешките свойства и особености на 
работника се проявяват все повече просто като източници на грешки, в про- 
тивоположност на рационалното предварително изчислено функциониране 
на тези абстрактни частични закони. Човекът не се явява нито обективно, 
нито в своето отнасяне към трудовия процес като негов действителен носи- 
тел, а се включва като механизирана част към една механична система, която 

той заварва готова и функционираща напълно независимо от него, на чиито 
закони той безволно се покорява” 18 

Човек престава да бъде съзнателен създател на предметите на труда си, 
а неговата дейност се свежда по-скоро до съзерцателно направляване на дей- 
ността на машините. Така рационализацията създава една напълно затворена 
система, в която субектите и създаваният от тях обективен предметен свят са 
подчинени на една и съща специализация и фрагментация и в която господ- 
ства рационално математизиране на производствените процеси. 

Според Лукач „съдбата на работника става съдба на цялото общество 
Докато в по-старите обществени форми земевладелците, занаятчиите, търгов- 
ците и т.н. са зависими от своята собствена земя, инструменти или запаси, 
вещната връзка поставя както представителите на работническата класа, така 
и буржоазията в отношение на една обща зависимост. Фрагментирането и ра- 
ционализирането протичат не само в производството, аи в държавното упра- 
вление и в правото. Във връзка с това Лукач се позовава на възгледа на Вебер 
за екстраполирането на модела на рационализираното производство върху 
рационализираното управление на държавата, според който „съвременната 
държава е „предприятие” точно така, както и една фабрика: тъкмо това е ис- 
торически специфичното за нея”. 

Правните институции се превръщат в същите самозатворени и калкули- 
ращи системи, каквито са предприятията. Както работниците съзерцателно 
направляват дейността на машините, така и бюрократите и юристите от всич- 
ки нива на държавния апарат трябва да съзерцават и да регулират неговите 
механизми. Но отношението между производствения и политическия живот 
е много динамично, защото работниците създават „материята” на обществе- 
ните отношения, а представителите на доминиращата класа налагат над нея 
„формата” на своите интереси. Правната система постоянно трябва „да про- 
тивостои на единичните събития от обществения живот, като постоянно го- 
това, точно фиксирана, следователно твърда система”!” 

И в динамиката на това напрежение се оказва, че принципът на рацио- 
нализацията е формален и външен и поради това поражда паралелен проти- 
воположен ефект в обществото - поражда силна ирационализация на нивото 
на самата политическа форма на управление. Партикуларната гледна точка на 
бюрократите и юристите, служещи на доминиращата класа, не им позволява 
да виждат обществото като тоталност. Те трябва да удържат единството на со- 
циалните връзки чрез постоянното калкулиране и провеждане на особените 
интереси на доминиращата класа. Но опитите непрекъснато да се направля- 
ват процесите и да се удържа непосредственото състояние на обществото 
отвъд всякакъв исторически хоризонт са обречени на провал, защото тази 
позиция в един момент се оказва дълбоко ирационална. В този план Лукач 
се позовава на Вебер, който казва: „Специфичното за съвременния капита- 
лизъм в противопоставянето с онези по-стари форми на капиталистически 

поминък е следното: строго рационалната организация на труда, основана на 
рационална техника, никъде другаде не е възникнала в рамките на подобно 
ирационално конституирано държавно устройство, а и никога не би могла да 
възникне там”?2 

Доколкото обаче цялото общество е организирано около централната 
структурна форма на стоката, а налагането на стоката като универсална фор- 
ма става възможно благодарение на налагането на парите като „адекватно- 
то битие на разменната стойност на всички стоки”, то движението на парите 
като цел на капиталистическото производство задвижва цялата система. Но 
в това движение на парите към възпроизвеждането на принадена стойност 
(П-К-П) производството се разширява, а политическата форма става пре- 
калено тясна, за да може да удържи субстанциалното развитие в сферата на 
производствения живот. В това отношение е показателно следното схващане 
на Маркс и Енгелс в „Манифест на комунистическата партия”, с което се ха- 
рактеризира крайният етап от развитието на производствените отношения 
през капитализма: „(...) обществото притежава твърде много цивилизация, 
твърде много средства за живот, твърде много индустрия, твърде много тър- 
говски връзки. Производителните сили, с които разполага, вече не подпома- 
гат развитието на буржоазната цивилизация и на буржоазните отношения на 
собственост; напротив, те са станали твърде мощни за тия отношения, те би- 
ват съсипвани от тях? 

Лукач също вижда държавата като слабото звено на цялата система на 
господство на буржоазията. Там процесите на ирационалност протичат с 
най-голяма сила. Лукач казва, че капитализмът е революционен раг ехсейенсе, 
че капиталът е обществена сила. Но безкрайният стремеж на капитала към 
натрупване на печалба влиза в противоречие с ограничения исторически хо- 
ризонт, който буржоазната политическа система налага. И обратно, крайният 
политически хоризонт поставя правните структури пред ситуацията, в която 
трябва да разрешават безкрайните партикуларни противоречия, възникващи 
в динамиката на отношението между политическата и икономическата сфера 
в капиталистическото общество. 

На практика това е една сложна и неразрешима антиномия, в която без- 
крайното самодвижение на капитала (състоящо се във възпроизводството на 
капитала в принадена стойност - П-К-П) се сблъсква с външната фор- 
ма на историческа крайност, която правните институции налагат; а, от друга 
страна, правните институции се оказват изправени пред задачата да разреша- 
ват безкрайните вътрешни противоречия, които капиталистическата иконо- 
мика създава. 

От казаното дотук би могло да се заключи, че понятието на Лукач за овещ- 
няване е повлияно от разбиранията на Маркс в „Капиталът” и от учението за 
стойността, като той го обогатява с някои нови аспекти, които в чисто теоре- 
тически план са повлияни от социологията на Вебер, а в чисто исторически 

план са съобразени със съществуващата форма на капитализма в навечерието 
на Първата световна война. Отчуждението и овещняването са понятия, кои- 
то поставят в две диаметрално различни перспективи един и същ проблем. 
Отчуждението при младия Маркс тръгва от проблема за субективната дегра- 
дация на работника в капиталистическото общество и стига до извода за раз- 
рушитената обективна същност на социалните връзки. А В концептуализира- 
нето на овещняването Лукач тръгва от проблема за универсализирането на 
стоковата форма и изследва начина, по който овещняването определя субект- 
ните характеристики на класите в капиталистическото общество. 

Сега бих искал да премина към един друг ракурс на проблема, засягащ 
въпроса за отчуждението в хоризонта на някои от значимите структурни 
трансформации, които капитализмът претърпява през втората половина на 
ХХ век. 


Социализацията на съвременния капитализъм 
и ирационализирането на социалните връзки 


Важен момент е, че в „История и класово съзнание” Лукач все още не 
познава „Парижки ръкописи” и понятието за овещняване по косвен начин 
се доближава до смисъла на понятието за отчуждение у Маркс. Това, разбира 
се, не е случайно интуитивно домогване, а факт, дължащ се на дълбокото тео- 
ретично разбиране на същността на Марксовото учение от страна на Лукач. 
Но в „Онтология на общественото битие” (произведение, писано през 60-те 
години на ХХ век) вече е посочено едно по-общо основание на този социален 
феномен, съпровождащ и определящ цялата човешка история. Посочването 
на това основание позволява и на марксизма да се удържа като теория, която 
не променя и не губи от смисъла си в сложната динамика на постоянно про- 
менящите се феномени на капитализма. 

В „Онтология на общественото битие. Пролегомени” Лукач пише, че е 
възникнал нов етап от развитието на капитализма, характеризиращ се със 
социализация: „вместо да се увеличава работното време, се революциони- 
зират техническият процес и структурата на социалните колективи. Това 
поражда нов стадий в развитието на капиталистическото производство. 
Формалното подчинение на труда на капитала отстъпва място на реалното: 
заради това отслабва непосредствената реакция на капиталистическата екс- 
плоатация”.4 

В едно свое интервю Лукач казва: „|в| момента, в който, благодарение на 
развитието на относителната принадена стойност, масовата консумация е ста- 
нала централен проблем на капиталистическото репродуциране. Тогава в рам- 
ките на капитализма възниква интересът към тази масова консумация, както и 
в някаква степен непосредствено съществуващ интерес на общия капитал към 
създаването на един относително висок жизнен стандарт сред масите”? 

С етапа от развитието на капитализма, в който финансовият капитал за- 
почва да доминира над промишления капитал, се разгръщат и нови форми на 
капитализма, чийто най-значим продукт е консуматорското общество. 

В „Капиталът” Маркс разглежда качеството на стоките да бъдат размени- 
ми като част от т.нар. стоков фетишизъм. Приемането на разменната стойност 
като част от природата на самата стока е фетишистко отношение на непосред- 
ственото ежедневно съзнание. Формата на стойността изглежда като вътреш- 
но природно свойство на самите продукти на труда. Маркс пише: „стоковата 
форма и стойностното отношение на продуктите на труда, в което тя се проя- 
вява, нямат абсолютно нищо общо с тяхната физическа природа и с вещни- 
те отношения, които произтичат от нея. Това е само определено обществено 
отношение, което приема за тях фантастичната форма на отношение между 
нещата”.25 

В действителност формата на стойността е привнесена външно в предме- 
тите на труда, тя е резултат на историческото развитие на обществените от- 
ношения. Но на непосредственото съзнание тя изглежда като нещо вътрешно 
присъщо, като част от природата на самите предмети, произвеждани от хората. 

Според Маркс стоковият фетишизъм е свързан с развитието на размен- 
ната стойност. От гледна точка на потребителната стойност „в нея няма нищо 
мистериозно - все едно дали я разглеждаме от гледна точка на това, че тя със 
свойствата си задоволява човешки потребности, или от гледна точка на това, 
че тя придобива тези свойства като продукт на човешкия труд”. 

В индустриалния капитализъм непосредственият източник на разру- 
шаването на личността идва от производството. Сега обаче от развитието 
на консуматорското общество идва сякаш повече от една специфична струк- 
турна трансформация на потреблението в съвременното капиталистическо 
общество. А това е свързано с появата на нови форми на заробване, създа- 
вани от финансовия капитал. Но дали в съвременния капитализъм, при сил- 
но изразената доминация на финансовия капитал и на консуматорството в 
повечето държави от Западния свят, дълбоките проблеми на отчуждението 
и на стоковия фетишизъм, поставени от Маркс, губят смисъла и значението 
си? Дали създаването на нови механизми на възпроизводство на стойностна- 
та форма не представлява нова историческа проява на все същия този стоков 
фетишизъм, за който Маркс говори още през ХХ век? Би могло да се допусне, 
че проблемът за фетишисткото съзнание стои непроменен, променя се само 
неговата историческа форма, неговото конкретно феноменологично израже- 
ние в социалните връзки. 

От една страна, в производствен план високо рационализираният на- 
чин на производство предполага висока степен на прогрес в начините на 
труд. Този процес обаче създава едно съвсем очевидно противоречие, което 
Лукач описва в „Към онтология на общественото битие. Пролегомени” така: 
„по-високото развитие на човешките способности не трябва по необходимост 


27 


Теория 


да доведе до развитие на човешката личност. Напротив: то може тъкмо чрез 
по-високото развитие на отделните способности да разруши, унищожи и т.н. 
човешката личност. (Достатъчно е да помислим за многото колективи от спе- 
циалисти от настоящето, при които рафинираните, култивирани специални 
способности действат в най-голяма степен като разрушаващи личността.)”?8 

Но, от друга страна, в чисто идеологически план в условията на социали- 
зация на капитала, Лукач показва как непосредствената репресивна функция на 
държавата отслабва, а религиозните модели се пренасят от сферата на държавата 
обратно в сферата на ежедневното съзнание”. Така дори и исторически да се е 
развила обективна форма на обществен контрол, която да изглежда еманципи- 
рана от религията и която привидно да не е така непосредствено репресираща 
структура, каквато е била буржоазната държава на един по-ранен етап от своето 
развитие, в субективното ежедневно съзнание на хората остават множество ре- 
лигиозни форми, които служат само като допълнителен източник на подчинява- 
нето на човека на съществуващия ред. В този смисъл в „Онтология на обществе- 
ното битие” се актуализира проблемът за религиозните форми на идеологията, 
но вече в светлината на проблема за ежедневното съзнание. 

В „История и класово съзнание” Лукач се позовава на Вебер, който показ- 
ва, че рационализацията е феномен, който е проникнал както в производствени- 
те отношения, така и в начините на устройство и управление на държавата, т.е. 
държавата е станала своеобразно „предприятие”. В условията на социализация 
на капитала той твърди, че доминиращата власт на държавата отстъпва, за да се 
пренесе в ежедневното съзнание. 

Това е свързано с възникването на един нов социален феномен - кул- 
турната индустрия. Сега сякаш не толкова държавата, колкото културата е 
придобила черти, характерни за промишленото производство. 

Един от важните механизми за възпроизводството на културната ин- 
дустрия в „Диалектика на просвещението” на Адорно и Хоркхаймер се състои 
в това, че през късния капитализъм изкуството престава да бъде форма, която 
се противопоставя на или преодолява трудовия процес. Напротив, формите 
на изкуството и самата култура, която ги поражда, са просто продължение 
на трудовия процес. Адорно и Хоркхаймер пишат: „Развлечението на късния 
капитализъм е продължение на труда. То се търси от онзи, който иска да се 
изплъзне от ранния трудов процес и да придобие сили, за да може отново да 
се справя с него. Същевременно обаче механизирането има такава власт над 
разполагащия със свободно време и над неговото щастие, то определя така из 
основи производството на стоки за развлечение, че той вече не може да позна- 
ва нищо друго, освен копията на самия трудов процес”? 

Изкуството се е превърнало в културна индустрия. То вече не се стре- 
ми да трансцендира и трансформира реалността, а само да я преутвърждава. 
Това е свързано с фетишизирането на стоките за консумация, дори предста- 
вителите на най-бедните и потиснати слоеве на обществото се опияняват от 

стоките за консумация, издигани в култ от развлекателната индустрия, и т.н. 
Така стоковият фетишизъм не изчезва, а само се възпроизвежда в нови фор- 
ми, характерни за консуматорското общество. Според мен ясно би могло да 
се види, че самият факт, че формата на стойността (и производният й стоков 
фетишизъм) е заложена като централна форма, определяща структурата на 
социалните отношения в капиталистическото общество, остава непроменен. 

Създават се предпоставки най-примитивните човешки импулси да се 
разгръщат с невиждана в историята сила и да стават определящи за еже- 
дневното съзнание - ирационалните нужди, пробуждани от рекламната ин- 
дустрия, агресията и страхът, които постоянно се насаждат сред хората. Са- 
мите ирационални импулси трябва да водят обикновените потиснати хора до 
поведение, което само да се впише в рамките на рационалните интереси на 
доминиращите класи. Получава се така, че не рационалното овладяване на 
политическата система и на производството трябва да доведе до ирациона- 
лен дефект, който да срине системата на буржоазно господство, а, напротив, 
стимулирането на ирационалното поведение на потиснатите хора трябва да 
ги подтиква те доброволно да се подчиняват на рационалното господство на 
буржоазията в новите му политически форми. Парадоксът тук е, че ирацио- 
нализирането на социалните връзки не подрива политическата структура на 
капиталистическото общество, а тъкмо обратното - стабилизира я, макарив 
по-специфични форми от тези на буржоазните държави през първата поло- 
вина на ХХ век. 

Същевременно важен момент от механизма за подчинение и отчуждение 
е свързан с това да се създават предпоставки хората да не могат да се самораз- 
бират като представители на определени класи. В индустриалния капитали- 
зъм непосредственото класово определение на експлоатирания работник му 
позволява по-лесно да се изгради като личност в процеса на осъзнатата борба 
по трансформиране на социалните връзки. Т.е. от обикновен работник - ра- 
ботна сила, да стане работник - пролетарий, да стане част от движещата сила 
за радикална промяна. Но при една силно размита система на социалните 
връзки, каквато имаме днес, е много по-трудно да се вникне в класовия харак- 
тер на проблемите на капитализма. Получава се една специфична диалектика. 
Осъзнаването на работника като нещо повече от работна сила, като човек, 
като личност е било средство за преодоляването на капиталистическото 06- 
щество. Сега, обратно, осъзнаването на личността в нейната размита от нови- 
те форми на капитализма класова определеност е жизнено важно условие за 
преодоляването на капитализма. 

Но независимо от това, дали рационалните форми на производство да- 
ват възможност на работниците да видят, че в същината си капиталистиче- 
ското общество е ирационално устроено, както е било в началото на ХХ век 
при доминирането на промишления капитал, или обратното - консуматорски 
устроеният капитализъм да води до толкова силно ирационално поведение 

сред потиснатите хора така, че те да се вписват безропотно в рационалните 
интереси на доминиращите класи, както е днес, в условията на превалира- 
нето на финансовия капитал. Тук имаме двете страни на един и същ социа- 
лен процес - развитието на капитализма с дълбоко противоречивата му и де- 
структивна структура. В основата на неговата деструктивност по отношение 
на хората стои положението, че той превръща всичко в стока, че стоковата 
форма е универсална форма на социалните връзки и че тя отчуждава хората 
от истинската им същност. Би могло да се допусне, че по същността си капи- 
тализмът си остава все същият, като се променят само привидностите, които 
той създава. 

Трябва да се отбележи: по-страшният ефект днес е, че докато в епохата на 
развития индустриален капитализъм хоризонтът на историческата преход- 
ност на капитализма е оставал невидим само за представителите на буржоа- 
зията и е бил много по-лесно достъпен за представителите на потиснатите 
класи, то сега самите потиснати не виждат историческия хоризонт на капита- 
листическото общество. Като че ли никога в историята си човечеството не се 
е намирало в такова зловещо състояние на дълбока криза и пълна безпомощ- 
ност, на липса на всякакъв изглед за значима социална реакция, която да го 
промени. 

В „Онтология на общественото битие” Лукач пише: „Сложността на 
марксизма и неговата видима противоречивост, която често мотивира упре- 
ците към него, се открива тук с голяма яснота: от една страна, нищо в общест- 
веното битие не може да стане за практиката определяща категория, ако в него 
няма налични корени в икономиката, а затова и в родовата същност на човека 
в своето време; същевременно, от друга страна, тази икономическа детерми- 
нираност не може при никакви обстоятелства праволинейно и еднозначно да 
стане „необходимо” определящ фактор”?! 

Ако класата не е обективен резултат на формите на производствените 
отношения, тя може да бъде резултат на формирането на политическо съзна- 
ние. Това съзнание трябва да има теоретическа опосредстваност в критиката 
на капитализма, която от своя страна естествено обхваща и новите му иконо- 
мически форми. Но това не трябва да се съпровожда от борба за нова теория, 
която отхвърля „остарелия марксизъм”, а да се премине към обновяване на 
класическата теория по начин, който да може да произведе нова практика по 
преодоляване на капитализма. Защото в същността си обществото продължа- 
ва да крие проблемите за класовото разделение, за експлоатацията, за отчуж- 
дението. Социалните връзки между хората продължават да са оковани във 
веригите на стоковата форма. 

В началото бе изказана тезата, че при Маркс отчуждението има идео- 
логически и икономически аспекти и че с развитието на вещните връзки, с 
развитието на индустрията идеологическите форми отслабват за сметка на 
открития цинизъм на капиталистическата експлоатация. От изложеното до- 

тук обаче може да се разбере, че идеологическото отчуждение в условията на 
социализацията на капитала и на развитието на културната индустрия се е 
възродило в нови форми и проявява значима сила. 

Но трябва открито да си признаем и още нещо, за което можем да виним 
най-вече себе си. Политическата практика на левите движения никога не е 
била в такава голяма отчужденост от политическата теория, каквато имаме 
днес. 

Лукач пише: „без абстрактно научно овладяване на общественото битие, 
овладяване, което постоянно трябва да изхожда - в съответствие с дейст- 
вителността - от теоретическите опити за анализ на човешката практика (в 
широкия смисъл), не е възможна никаква обективно основана, вярна онто- 
логия”». 

Политическата практика трябва да търси начини да актуализира теоре- 
тическия поглед върху специфичните проблеми на капиталистическото 06- 
щество. Тя винаги трябва да се стреми да придаде нов, адекватен на истори- 
ческата ситуация смисъл на думите на Маркс от Увода на „Към критика на 
Хегеловата философия на правото”: „Главата на еманципацията е философия- 
та, нейното сърце е пролетариатът. Философията не може да бъде въплътена в 
действителността без премахване на пролетариата. Пролетариатът не може да 
премахне себе си, без да въплъти философията в действителността”? 

Ж ивеем в преломни и смутни времена, в които 
рязко се преобръщат пластовете на история- 


та и коренно се променят обществените нрави. В та- 
кива драматични обществено-исторически ситуации 
неизбежно се търсят смислови и ценностно-норматив- 
ни опори в дълбините на историческата и културната 
памет, развихрят се докрай социалните въображения, 
динамизират се мисленето, чувствата и делата на хора- 
та. Всичко това е свързано с ускорено и мащабно пре- 
плитане между трите измерения на времето и паметта 
и въображението влизат в необикновени връзки и за- 
висимости при преоценките на миналото, регулациите 
на настоящето и обрисуването на желаното/дължимо- 
то историческо бъдеще. Както пламенно и аргументи- 
рано ни убеждава изтъкнатият френски историк Пиер 
Нора: „живеем във време на световен възход на памет- 
та”. Приемайки за вярна тази идея, смятаме, че е нуж- 
но да отдадем признание и на Мнемозина, и на Амне- 
зия, т.е. на даровете на Паметта и Забравата, тъй като 
Времето и Историята не могат да се лишат от услугите 
на всяка от тях. 

Нора специално подчертава, че живеем във 
време на акселерация на историята. Както знаем, 
акселерацията е ускорено движение и преминаване 
към следващи етапи, фази или периоди от биография- 
та на нейния субект. Това движение се характери- 
зира както с ненаситност за натрупване на нови и 
разнообразни паметови съкровища, така и с неизбеж- 
но придружаващото го изоставяне, изхвърляне на 
ненужния баласт, т.е. със забравяне на мнемонични 
атрибути, които пречат или са ненужни за движение- 

то. В този контекст акселерацията на историята предполага мултипликация - в 
синхронен порядък - и на паметта, а и на забравата, като неотменни универсални 
начала за човека. Нали за да върви напред в историческото време и в социалното 
пространство, човек се нуждае не само от компаса на съкровената и драгоценна- 
та за него памет, но и от откъсване от гравитацията, сбогуване със сизифовското 
бреме на нещо в нея, което забавя и възпрепятства неговото движение? А това 
призовава и оправдава работата на забравата. 

Пиер Нора споменава, че днес сме сериозно изправени пред, а и подвластни на 
особен дълг към паметта. Пол Рикьор обаче предпочита да използва друга метафо- 
ра. Той пише за „работа на паметта”. Днес и двете метафори се използват много 
- това е чудесно, а и плодотворно. Тъжното или лошото е, че никой не пише за „дълг 
към забравата” и за „работа на забравата”, сякаш тя не притежава специфични 
аксиално-нормативни отношения с влияния над живота на човека и обществото. 

Човек не бива да се отнася безотговорно или пренебрежително нито към 
паметта, нито към забравата. Защото, както казва Оскар Уайлд, никой не е дос- 
татъчно богат, за да откупи миналото си, т.е. паметта си. Можем да кажем обаче, 
че никой не е и толкова беден, че да продаде наведнъж или завинаги цялото си 
минало, т.е. да го забрави. Даден субект може и да си въобразява, че се е сбогувал 
окончателно със своето минало, то обаче винаги ще намери път, начин и средства 
да му припомни отново за себе си. И това се отнася не само до разрешаване- 
то на проблемите и дилемите на настоящето. То с не по-малка степен важи и за 
бъдещето. Понеже, както мъдро поучава Николо Макиавели, който иска да знае 
какво ще става, трябва да обръща внимание и на това, което е станало. Джордж 
Сантаяна даже е още по-категоричен: който не помни миналото си, е обречен да 
го повтаря. Това всъщност означава, че в известна степен бъдещето е в ръцете 
не само на настоящето, но също и на миналото, т.е. на онова, което се помни или 
което се забравя, понеже от двете - паметта и забравата - зависи и въображение- 
то, на крилете на което може да се появи и да се развие ликът на желаното или на 
нежеланото бъдеще. Защото, както твърди А. Батай, миналото никога не е съв- 
сем минало. Ние пък с не по-малко основание можем да твърдим, че бъдещето 
никога не е само бъдеще, понеже е изникнало върху настоящето и останките на 
миналото. В тези странни руини винаги могат да бродят призраците на минало- 
то и сенките на настоящето, дори и когато съвременниците си въобразяват, че 
са скъсали завинаги с миналото, а и че са способни напълно да контролират 
пулсиращото си настояще. 

Съдбовната зависимост на човека от паметта и забравата е обусловена от тях- 
ната непреодолима връзка с Времето. Първата трупа и ревниво съхранява образи 
за него. Втората ги обезличава и унищожава. И понеже човек не може да живее 
извън времето, той е обречен над него да властват паметта и забравата - всяка по 
свой начин. Спомнянето е настоящо потвърждение на правото на бъдеще за потъ- 
нали в миналото образи на нещата, които са се спотаили в дълбините и лабиринти- 
те на паметта. Забравянето им е настоящото отнемане на тези права, възпрепят- 

стване в даден момент или завинаги. Забравата е настояща по време и обвързваща 
настоящото минало с бъдещето. 

Още Теофраст пише, че времето е най-скъпоценното от всички средства, 
както и че най-големият разход, който човек може да направи, е разходът на 
време. Излиза, че прахосването, разпиляването или убиването на време е най- 
непростимото провинение, най-голямото прегрешение или престъпление не 
само спрямо другите, но и спрямо този, който го желае и извършва. Така видяна 
и оценена, забравата се оказва своеобразно явно или потайно средство, както и 
видима или незрима сцена на различни убийства на темпоралността - било по 
независещи, било по зависещи от човека причини и условия. Неслучайно Дан- 
те смята за най-мъдър този, който най-много се дразни от загубата на време. 
А Гьоте отбелязва, че загубата на време е най-тежка за оня, който знае повече. 
Л. Вовнарг пише, че който не познава цената на времето, не е роден за слава, 
а Б. Франклин - че времето е оная тъкан, от която зависи животъг. Ако това 
е истина, забравата се окичва с лоша слава, тъй като нейните посегателства и 
разрушения оставят следите си върху и във Времето. То е по-силно от всичко, 
поради което е способно да забрави дори забравата, но това съвсем не значи, че 
в подобен случай ще реабилитира и овласти отново паметта. 

Карл Маркс предлага по-друг ракурс за смисъла и ценността на времето, 
като го обявява за простор за развитие на способностите на човека. Това значи, 
че изличавайки образите на времето от духовния и практическия свят на човека, 
забравата обезличава и унищожава следите от реализациите на тези способности 
и превръща времето, в което властва, в непроницаемо, дезинтересирано и без- 
чувствено към техните прояви. Тя е онзи специфичен, а нерядко дори мистичен 
хоризонт, в който човешките способности не съществуват, нито могат да изпра- 
щат - оттам - своите признания и послания. Дори да са изключително плодо- 
творни и благородни, човешките способности, попаднали в пустотата на забра- 
вата, вече не представляват никакви ценности. 

За да си възвърнат битието и стойността, способностите трябва да разчитат 
на припомнянето или на паметта, които да ги реабилитират и възцарят отново 
в/за живота. 

Разбира се, тази огромна зависимост на човека от паметта и забравата не 
бива да се възприема като фатална обреченост на неговата съдба. Освен това 
човек не трябва безрезервно да вярва, че ако стриктно изпълнява задълженията 
си към паметта и забравата, винаги може да разчита на тяхната благосклонност 
или благодарност. Паметта и забравата имат странна логика, която невинаги 
се подчинява на човешката мисъл, емоция или воля. Не можеш да разчиташ на 
човешката памет, казва Станислав Лец, за съжаление също и на забравата. И 
двете могат да погодят на човека такива лоши номера, каквито той най-малко 
очаква. Например паметта да му сервира травмиращи го спомени, а забравата 
да му отнеме най-хубавите пряко желанията и волята му. Впрочем има ли въ- 
обще някой, който поне веднъж в своя живот да не е бил изненадан от „пода- 

ръците” на паметта или на забравата, всяка от които се е оказала изумително 
способна да му поднесе невероятни неща. 

Сигурно може да се твърди, че човек не е господар нито на паметта, нито на за- 
бравата си. И дори че той е пленники на едната, и на другата. Още Грациан пише, че 
помним най-добре неща, които би ни било особено приятно да забравим. Цицерон 
с горчивина споделя, че не може да запомня това, което иска да запомни, нито пък 
да забравя онова, което най-искрено желае да забрави. Тацит е още по-категоричен: 
загубата на паметта не е във властта на хората. 

За жалост в историята и във всекидневието не господства такава законо- 
мерност - колкото по-малко памет притежаваш, толкова по-малко трябва да 
забравяш, а и никой нормален човек не би се съгласил да се лиши напълно от 
своята памет. Затова може би е по-вярно онова, което споменава Станислав Лец: 
който има добра памет, на него му е лесно да забравя много неща. Това не означа- 
ва, че който притежава добра памет, трябва да е гарантирано по-богат на хубави 
спомени. Анатол Франс е безспорно прав, че добрата памет не е достатъчна, за да 
имаш добри спомени. Значи прекрасните спомени са рожба на селективността на 
паметта, но и на съпричастието на забравата, понеже и тя взема известно участие 
в подборите и символните власти на спомените. 

Съперничествата между паметта и забравата обаче не бива да подвеждат чо- 
века. Той не трябва да мисли, че което дължи на паметта, следва да отдава на за- 
бравата, нито че благодарността към първата трябва да се основава на неблагодар- 
ността към втората. Вярно е, че, както и Рабиндранат Тагор казва, на пресъхналата 
река не й благодарят за миналото. Наводненията през 2014 г. ясно показаха, че и 
пресъхналите реки могат да се превърнат в опустошителни водни стихии, когато 
бъдат напълно забравени от човека. 

Както паметта, така и забравата понякога се посрещат с въздишка. В първия 
случай с облекчение и радост се срещаме с някои спомени. В другия съжаляваме 
поради принудата да се сбогуваме с тях или страдаме от тяхната липса. И може би 
не е съвсем прав Декурсел, че въздишката е упрек към настоящето и усмивка към 
бъдещето, тъй като изважда от сметката значението на миналото, а тъкмо спрямо 
него се проявяват в цялото си достолепие както паметта, така и забравата. 

Тези бегли размишления за паметта и забравата само подчертават колко е 
важна тяхната роля в публичния и в частния живот на хората. За жалост днешните 
наши учени изобщо не обръщат внимание на деликатната тематика за забравата, 
особено на политическата, чиито толкова напористи присъствия и осезаеми ма- 
щабни поражения днес забелязваме навред около себе си, пък дори ив собствените 
си умове и души. За четвърт век злополучен преход към демокрация така и не се 
роди нито една монография, нито една сериозна студия, които да са посветени на 
изследване и анализ на този важен феномен. А забравата не трябва да е забравена 
и забранена тема за науката. Тя има свое запазено място, роля и значение в ис- 
торическия и всекидневния живот на Човека като род, вид и индивид. Понякога 
тя го притеснява и плаши, но друг път го освобождава, дава му възможности да 

предприеме нови инициативни, да избере и премине пътища, за които в атласите 
на паметта му липсват знаци и фигури. 

В битките за Властта, която е вечен атрибут на човешката - историческа и 
всекидневна - съдба, винаги има потребност от присъствието, от услугите на двата 
феномена. Няма как изобщо да си представим власт, която не се интересува или се 
лишава изцяло от екстрите на паметта или от мострите на забравата, но и от техни- 
те сервилни услуги. Затова и всяка власт има свои разбирания и подходи за селек- 
тиране и за експлоатация на съкровищницата от възможности и удобства, които 
паметта или забравата й предоставят или пък които тя сама трябва да изобрети и 
да оползотвори. Това се отнася с най-голяма сила за политическата власт, защо- 
то тя е доминираща над всички други модалности на властта, поради което еи 
най-заинтересована от подбора и употребите на богатствата, които паметта или 
забравата могат някак си да й предложат. 

Власт, която забравя и за паметта, и за забравата, не може да бъде запомнена 
задълго в просторите на времето и в аналите на историята, понеже е фатално 06- 
речена. По тази причина паметта и забравата са не само злободневен, включително 
и непреходен обект, а и специфична ценност за всяка власт и най-вече за полити- 
ческата власт в социума. Как да подхожда към и как да се разпорежда с паметта и 
със забравата - това е особен, може да се каже, висш (макар публично неогласен) 
дълг на всяка истинска власт. Неговото неглижиране може да струва твърде скъпо 
на властниците. Няма историческа епоха, нито каквото и да е човешко общество, в 
които да не се поставят като актуални, но и като вечни проблемите и дилемите за 
произхода, същността, особеностите, симбиозите на паметта и забравата, както и 
проблемите за техните зрими или невидими обвързаности и зависимости или пък 
за техните остри конкуренции, вражди и непоносимости - както в социален, така 
ив персонално-екзистенциален план. 

Видени през призмата на подобна смислово-оценъчна трактовка, памет- 
та и забравата се оказват съдбоносно значими и вечни универсалии в живота на 
човечеството. Те обаче са не само универсални атрибути на човешкия духовен и 
практически живот, но същевременно и твърде важни актьори в разиграващите 
се в неговата душевност/екзистенция драми, трагедии или комедии в жизнения му 
свят. Няма душевна колизия, която да не дава шансове за специфична проява на 
тези начала. 

Практически е невъзможно човекът да не изпитва различни покушения 
или крушения на сакрални сфери от своята памет както при лични драматични 
житейски ситуации, така и при обществени катаклизми. Подобни изпитания са 
свързани и с (моментна или дълготрайна) проява на мнемонична дезориентация 
или нестабилност, със затруднения за бързо и правилно валоризиране на смис- 
лово-ценностните „трезори” на персоналната/груповата памет. Тези поражения са 
свързани с нашествия на забравата в сферата на значими мнемонични структури 
и със съпровождащи ги - публични или персоналнозначими - модулации в мен- 
талността, сензитивността или прагматиката на „похитения” от забравата субект. 


38 ПОНЕДЕАНИК 6 бр.7/8-год. ХХ 


Теория 


По тази причина той има подсъзнателна или осъзната нужда от време на време да 
извършва своеобразни проверки на стабилността на мнемониката си, за да разбере 
до каква степен или в какви форми забравата е нанесла поражения в нея. Съвсем 
естествено е, особено за вярващия човек, той да търси или да прилага конкретни 
„правилни”, ефикасни техники и практики за изцеление на болната, повредената 
памет. Всъщност такива „терапии” се оказват специфични неутрализатори или 
ликвидатори на специфичните ерозии или деструкции, които дадени типове за- 
брава нанасят на хората. 

Във всички митологии, при всички все още битуващи ритуали и обреди на 
всевъзможни ясновидци, прорицатели, пророци винаги може/трябва да се види 
особеност: тези странни персонажи обикновено са лишени - временно или зави- 
наги - от някои човешки сетива. Те са или слепи, или пък глухи. Да напомним, 
че и Темида също е с превързани очи; тоест неспособна да вижда по естествен 
начин. Така техните лишени от нормални сетива натури трябва да подсказват, 
че истините и същността на нещата са отвъд видимия свят; че за да се достигне 
до тяхната автентичност и смисловост, са потребни не сетива, а особени умения, 
свързани с абстрактна мисловност, спасена от шума и бремето на сетивните дан- 
ни. Затова мъдреците отиват в пустинни местности или в пещери, където сети- 
вата им са предпазени от прекомерни съблазни, от повърхностни впечатления 
или призрачни видения. Понякога това, което хората виждат, чуват и приказват 
и което остава като образи и асоциации в техните памети и спомени, изобщо не 
им гарантира сигурен допир до сакралното и най-ценното. То може да се докосне 
или постигне чрез умозрителни, трансцедентални операции: видимото трябва да 
се изостави, т.е. да се забрави, и да се търси скритото, невидимото. 

Метафориката или поучителната дискурсивност в такива примери е, че па- 
метта може да съхранява много незначителни и дори вредни неща, а най-важните 
и значими признаци или свойства да не оставят в нея ярки и трайни следи. Зато- 
ва пророкът, прорицателят, жрецът трябва да може да види какво е онова, което 
се спотайва зад измамните привидности, което се наслагва, което се удостоверява 
чрез свидетелските показания и алибита на сетивата. Той трябва да прекатегоризи- 
ра по особен начин архивите на паметта и да ревалоризира скритото в и от забра- 
вата, за да може да го вкара в съдбовен оборот и да измени света. 

Във всички фолклорни митологии има герой, който е поставен пред дилемата 
да се справи с бремето на земната си памет, да бъде омагьосан или да потъне в стра- 
нен сън без никаква прилика с паметовите картини; да забрави всичко от земния си 
живот, за да успее да открие истинския път или собствения си лик. Приказният ге- 
рой винаги - по своя или по чужда воля - изпада в някакво безпаметство, при което 
обсебването му (от неочакваната за него странна забрава) го прави далеч по-целе- 
устремен и по-способен да прозре тайните на битието отвъд видимостта, да разбере 
логиката, ходовете на съдбата, която е на негова страна или е против него). 

Представите за спецификата, за мисията, ползите или вредите от паметта и 
от забравата винаги са имали амбивалентни дискурси. Както паметта е възпява- 

на и желана като позитивно значима за човека, така тя е и проклинана - тогава, 
когато нейните образи и послания му пречат. Същото се случва и по отношение 
на забравата, която е желана и ценена, когато може да спаси човешката душа от 
измъчващите я образи и преживявания, но пък еи нежелана и стигматизирана, 
когато се явява в качеството на смъртоносно оръжие срещу ценената мнемоника. 

Тези закономерности обуславят неизбежното редуване на паметта и забравата 
В обществено-историческата и персоналноекзистенциалната темпоралност на су- 
бектите, при което се задават и регулират съответни посоки и темпове на култур- 
ните пулсации, равнища и мащаби на общности между съвременниците и особени 
приемствености между различните поколения. В този контекст нашата обществе- 
но-историческа съвременност, но и постмодерната културна ситуация се оказват 
особени хронотопоси, в които прекалено флагрантно и мащабно се осъществя- 
ват и различни модуси на хроноцида, на преднамерено и системно практикувано 
„убийство на времето”, на умишлено разпокъсване на целостта и последовател- 
ността на вече „окултурената” темпоралност, а и на съзнателното и утилитарно 
принасяне на едни времена/памети като жертва за други. 

Тези съвременни насилия на умишлено провокираната и контролирана за- 
брава спрямо определени паметови структури, богатства и наративи обаче на свой 
ред предизвикват „взрив 7 от компенсаторни реакции в публичния и в частния жи- 
вот на хората, който се проявява в мощните експлозии на носталгични визии и 
практики, на спонтанен или изкуствено предизвикан пасеизъм, на реабилитации 
на мнемонични феномени, които вече са били изведени „от оборот” чрез властово 
декретирани забрави. 

Естествено политическата забрава, като родена от и като обслужваща кон- 
кретна жизненоважна сфера в държавния/обществения живот на хората, прите- 
жаваи специфични характеристики, които осезаемо я различават от други типове 
социални забрави. Политическата сфера, телеологията и инструменталността мно- 
го съществено се отличават от другите фундаментални сфери в обществено-исто- 
рическия и социокултурния живот на хората, поради което техните обвързаности 
със забравата имат доста по-своеобразни визии, начини на преживяване и реаги- 
ране, отколкото в други сфери. Те се характеризират нерядко с противоречивост, 
конфликтност и не/прикрит стремеж към властово налагане на своите цели над 
целите, които са присъщи на останалите сфери. 

Жан Пол Рихтер е твърдо убеден, че спомените са единственият рай, от който 
не могат да ни изгонят. За съжаление тъкмо политиците се опитват да доказват, а 
и доказват, че тази пламенна вяра не е толкова непоклатима и дори че е лесно обо- 
рима и тогава този душевен рай може/трябва да се превърне в душевен, битиен ад 
за субекта И. 

Марциал пише, че да умееш да се наслаждаваш на миналото, значи да живееш 
ДВОЙНО. След негои Мирабо повтаря, че деятелната и точна памет удвоява живота. 
Това сигурно е напълно вярно само когато миналото поднася изобилните царски 
пирове на хубавите спомени. Когато човек си спомня чудесни мигове от миналото, 

настоящето му се „сгрява и озарява” не само по себе си, а заради „приятните визи- 
ти” на отминалото време и битие! Но това е невярно, ако става дума за лоши споме- 
ни, от които човек желае да избяга. С тях човек също може да живее двойствен жи- 
вот, но той не му носи утехи или наслади. Такъв човек се терзае, мъчително страда. 
Той е двойно притесняван и притискан - и от актуалното сега, и от онова, което е 
било. Затова е много по-добре такива спомени да бъдат прокудени и забравени. 

Политиката не се отказва от услугите нито на паметта, нито на забравата - и 
двете сай жизнено необходими в даден момент, при определен контекст. Тя знае, че 
не бива да се превръща в жертва нито на паметта, нито на забравата, а че следва да 
превърне в свои мишени и средства и едната, и другата, когато й се отдадат случаи 
да се възползва от техните екстри или пък от тяхната спешна помощ. Това означава 
още, че политическата забрава е не по-малко предубедена и избирателна от поли- 
тизираната памет, което в крайна сметка уронва престижа и на двата феномена. 
Инструментализираната забрава не е нито по-добра, нито по-красива от меркан- 
тилната политическа памет, която също отваря двери пред порока, а ги затваря за 
добродетелта. 

Тънките сметки на политическата забрава и памет невинаги излизат пече- 
ливши. Първата разчита на втората, която трябва да й предложи удобни и полезни 
спомени. Тя се надява, че ако паметта обрисува по най-лош начин миналото, то ще 
бъде намразено и прогонено от ума и душата на гражданите. За да бъде миналото 
омаловажено и изличено от умовете, душите и сърцата на хората, за него трябва 
да се мълчи или да се приказват само най-лоши неща. Това обаче е обратно на 
гробищния категоричен императив, който изисква за покойника (за какъвто си- 
гурно може да се счита и всяко минало) да се говори само хубаво или да се мълчи. 
По тази причина политически декретираната забрава никога не ев крак с добри- 
те нрави и обноски. Точно обратно - тя винаги ги престъпва най-безцеремонно. 
А това означава, че тази забрава не допуска или прогонва морала. 

Политиците обаче имат притеснения, че мълчанието може да е знак на съ- 
гласие. Затова предпочитат да говорят повече за „лошото минало” и по-малко 
за „доброто минало” на другия, което им върши работа, дори ако те липсват. За 
такива упования вероятно известна роля има и „правдата” на здравия житейски 
разсъдък, която великият Шекспир открива: колкото по-горчиво е миналото, 
толкова по-сладко е настоящето; или поне трябва да изглежда такова. Затова 
политиците толкова страстно и категорично ни увещават, дори ни заповядват, 
че трябва да забравим миналото, ако искаме да живеем в сносно настояще и в 
прекрасно бъдеще. 

Следователно политическата забрава е призована, а и призвана да промени 
смислово-оценъчните валенции на лошото/доброто минало в зависимост от това 
как то обслужва конюнктурните или перспективните интереси и сценарии на ня- 
кого. Разбира се, като се изопачат или прикрият „свидетелските показания” на ис- 
тинската памет, които фактически потвърждават каузите и деянията на неговите 
опоненти или врагове. 

В този случай политиците са разпънати на кръст между две възможности: или 
да приемат с гостоприемни души съвета на Тит Ливий, че е по-лесно да се порицае 
миналото, отколкото да се поправи, или извода на друг мислител, че миналото ни- 
кога не може да се поправи в и чрез настоящето и че само бъдещето може да сто- 
ри такъв чутовен подвиг. Но политиците обикновено не са склонни на крайности, 
поради което лесно и бързо намират соломоновското решение: да се възползват 
и от двете възможности, естествено в зависимост от конюнктурата, контекста и 
властовите статуси и ресурси, с които разполагат. 

Ако политическата памет е особен вид символен капитал, политическата за- 
брава е начин и средство той да бъде десимволизиран и декапитализиран. Проце- 
сите на тази дискредитация, а и елиминация на символния капитал могат да имат 
различни социални субекти, включително в пределите на историчността и на все- 
кидневността. 

Пиер Нора пише, че „истинският проблем, който се поставя днес от 
сакрализацията на паметта, е да разберем как, защо, но ив кой момент позитив- 
ният принцип за еманципация и освобождение, който живее в нея, може да се 
преобърне и да се превърне във форма на затваряне, мотив за изключване и бой- 
но оръжие. Отстояването на паметта е в основата си вид апел към справедливост. 
В своите ефекти то често се е превръщало в апел към убийство”. Не е трудно да 
прозрем, че моментите на изчезване на позитивния принцип, на превръщане в 
чуждост, във форма на заключване, изолация и враждебност са фундаментално 
присъщи атрибути на портрета и битността на (рекламираните типове) на поли- 
тическата забрава. 

Обикновено съперничествата и баталиите за преосмисляне и преценяване 
на историческата или политическата памет/забрава за конкретни събития или 
фигури започват с остри конкуренции за препрочитането и за новото тълкува- 
ние на най-близки (в темпорално отношение) реалности и нрави. Едва след вре- 
меи след постигане на някакви промени във властовите баланси и ресурси, става 
възможно публичното внимание и политизираните дебати да се преориентират 
към по-отдалечени от конюнктурата паметови/забравени дискурси, на които 
вече се придава доминиращото смислово-оценъчно конституиране и значение 
в такъв момент. 

В тази закономерност има определена логика и целесъобразност. Политиците 
и идеолозите превъзходно знаят, че това, което пребивава в конюнктурния момент, 
но ив историческото съзнание на хората, е селектирано от времето и историята, от 
предишни властови режими и от утвърдени социални практики: бремето на исто- 
рическите наследства, призраците на миналото не са изчезнали от него. Те не се ре- 
шават на радикални стъпки и инвазии в териториите на онези исторически визии 
и практики, които са придобили солиден статут на нещо сакрално или подразби- 
ращо се. Политиците и идеолозите имат нужда от повече или по-малко изменение 
на конструирани, валидизирани от дълго време оптики на масите и на обществе- 
ността, за да възкресят отделни забравени дискурси. Политико-идеологическите 

начини и средства за подобно докосване до струните на историческата памет и на 
народната душевност могат да са от най-различно естество и да притежават разно- 
лики форми и степени на реализация в практиката. 

Както отбелязва и Мари-Клер Лавабр: „ако забравата може да се дефинира 
а тиита като онова, което не ев паметта, когато се запитамеза формите механиз- 
мите, които я съставляват, става ясно, че преминаването от индивидуално към ко- 
лективно, от психическо към социално може да стане само с цената на една твърде 
метафорична употреба”. Човек не разполага с материално-веществен субстрат на 
забравата - дори когато гледа руините от похищения на някогашни политически 
безумия и исторически вандалства. Той не вижда лице в лице забравата, а вижда 
нейните преображения и следи, които са символи, метафори, алегории или алюзии 
за това, което някога се е случило на това място. 

Докато припомнянето обуславя проницаемост в и разгадаемост на заложе- 
ния смисъл във времето, събитията и образите, то забравата изисква огромна и 
мъчителна непроницаемост, понякога дори пълна непрогледност в спотаения й 
смисъл и нерядко - непоносима непонятност от нуждата те да имат такава лоша 
съдба. В този контекст паметта винаги предполага или очаква някакво изилуване, 
прочитане и разбиране на скритото в нейните трезори. Забравата - точно обратно 
- винаги изисква потъване и скриване; тия не допуска проумяване или пък одобрение 
на делата й по укриване в нейните бездни на спомени, от които някои хора страдат. 

Паметта винаги предполага някаква енифания, т.е. последващо мистично, но 
впечатляващо явяване (каквото всъщност е всяко припомняне, появата на „екра- 
на” на съзнанието, на „сцената” на психиката на конкретните очертания и смис- 
лово-ценностни пълнежи на мнемоничната следа). Докато забравата никога не е 
способна да предостави подобни мостри, мистерии и такъв лукс на засегнатите от 
нейните деяния социални субекти - индивиди, групи, институции и цели общества. 

Дългът на паметта е да съхрани и да възкреси споменните образи. За разлика 
от него „ригоризмът” на забравата не съществува, а дори ако беше реален, пак ня- 
маше да се ангажира с опазване, възстановяване на мнемонични продукти. Напро- 
тив, той иска да скрие и да унищожи колкото може повече подобни образувания. 
Именно по тази причина „правораздавателните” функции и мисии на забравата 
винаги се оказват плод на човешкото въображение, на фантазменото компенси- 
ране на нещо от духовния и практическия живот, което трябва да бъде символно 
„възнаградено” или безпощадно наказано. 

Съществената разлика между паметта и забравата се състои в това, че па- 
метта винаги се оказва посвоему твърде зрелищна. Тя съхранява/предоставя 
зрелищни образи на събития. Помни се това, което е впечатляващо. То често е 
и зрелищно. Неслучайно Ги Дебор посочва, че зрелищното време е псевдоци- 
клично консумируемо време, в което миналото има превес над бъдещето; и че 
то е едновременно потребление на образи, но и консумиране на време във всич- 
ките му смисли, форми, начини. За разлика от запаметеното зрелищно време, 
забравата е нещо съвсем друго. Тя, първо, разполага с бъдещо безвремие, което 

има превес над миналото, настоящето или бъдещето. Тя сякаш е едновременно 
във времето и извън него, защото то губи смисъл и значимост за нея. Затова в 
забравата времето не е съдбовен фактор, който може да върши разни неща. Са- 
мата забрава се явява (метафорично казано) негова усмирителна риза, която не 
му позволява да се движи. Второ, забравата никога не е, нито пък може да бъде 
зрелищно време и битие. Нейните поражения се въплъщават и доказват чрез на- 
личността или преживяването на накърнената или разрушената памет. Чрез тях 
върлуват и властват смъртта, небитието, пустотата, безмълвието и невидимото, 
а всички тези атрибути не са емблема или съучастник на зрелищността. Те могат 
да станат такива само за даден човек, в определен момент, в даден контекст. В па- 
метта/въображението си, в спомените и фантазиите той може да ги вижда, чува, 
усеща, разбира като зрелищни. Но смъртта никога не може да бъде забавна или 
зрелищна. Тя би могла да се преживее и възприеме само от и чрез усилията на да- 
дени хора. И само човешката фантазия може да опише и дешифрира същността 
и предназначението на смъртта. 

Научно-теоретическата дисекция изисква да се установи „точният адрес” 
на забравата. Като контраверсия или отрицание на паметта забравата не може да 
пребивава в реални или в символни пространства, които са чужди на паметта. За 
да съществува и да се доказва, забвението има нужда от своя вечен враг - паметта. 
Само на нейната територия то може да развява победния си флаг. 

Това не означава, че забравата обитава, върши своите пакости и „подвизи” 
единствено в дискретните територии на духа на човека, т.е. в неговото съзнание и 
психика. Тя личи ив битието му. Тя оставя своите следи и в опустошената естест- 
вена и социална „природа”. 

В историческите или всекидневните конкуренции между различните типове 
забрави политическите винаги имат несъмнено предимство, нанасят неизмеримо 
повече вреди на онези, към които са адресирани, които следва да обработят. Те 
разполагат с най-много и най-мощни властови възможности, чрез които прину- 
дително/доброволно да се изменят манталитетът, маниерите на хората, да се пре- 
настройват техните съзнания, психики и бития в посока, форма и степен, които са 
изгодни или поне не вредят на властимащите. Политическите забрави могат ради- 
кално и дълготрайно, завинаги да изменят духовния облик, практическия етос на 
някои групи. 

Когато говорим за функциите на забравата, трябва да отбележим нещо важ- 
но, което я отличава от паметта. В пъстрата върволица от всевъзможни епитети и 
прилагателни, с които се описва паметта, винаги се забелязва, че тя не съществува 
сама за себе си, тя винаги е съотнесена към или отдадена някому, готова и способна 
да съдейства по различни начини на своя притежател. 

При характеризирането на забравата няма да срещнем многобройни епите- 
ти и прилагателни, обозначаващи прелестите й, и ще се натъкнем на впечатлява- 
що по-малък брой признаци и свойства, които да й асистират, но и сервилно да 
прислужват на интимната й природа. Подобно изографисване на естеството, на 

особеностите и предназначенията на забравата като че ли оставя доста нескрити 
внушения или несъмнено убеждение, че тя вместо да му прислужва, обикновено 
неприятно го изненадва или се противопоставя на неговата воля или разум. За раз- 
лика от паметта забравата нерядко се представя като жестока напаст, срещу която 
човек трудно може да намери навременна и ефикасна защита. Тя е много по-ав- 
тономна в сравнение с паметта. Тя притежава труден за проумяване и сложен за 
общуване с нея характер. Тя е непроницаема и потайна, твърде често непосилно 
трудна за разгадаване. Никой нормален човек досега не е успял да намери общ език 
със забравата, дори когато си въобразява, че е способен да се разбере с нея или че 
тя може да го слуша и да го обслужва. Забравата действа задкулисно, пряко волята 
и съзнанието на субекта, когото похищава и мъчи. 

Пиер Нора сочи, че също като паметта идентичността е форма на дълг”. При 
положение че забравата се подиграва, обезличава и даже убива идентичността, 
както прави и с паметта, това реално означава, че забравата не притежава и не 
използва собствена или каквато и да е чужда телеология или деонтология. Само 
хората могат да си въобразяват и да убеждават себеподобните си, че забравата из- 
пълнява определени повинности или дължими мисии, чрез които санкционира 
или наказва провинилите се, чиито образи тя следва публично да опозори. Имен- 
но тази фундаментална липса, разликата между забравата и паметта политиците 
не разбират и преднамерено, а и инструментално скриват, за да известят пред 06- 
ществеността и чрез нея - пред съда на историята, че забравата е и оръжие на/за 
не/справедлива мисия. 

Дори и само като термин, забравата е невероятно сложен за обяснение фено- 
мен. Както правилно подчертава Райнхарт Козалек, всяко понятие е не само инди- 
катор за обхванатите от него взаимовръзки, то е и фактор за тях. Непонятността 
на смисъла и значението на забравата за обикновения човешки ум се дължи на 
факта, че тя не разкрива вътрешната си логика и механика; не изважда наяве свое- 
то истинско битие. 

Козалек отбелязва, че във всяко събитие се включват и множество извън- 
езикови фактори, а има и такива пластове на опита, които въобще не се поддават 
на изразяване и верификация в езика”. Това е много важно да се знае, понеже 
и при забравата то има огромно значение и символна власт. Забравата е няма, 
безгласна, т.е. безезична. Това, което тя е погълнала и смляла в своята хищна и 
злокобна утроба, никога не може да издаде какъвто и да е звук за своята съдба. 
Затова истинските събития на историческа/политическа забрава не трябва да се 
огласяват или сами да се удостоверяват с оглушителни или с едвам доловими зву- 
ци. Това могат да правят единствено хората, които се възползват от и се осланят 
на забравата. Така дадени политически или политизирани субекти могат фана- 
тично да вярват, че нещо е завинаги забравено, но в същото време или след из- 
вестен период винаги има и други хора, които си спомнят за това нещо. Стопро- 
центовата забрава не е реална. Дори когато се говори за конкретната забрава на 
нещо, това не е истинска и окончателна забрава; то е начин - чрез паметта или 

въображението - това нещо да се възкреси, макар възкресението да не е факти- 
ческо, а метафорично, символично, визуално. 

Очевидно езикът е изобретил и вкарал в дълготраен оборот потайна, неопо- 
вестена или подразбираща се логика на критерии и атрибути за паметта и забра- 
вата, които посвоему характеризират всяка от тях без многословия и обяснения. 
Забелязва се, че паметта е снабдена и с положителни, и с отрицателни признаци 
или свойства, а забравата - предимно с негативни атрибути или пък не е достатъч- 
но точно характеризирана. 

Паметта винаги намира някакви процени в душевността или пукнатини в би- 
тийността на хората, през които нейни пратеници да се промушат, да оповестят 
за себе си. Затова и в подобен вид дискурси Хана Аренд въвежда термина „про- 
луки”, отнасящ се до връзките и отношенията между измеренията на времената, 
най-вече между миналото и бъдещето. Около тези странни пролуки се организи- 
рат събитията, понеже те са специфичен интервал във времето, изцяло определен 
от естеството на нещата, които вече не съществуват, и от нещата, които още не съ- 
ществуват". В такава посока са и някои идеи на Франсоа Артог, който също пише 
за пукнатини в настоящето, които отварят пътя за нашествията и господствата 
на определени мнемонични феномени". А пък Райнхарт Козалек пише за шилюзове 
на спомените", през които паметта тече и се направлява в определени посоки. Тези 
метафори твърде условно могат да бъде приложени към забравата. Първо, защото 
тя няма сетивно уловими, визуално регистрирани и волево контролирани проце- 
пи, пролуки, пукнатини или шлюзове, през които паметта може/трябва да се от- 
тича. Второ, те винаги имат и определени свои пространствени локализации, пък 
и съответно „време на годност” за експлоатация. Пълната, вечната забрава обаче 
не може да се регистрира нито къде точно се намира, нито какъв е нейният екс- 
плоатационен срок, след който трябва да се бракува. Ликвидацията на забравата 
всъщност е триумф на възкресената памет, а има неща, които никога няма да въз- 
кръснат, нито хората ще узнаят каквото и да е за тях. 

Пътищата, начините и средствата, чрез които паметта и забравата се легити- 
мират пред хората, са твърде различни, макар да се намират в пространството и 
времето на дадени (духовни и практически) реалности на човека и обществото. 

Козалек анализира три начина на представяне/разказване на времето и 
историята: записване, дописване и пренаписване на исторически събития и дела 
на субекти”. Той, разбира се, правилно отбелязва, че никакво пренаписване на 
историята не е мислимо, нито пък е възможно без нейното преписване и допис- 
ване, без позоваването на веднъж установени досега опитни факти“. И точно тук 
муе мястото да отбележим, че забравата никога не действа самостоятелно и без да 
получи някакви призивни, изкусителни знаци от страна на паметта, с която ще се 
ангажира. В този аспект паметта невинаги е невинна и лишена от отговорност 
за това, което може да й се случи, ако нейните богатства влязат в полезрението и 
апетитите на забравата. В много случаи тя неволно сама подпомага, а и насърчава 
ламтежите и покушенията на забравата в своите пространства, като демонстрира 

липса на достатъчна бдителност и упоритост да опазва своите съкровища, а и като, 
вместо да отпъжда, понякога сама допуска до тях забравата. 

Там, където дългът към паметта е нехайно изпълняван или пък пренебрегван, 
винаги има и пролуки и простори за нахлуване и триумф на забравата. От такива 
златни мигове политиците никога не се отказват, даже обратно, ако реалностите не 
им ги предоставят, те сами правят необходимото, за да ги създадат и умножат до 
степени и форми, които да облекчат изпълненията на целите им. По тази причина 
политическата забрава е много по-често, ако не и почти винаги, продукт и инстру- 
мент на съзнателни, преднамерени, изпреварващи действия, които да поставят в 
неблагоприятно или извънредно трудно състояние противниковите памети, да от- 
слабят във възможно най-големи мащаби ив най-кратки срокове техния имунитет. 

Непочтеността на политически призоваваната забрава, нейната незаконност 
или вредителска роля спрямо съкровищата на паметта, проявени във всевъзмож- 
ни стремежи или опити паметта да бъде съблазнена, подведена, подкупена и дори 
убита или да бъде представена в съвсем различен от автентичния й вид, е визирана 
много отдавна в историята на политиката и на науката. Още Лоренцо Вала страст- 
но се възмущава от опитите за фалшифициране на исторически свидетелства, кои- 
то не минават без услугите на забравата за важни техни елементи. 

В този ракурс може да се отбележи, че политическата забрава никога не е 
невинна. Тя е свързана с (явно или задкулисно поета) политическа, а и морална 
отговорност. Този тип забрава не може да се обясни или, още по-малко, оп- 
равдае с естествения и закономерен ход на историческите или политическите 
събития, пряко волята на субектите, които страстно я желаят или - обратно - 
ужасно се плашат от нея. Тъй като политиката никога не може да бъде феномен, 
който е лишен от заинтересованост и от прилагане на съответни волеви уси- 
лия, то и провокираната от нея забрава също не може да бъде дезинтересирана 
и безволева по ефектите си. В тази забрава винаги - флагрантно или завоали- 
рано - се инвестират определени интереси, меркантилни критерии, претенции 
и очаквания, инжектират се съответни дози от волеви усилия, за да се стигне до 
нейното нашествие и триумф. 

Разбира се, за политиците е далеч по-изгодно публично да демонстрират, 
че забравата, която приижда или която те страстно, пък и „справедливо” при- 
зовават, е нещо обективно неизбежно, закономерно, логично и морално оправда- 
но случващо се, за да прикрият чрез подобна „обективност” своите субективни 
или дори субективистични приноси в нейното предизвикване, регулиране и 
зловещо управление. 

В историческите ситуации, когато политическата забрава неистово се при- 
зовава, често обективните условия могат да бъдат амбивалентни и съвсем да не 
предопределят за победоносните нашествия и безпощадната тирания на поли- 
тизираното забвение. Всичко зависи от субективните нагласи, от решимостта и 
волята, от упоритостта и настойчивостта ситуацията да се превземе и използва 
по начин, който я прави гостоприемна за посещенията на дадена забрава. И ако 

противникът не забележи, а позволи това да се случи, неговата памет е поставе- 
на в огромна опасност или вече е обречена да стане жертва на вакханалията на 
забравата. 


Всичко това означава, че политиката и специално политическият морал тряб- 


ва да възпитават особени отношения към Паметта и Забравата, от които (ще) зави- 
сят и репутацията, и продължителността на историческата биография на тяхната 
власт. Нашето смутно и преломно историческо съвремие показва, че тези възпи- 
тателни цели и усилия са сбъркани, а това личи и от отношението към реалната 
и символната власт на политиците и на техните институции, и от употребите на 
паметта и забравата от хората. 

ф- дума за инсинуацията „България - 16-а 
съветска република! Тази несъответстваща на 
действителните факти измислица се пръкна в края 
на 1989 г. и, подхваната от безотговорни средства 
за масова информация, започна да се възприема от 
мнозина като истина. 

Не си поставям за задача да разработвам тема- 
та, това е работа на историците. Имам информация, 
че творческият тандем проф. Евгения Калинова 
и проф. Искра Баева подготвя документален труд 
върху казуса „България - 16-а съветска република”. 
Дано книгата им се появи по-скоро. Аз съм журна- 
лист и ще споделя свои съображения по темата, по 
която не мога да бъда безпристрастен поради две 
причини. Първо, защото помня предупреждение- 
то на Йосиф Хербст, че „безпристрастен, хеле пък 
безстрастен вестникар е журналистически евнух”. И 
второ, защото през юли 1973 г. съм участвал и гласу- 
вал в последния от четирите пленума на ЦК на БКП, 
за които инсинуаторите твърдят, че „обсъждали ва- 
рианти за превръщане на България в 16-а съветска 
република, сиреч за закриване на България като су- 
веренна държава”. 

Ще се противопоставя на двама от тях - на 
изобретателя на словосъчетанието „България - 16-а 
съветска република” проф. дин Драгомир Драга- 
нов и на неговия конкурент по гламавщини Стефан 
Цанев - способен поет, способен драматург и не 
по-малко способен лъжеисторик. 

Докато работех по тези страници, предназначе- 
ни за сп. „Понеделник”, наложи се да пиша на съща- 

та тема за в. „Дума” (броеве 33 и 34 от 2016 г., „Плашилото 16-а република”), 
поради което беше неизбежно в двата материала да има общи моменти. 


Раждането на инси нуацията 


В средата на 80-те години на миналия век доцентът от Историческия фа- 
култет на Софийския университет, верният „комунист” (член на БКП) Дра- 
гомир Драганов получава съблазнително предложение: да бъде включен в 
авторския колектив на „Многотомна история на БКП, която е трябвало да 
излезе от печат през 1991 г. в чест на 100-годишнината на Бузлуджанския 
конгрес. Драганов приема без колебание предложението, което носи много 
бонуси. Един от тях е неограничен достъп до строго секретния Централен 
партиен архив за периода, за който ще пише - в неговия случай това е периодът, 
през който начело на партията е Тодор Живков. По онова време, за да ти въз- 
ложат да пишеш в едно юбилейно издание на ЦК на БКП за периода след Ап- 
рилския пленум от 1956 г., е трябвало да си доказал убедително способността 
си да славословиш делата на генералния секретар Тодор Живков. Драгомир 
Драганов (занапред за по-кратко Др. Др.) е доказал, че умее да прави това 
както устно, така и писмено. 

За да оправдае оказаното му доверие и да докаже с нови писания вер- 
ността си към партията и нейния генерален секретар, Др. Др. чете усърдно 
документите и си преписва всичко, което може да му послужи, включително 
и непубликувани доклади и решения от пленуми на Централния комитет. Но 
идва 10 ноември 1989 г. Работата по юбилейното издание, макар и напредна- 
ла, е стопирана, нещата се обръщат, реална е опасността трудът на Др. Др. да 
пропадне. Той обаче притежава безценно качество - умее като хамелеоните 
бързо да се нагажда към променилата се околна среда. Не е трудно: вместо да 
хвали - ще кори, ще разобличава безпощадно Тодор Живков, ще призовава 
той да бъде съден „не за кокошкарски истории, свързани с апартаменти и 
коли”, а „за национално предателство”. За целта ще използва преписите си от 
непубликувани доклади и решения на пленуми на ЦК на БКП, с които никой 
друг историк не разполага, и ще ги разтълкува както той си знае. Действа бър- 
зо. И още през декември 1989 г. във в. „Народна култура” се появява негова 
статия със сензационното заглавие „Как замалко щеше да ни няма”, а скоро 
след това и втора негова статия с още по-стряскащото заглавие „Как изобщо 
щеше да ни няма”. В тези статии той съобщава потресающата вест, че на три 
пленума през 1963 и 1964 г. и на един през 1973 г. тогавашните централни ко- 
митети на БКП, по предложение на Тодор Живков, са обсъждали въпроса „за 
превръщането ни в 16-а съветска република”, „за закриване на България като 
суверенна държава”. 

В следващите няколко години историците нямат достъп до архивите на 
БКП и монополистът на страшната „истина” Др. Др. бере бонуси: още през 

1990 г. партията, преименувала се на БСП, го включва в листата си и той ста- 
ва депутат във Великото народно събрание. Става и професор. През 1997 г. 
отново е депутат, но вече от Евролевицата, просинята партия, в която е кац- 
нал, след като е разлюбил БСП. След няколко години вече ев партия „Лидер” 
(„синята бизнес партия”), която го прави свой кандидат за кмет на столицата, 
какъвто, разбира се, не става. В коя партия се подвизава сега професорът, 
изгонен от Софийския университет след шумен пиянски скандал, не може да 
каже и гугъл. Добре известно е обаче, че Др. Др. продължава да надува балона 
си „16-а република”. 


В края на 2013 г. издателство „Труд” 
пусна яркожълта книга на Др. Др. 


Тя има претенции за документален научен труд. Книгата носи вече из- 
пробваното заглавие „Как замалко щеше да ни няма” с подзаглавие „Всичко 
от архивите по идеята „България - 16-а съветска република”. Както по за- 
главие, така и по оформление книгата е разчетена да привлече любителите 
на сензационна литература. Др. Др. предупреждава читателите, че докумен- 
тите били „скучновати”, и разчита, че те няма да бъдат внимателно четени. 
Своята теза, че България била на ръба да изчезне като държава, той внушава 
в предисловието на книгата, в бележки под линия, в кратки коментари за 
всеки пленум и в заключение, като се опитва да придаде научен вид на оно- 
ва, което пише. 

И не пести изпитаните си похвати - от премълчаване на неудобни исти- 
ни и преиначаване на факти до груби инсинуации. 

Груба инсинуация е основната теза на Др. Др., че пленумите на ЦК на 
БКП от 1963, 1964 и 1973 г. са обсъждали въпроса за „превръщане на Бъл- 
гария в 16-а съветска република”, „сиреч за закриване на България като су- 
веренна държава”. Това твърдение е отхвърлено от най-авторитетни наши 
историци. Не само в документите на въпросните пленуми на Централния 
комитет на БКП, но ив който и да било друг партиен документ словосъче- 
танието „България - 16-а съветска република” не може да се намери, то е 
измислица на Др. Др. За първи път го е употребил в споменатите две статии 
и понеже е ефикасна находка за очерняне на БКП - БСП, аеи атрактивно, 
подема се от СМИ, повтаря се не сто, а стотици пъти и започва да се възпри- 
ема като истина. 


Действителната истина за четирите пленума 
е значително по-различна 


А и самите те са различни и подвеждането им под общ знаменател е една 
от недобросъвестните хватки на Др. Др. 


52 ПОНЕДЕАНИК 6 бр.7/8-год. ХХ 


История 


Първият от въпросните пленуми, състоял се на 31 юли и | август 1963 г., 
е имал три точки в дневния си ред. За да подкрепи тезата си, Др. Др. включ- 
ва в сборника с документи изказването, което Тодор Живков е направил по 
точка първа - „Информация от Станко Тодоров за работата и решенията на 
съвещанието на първите секретари на централните комитети на комунис- 
тическите и работническите партии и ръководителите на правителствата на 
страните - членки на СИВ, състояло се от 24 до 26 юли 1963 г. в Москва”. В 
изказването си Тодор Живков мимоходом споменава, че на съвещанието, аи 
в разговор с Никита С. Хрушчов е поставил въпроса „за такова разделение 
на труда между страните - членки на СИВ”, при което „България да разви- 
ва машиностроене на базата на специализация и коопериране със страните 
- членки на СИВ, и особено със Съветския съюз”. С оглед на това Живков 
предложил на Политбюро „да се обърнем с едно писмо към ЦК на КПСС и 
към правителството на СССР, в което да поставим въпроса, да аргументираме 
необходимостта от създаване на по-тясна връзка между съветската и нашата 
икономика - в перспектива с тяхното сливане. И по-нататък - политическо 
сливане”. И пояснява: „Гози въпрос сме го поставяли, макар и под формата на 
шега, и аз така разбрах, че съветските другари не са далеч от една такава идея 
за по-тясно сътрудничество” В двудневната работа на пленума цитираните 
изречения на Тодор Живков са единственият, изолиран момент, в който става 
дума за същото. В изказванията, както ив решенията на пленума този въпрос 
не се третира. Твърдението на Др. Др., че пленумът обсъждал „превръщане на 
България в 16-а съветска република, не съответства на истината. 

Въпросът „За по-нататъшно свързване и най-тясно всестранно сближе- 
ние, а след това, в перспектива, и за обединение на България със Съветския 
съюз” наистина е бил обсъждан на пленум на ЦК на БКП от 4 декември 1963 г. 
и на неговото продължение, пленума от 26 февруари 1964 година. 


Тези два пленума има за какво да бъдат критикувани 


Те не са решавали „замалко да ни няма”, както твърди Др. Др., но са 06б- 
съждали обединяване на НРБ и СССР в перспектива. Ако документите от 
двата пленума се прочетат внимателно, става ясно какво се е разбирало под 
„най-тясно всестранно сближаване” и каква перспектива се е имала предвид 
за обединяване. 

Тодор Живков пояснява в доклада си, че по-нататъшното сближение 
трябва да се изрази преди всичко в „най-тясно свързване на икономиката на 
България с икономиката на Съветския съюз на взаимноизгодна основа по- 
средством кооперирането и специализирането на производството”. В това 
няма нищо осъдително, кооперирането и специализирането е общоприето в 
икономическите взаимоотношения на държавите. Колкото се отнася до въ- 
проса за „обединяване на НРБ и СССР в перспектива” - самото му поставяне 

и обсъждане на пленум на ЦК на БКП, за който при това се пази тайна, е 
осъдително. То е погрешен ход на Тодор Живков. Такъв въпрос сам по себе 
си, особено ако е изваден от контекста, предизвиква справедлива реакция у 
всеки патриот. 

Защо не са реагирали така участниците в пленума през декември 1963 
година? Според мен най-близко до истината е следното обяснение: в онези 
години за идейно убедените членове на партията изглеждаше осъществим и 
не съвсем далечен комунизмът, при който, съгласно марксистко-ленинската 
доктрина, отделните държави се обединяват в единно комунистическо семей- 
ство. През 1961 г. на ХХП конгрес на КПСС Хрушчов беше обявил: „За 20 го- 
дини ще построим в основни линии комунистическото общество... Днешното 
поколение съветски хора ще живее при комунизма” 

И Тодор Живков, и членовете на тогавашния Централен комитет на БКП 
може да са се съмнявали в сроковете на Хрушчов, но са вярвали, че мечтаният 
от комсомолските им години комунизъм е на път да стане реалност в Съвет- 
ския съюз, а след това и в други държави, ив света. Не бива да се забравя, че 
тогава Съветският съюз беше една от двете велики световни сили. Първият 
изкуствен спътник беше съветски, първият човек в космоса беше съветски, 
първият реактивен пътнически самолет беше съветски, първият атомен ле- 
доразбивач беше съветски... 

А недъзите на съветския социализъм още не бяха излезли на повърх- 
ността. И когато след немного години те се проявиха и когато падна Берлин- 
ската стена, въпросът за проектираното в перспектива обединяване на НРБ 
и СССР, изваден от контекста „победил комунизъм”, се превърна в отличен 
повод за спекулации. Тъкмо от това се възползва Др. Др. Той предизвиква 
патриотичните чувства на българите чрез инсинуациите „16-а република” и 
„замалко да ни няма”, но премълчава, че ив доклада, ив изказванията на пле- 
нума перспективата за обединяване се вижда при победил комунизъм. 

В доклада си Тодор Живков се позовава на Димитър Благоев и негови- 
те съратници, които „винаги са разглеждали Българската федеративна со- 
циалистическа република като част от бъдещата световна социалистическа 
република”. Освен това Тодор Живков предупреждава, че „създаването на 
единното световно социалистическо семейство на народите в света е сложен 
и дълъг процес”, и заявява: „Ние не смятаме, че обединяването и сливането 
на Народна република България в едно цяло със Съветския съюз е наша не- 
посредствена практическа задача” 

Защо, въпреки това, толкова отрано Тодор Живков поставя на обсъжда- 
не този въпрос? Защото се надява по този начин да предразположи Москва 
към по-голяма щедрост за България. Това става съвсем ясно от следващия му 
ход: предлага на пленума от септември 1963 г. да приеме писмо до Хрушчов, 
в което се казва, че ЦК на БКП е разгледал обстойно въпроса за още по-тяс- 
ното сближение, а в перспектива и за обединяване на НРБ със Съветския 

съюз и че „фрешаващият фактор в това отношение ще бъде по-нататъшното 
най-тясно сближение между нашите две страни в областта на икономиката”. 
То трябва да се изрази в „още по-голямо коопериране на българската иконо- 
мика с икономиката на Съветския съюз”, чрез което „крупната съветска ико- 
номическа, научно-техническа и друга помощ би могла да бъде използвана 
по-рационално”. 

Крупната съветска помощ да става все по-крупна - това е прозрачната 
цел, която преследва Тодор Живков, демонстрирайки верността си към Съ- 
ветския съюз. Показателно, даже грубо показателно е, че два месеца след из- 
пращането на писмото партийно-правителствена делегация, водена от Тодор 
Живков, отива в Москва, за да се обменят мисли по сближението, но и за да 
се поиска допълнителен кредит от 400 милиона рубли освен вече отпуснатите 
300 милиона рубли - солидни за онова време суми. 

Пленумът на ЦК на БКП, състоял се на 26 февруари 1964 г., е бил кратък 
и е имал само една точка в дневния си ред - информация от члена на Полит- 
бюро Митко Григоров за посещението на делегацията в Москва. В информа- 
цията има важна подробност. По време на официалните разговори, в които 
е участвало почти цялото съветско ръководство начело с Хрушчов, когато 
Станко Тодоров обосновавал молбата за допълнителен кредит, Тодор Живков 
подхвърлил: „Ние обсъждахме дали когато Станко Тодоров ще говори не е 
по-добре да напуснем, тъй като ни е срам да го слушаме. Осъзнал е Тодор 
Живков, че предприетият „маньовър” е груб и прозрачен, но твърде късно. 

Съветското ръководство отказало не само да отпусне нов заем, но и из- 
общо да обсъжда идея за обединяване. 

Това е плесница за Тодор Живков и обица на ухото му. Той никога повече 
не си позволява да спомене за каквото и да е, макар ив най-далечна перспек- 
тива, обединяване на НРБ и СССР. 

Най-авторитетни наши историци, за които „историята е точна наука и не 
може да бъде слугиня на политиката” (думи на акад. Георги Марков) са взели 
отношение по темата „16-а република”. 

В интервю във в. „Груд” (29.Х.2010 г.) Евгения Калинова казва: „В пар- 
тийните документи термин 16-а република липсва... Тодор Живков изрично 
предупреждава участващите в пленума през 1963 г.: „Да не шумим по въпро- 
са” (поради намерението му да получи от СССР по-голяма икономическа по- 
мощ в сериозна конкуренция с останалите държави от СИВ). Едновременно 
с това прави следната обосновка: „Да, въпросът с държавния суверенитет е 
притеснителен, но става дума за далечното комунистическо бъдеще, кога- 
то държави няма да съществуват. Това желание за сливане на България със 
СССР в перспектива е предназначено за очите и ушите на Хрушчов от когото 
зависи отпускането на пари”, казва Евгения Калинова. 

Съкрушителни за Др. Др. са аргументите на акад. Георги Марков. Той из- 
тъква, че „сливането на НРБ и СССР е невъзможно, понеже противоречи на 

Ялтенските споразумения от 1945 г., които определят на България статут на 
„съветски сателит”, но неи на „съветска република” - и това са знаели не само 
в Москва, но ив София”. 

Акад. Марков посочва също, че Тодор Живков „не е имал никакъв ин- 
терес от превръщането на неговото „царство-господарство” в поредната съ- 
ветска република, а той да бъде 16-ият първи секретар, вместо да си остане 
генерален секретар. Неговите артистични напъни са по-скоро от стремежа да 
се покаже най-верният съветски сателит в Европа” - заключава акад. Георги 
Марков. 

Силни са и аргументите на забележителния анализатор проф. Чавдар Добрев. 
За него (в. „Нова зора”, бр. 27,2012 г.) идеите, формулирани от Живков на пле- 
нума, целят не само получаване на по-големи икономически облаги за Бълга- 
рия от СССР, но са и акт на първия български ръководител да се изкаже по 
централни въпроси на международното комунистическо движение, на раз- 
витието на социалистическата система, да даде влог за тяхното съвременно 
осветляване. Заключението на проф. Добрев е, че идеологемата „национал- 
но предателство”, извършено от Тодор Живков на Декемврийския пленум от 
1963 г., е преднамерена и поръчкова. 

Самият Тодор Живков пише в мемоарите си, че и през ум не му е мина- 
вало да затрива България като самостоятелна държава. Мисля, че е искрен. 
Познавах го добре. Не се съмнявам в родолюбието му. 

С пленума на ЦК на БКП от февруари 1964 г. тезата на Др. Др., че сме 
били на прага „да ни няма”, претърпява фиаско. Ако той беше сериозен по- 
литик, щеше да свие знамената. Но той не може да се примири със загубата 
на златната мина, която е започнал да експлоатира през декември 1989 г., и 
прибягва до най-груба диверсия: пише, че и пленумът на ЦК на БКП през юли 
1973 г. обсъждал „закриването на България като суверенна държава”, обмис- 
лял бил „варианти на очевидно национално предателство”, при това: „За раз- 
лика от по-скоро емоционалните пленуми от 1963-1964 г. този от 17-19 юли 
1973 г.е не само по-скучноват, но и по-страшноват, 

Др. Др. лъже. Опровергават го категорично документите на пленума. Но 
не само те. От членовете на ЦК на БКП, участвали в пленумите през 1963- 
1964 г., доколкото зная, вече няма живи, обаче от членовете на Централния 
комитет на БКП, участвали в пленума през 1973 г., са живи десетина души. Аз 
съм един от тях. 


Участвах в пленума през юли 1973 г. 
и гласувах за неговите решения 


Твърдя: на пленума не е ставало и дума за присъединяване на България 
към Съветския съюз, такъв въпрос не е поставяни нее обсъждан нито пряко, 
нито косвено. Не съм се допитвал до никого от живите участници в пленума, 

но съм сигурен, че и те като мене не съжаляват, задето са гласували за ре- 
шенията на този пленум, защото тези решения бяха полезни за България, за 
нашия народ. 

Пленумът имаше в дневния си ред само една точка - „За международната 
дейност на партията и държавата”. Като едно от решенията си по нея пле- 
нумът прие „Основни насоки за развитието на всестранното сътрудничество 
със Съюза на съветските социалистически републики в етапа на изгражда- 
не на развито социалистическо общество в Народна република България”. С 
този именно документ Др. Др. се опитва да обоснове лъжата си, че пленумът 
бил обсъждал „сливане на България със СССР”. Понеже нито в документа, 
нито в изказванията не може да се открие подобно нещо, Др. Др. се обосно- 
вава със „свое усещане”! Това не се пишело, но неговото усещане било, че 
„Всъщност това се имало предвид. 

За съжаление е историкът, който „доказва” тезата си не с факти, а със 
свое усещане. А е за окайване, когато прави това в разрез с фактите, както 
постъпва Др. Др. 

В „Основните насоки” е записано ясно: ще се развива всестранно сътруд- 
ничество между България и Съветския съюз, „без да се премахва национал- 
ната и държавната обособеност”. И още: „Политическият съюз между НРБ и 
СССР ще се разширява и обогатява с ново съдържание като съюз на суверен- 
ни социалистически държави” 

Тези и други подобни текстове в документа правят съвсем несъстоятелна 
тезата на Др. Др., но той ги премълчава и прибягва до най-груби фалшифи- 
кации. Пише например, че вместо термина „сливане със СССР” в документа 
се използвал терминът „интеграция на България в СССР”, но такова нещо в 
документа няма. В него на няколко места се говори за интеграция по различ- 
ни направления със СССР. Във всеки специализиран справочник може да се 
прочете, че интеграцията представлява съвместна дейност на две или повече 
държави за създаване на по-благоприятни условия за функциониране в една 
или друга област. 

Като се опитва да убеди читателите, че пленумът през юли 1973 г. „е из- 
вършил национално предателство и е пожертвал суверенитета на България”, 
Др. Др. пита риторично: „Какво означава например постановката за „непо- 
средствено свързване на възпроизводителния процес”, за „взаимна обрати- 
мост на лева и рублата”, за „съгласуване на системите на ценообразуване на 
двете страни” и т.н.?. Не се усеща г-н професорът, че отговорът е: той е от- 
чайващо бос, щом за него тези неща означават „жертване на суверенитета”. 

Върха на скудоумието си Др. Др. достига с една невероятна глупост, коя- 
то нарича своя „хипотеза”: след като се опитва да внуши, че „БКП винаги е 
следвала линията си на национално предателство, но е била възпирана от 
Москва”, той обяснява поведението на Москва така: „Замесването на България 
в атентата срещу папата (1981 г.) може би също е повлияло за „охлаждане на 

ентусиазма” на СССР спрямо идеята за сливане. Защото това би означавало 
не само косвено, но и съвсем пряко да поеме отговорността за атентата” 

Гениална „хипотеза”. Никой досега не се беше досетил, че сивият вълк 
Али Агджа ни е спасил от „замалко да ни няма”... 

Не е вярно твърдението на Др. Др., че „Основните насоки” били пазени в 
тайна от народа. Те станаха широко известни. А по повод метафората на Тодор 
Живков, че двете държави, България и СССР, трябва да бъдат „като един органи- 
зъм, който се оросява от единна кръвоносна система”, Радой Ралин пусна поред- 
ната си остроумица: „По единната ни кръвоносна система ще тече нефт”. 

В онези години социологически изследвания не се правеха, но не подле- 
жи на съмнение, че огромната част от българския народ одобряваше сътруд- 
ничеството със Съветския съюз, защото чувстваше ползата от него. През го- 
дините на т.нар. преход тази истина избледняи се потули. Младото поколение 
е подложено на масирана антикомунистическа пропаганда. 

Един от признатите майстори на най-злостна антикомунистическа про- 
паганда е Стефан Цанев - поетът драматург, превъплътил се и в „историк”. 
С гордост заявява, че е „написал сам цялата история на България”, цели 4 
тома, със заглавие „Български хроники” ис подзаглавие „Поема”. С това под- 
заглавие хитроумният автор се опитва да оправдае измислиците, с които са 
пренаситени неговите хроники. Без стеснение пише: „Моите хроники не са 
исторически научен трактат, а поема и неправомерни са упреците за непозво- 
лени волности”. Четвъртият том, посветен на периода след Девети септември 
1944 г., бъка от „волности”, в него Стефан Цанев е развихрил и фантазията 
си, и антикомунизма си. Взел е на въоръжение инсинуацията на своя събрат 
Др. Др. „България - 16-а съветска република” и не знае граници в очернянето 
на социализма, на БКП, на Тодор Живков. 

За разлика от елементарния Др. Др., който „не забелязва” неудобните 
истини и факти, Стефан Цанев ги превръща в „удобни”. Това е любим негов 
похват. 

Понеже не може да скрие, че в социалистическа България е имало ог- 
ромно строителство, Цанев пише, че то било резултат на задължителен 
труд, който всички граждани на страната били принуждавани да дават, в 
противен случай ги подлагали „на репресии”. Цяла България, твърди той, 
била превърната „в едно огромно трудововъзпитателно общежитие, сиреч 
- в концлагер". 

Стефан Цанев не може да скрие, че България е станала държава с разви- 
та промишленост и че заслуга за това има българо-съветското икономическо 
сътрудничество. Не може да скрие например, че България е произвеждала го- 
дишно по 85 000 електрокари и мотокари, значителна част от които е изнасяла 
в капиталистически страни. Но без да му мигне окото пише, че в чужбина 
„купували нашите електрокари заради оловото в акумулаторите” - то струва- 
ло по-скъпо от самите електрокари, електрокарите ги изхвърляли за скрап”. 

Не може да скрие Цанев, че през 1981 г. държавният дълг на България е 
сведен до | милиард и половина, но пише, че това станало, защото „Живков 
превърна България в пиратска държава, която започна търговия с оръжие, 
контрабанда с наркотици и кражба на ембаргови технологии”. 

За разлика от Др. Др. Стефан Цанев не премълчава, че пленумът на ЦК на 
БКП през юли 1973 г. е решил всестранното сътрудничество на НРБ със СССР 
да се развива, „без да се премахва националната и държавната обособеност”, 
но това не му пречи да твърди, че Тодор Живков превърнал България в „дър- 
жава за продан”, която била „на ръба” да престане да съществува. 

„Волностите” на лъжеисторика Стефан Цанев нямат край, но той е май- 
стор в поднасянето им и не са малко онези, които ги поглъщат безкритично. 
Четирите тома на неговата „Поема” се преиздават, с тях се снабдяват и 06- 
ществени библиотеки, а се намират и учители, които ги препоръчват на уче- 
ниците си като „помощна литература” по българска история... 


Борбата срещу БСП и русофилството в България се изостря 


След 1989 г. никой не запита народа дали е съгласен България да обърне 
гръб на Русия, „новият цивилизационен избор” беше направен от негово име 
против неговия интерес. Сега България е „фронтова държава” в обръча, с кой- 
то САЩ и НАТО обграждат непокорната Русия. Но западните стратези оценя- 
ват България като слабо звено в този обръч, понеже в нея има жилаво русофил- 
ство и жилава БСП. Новият задокеански губернатор на България г-н Ерик Сет 
Рубин, преди още да бе заел поста си в София, се закани да отучи българите от 
русофилството им, което той смята за резултат от руска пропаганда. 

Види се Негово превъзходителство не знае, че то съвсем не е резултат на 
пропаганда, и за да го изкорени, ще му се наложи да направи нещо невъзмож- 
но: да подмени кръвта на поне двете трети от българите. 

Реанимирането в последно време на инсинуацията „България - 16-а съ- 
ветска република” не е случайно, защото, макар и несъстоятелна, тя върши 
работа. Има двустранно действие - и срещу българското русофилство, и сре- 
щу БСП. Със самото си наименование - „16-а република” - извиква основа- 
телна реакция у патриотите, повярвали, че сме били на косъм от „да ни няма” 
като държава. Чрез тази инсинуация една муха беше превърната в слон, за- 
щото никога не е съществувала реална вероятност, камо ли реална опасност 
България да стане част от Съветския съюз. И не само поради несъгласието на 
Москва, а и защото Тодор Живков усилваше българската държавност и бъл- 
гарската национална идентичност. При него България разшири както никога 
международните си връзки, под негово ръководство беше подготвено гран- 
диозно честване на 1300-годишнината от създаването на нашата държава, той 
не възпря действия и изказвания на дъщеря си Людмила Живкова, които в 
Москва бяха оценявани като националистически. 

Реална опасност за съществуването на българската държава се появи в 
началото на ХХ! век, защото нацията ни се топи застрашително, Брюксел кон- 
тролира всяка наша стъпка, Анкара прокламира „правата си” на наследник на 
Отоманската империя, а раболепните ни правителства на практика заменят 
държавния суверенитет с васалитет. 

След 1989 г. баснята „България - 16-а съветска република” намери бла- 
гоприятна почва и поради това, че ръководствата на БСП не противодейст- 
ваха, мълчаха, оставиха раната да кърви и недобросъвестни псевдоисторици 
да сипват в нея сол. 

Сегашното партийно ръководство вдъхва надежда, че ще намери сили, 
време и начини, за да вземе отношение и по този болен въпроси да каже обос- 
новано: ето кое е истина, ето кое е клевета. За да стане ясно, че истината не е 
такава, каквато фалшификаторите я представят. 

1990 Г.: 25 ГОДИНИ 
ОТ ВЕЛИКОЛЕПНАТА ПОБЕДА НА ЛЕВИЦАТА 

ски въпроси към Министерския 
съвет (2006-2009 година). 


Мирослав Попов 


пу чан в целенасочено продуцираните вътреш- 
нопартийни скандалчета, БСП бе на път да про- 
пусне 25-годишнината от великолепната си изборна 
победа през юни 1990 година. 

След 10 ноември България реши да се проведат 
избори, да се свика ново, Седмо Велико народно съ- 
брание, което да приеме нова конституция и да де- 
мократизира основите на националната държавност. 
Мисля си, какво ли щеше да се случи през последните 
няколко месеца, ако случайно (не дай, Боже!) резул- 
татите от изборите за УП Велико народно събрание 
през юни 1990 г. бяха противоположни на получените 
- примерно ако СДС бе спечелил 215 депутатски ман- 
дата, а БСП - само 145. Какви пищни тържества щеше 
да има из София и из страната; сутрин, обед и вечер 
независимите медии щяха да се давят от възторг и 
други страсти за собствената си „историческа победа”, 
щяха да ни залеят стотици интервюта с участниците и 
кибиците на победата и така нататък. 

Изборите бяха на 10 юни 1990 г. ис тях приключи 
една епоха. 

Вторият тур за мажоритарните мандати бе на 17 
юни. Вече цяла седмица лявата общественост някак 
не се досеща, че преди 25 години се случи нещо стра- 
хотно. Не разбирам защо продължава тази странна 
„стратегия на невидимостта”. Така бе и през миналата 
година, когато цялата „демократична общност” и ме- 
дии шумно отбелязваха 25-годишнината от „освобож- 
даването на генералния секретар на ЦК на БКП др. 
Тодор Живков на Десетоноемврийския пленум на ЦК 
на БКП и избирането на неговото място на дотогаваш- 

ния член на Политбюро др. Петър Младенов”. Изобщо празнуваха големия успех 
на българския антикомунизъм... 

Сериозните въпроси, които поражда честването на 25-годишнината от избо- 
рите от 10/17 юни 1990 г., не са исторически, а свръхактуални и перспективни. 

На български език книгата „Имало едно време избори” на популярния ре- 
кламист Жак Сегела, според някои - „гуру на политическия маркетинг, излезе 
преди 10 години от българското издателство „ИВИДИМ”. Френското издание е на 
„Нататон” от 1992 г. - т.е. две години след събитията, които тук ни интересуват. 
През пролетта на 1990 г. в средите на тогавашната току-що преименувала се БСП 
с респект се говореше за задграничните експерти, които са дошли да помагат на 
опозицията, т.е. на СДС. Най-вече за Жак Сегела, популярния имиджмейкър на 
Франсоа Митеран. Жак Сегела притежава рекламна група „Биго - КХСС”, която 
работи на търговски принцип - договаря се с амбицирани или със закъсали по- 
литически лидери да ги подпомага с опит в рекламните стратегии срещу (много) 
високи хонорари. 

В книгата Сегела разказва по един не строго мемоарен начин как е участ- 
вал (консултирал, помагал) в десет предизборни кампании като на Мелина 
Меркури и на Андреас Папандреу (т.е. в подкрепа на ПАСОК); на Йожеф Антал 
в Будапеща, на Петре Роман в Букурещ, на Желю Желев и СДС в София, на Лех 
Валенса във Варшава, на Елцин в Москва, на Собчак в Петербург, на Хавел в 
Прага, на Враницки във Виена. Книгата завършва с отворен финал - с малката 
глава „А утре”. 

Основната част от размислите на Сегела е посветена на кампаниите в Източна 
Европа след падането на „желязната завеса. Щрих към разбирането за Сегела и 
за някои негови клиенти дава един съвършено свободен разговор между Франсоа 
Митеран и Жак Сегела, разказан в книгата, който самоидентифицира събеседни- 
ците. Това е реплика на френския президент към неговия имиджмейкър: „Сегела, 
един път ще бъда такъв грандоман като вас..”. Наистина впечатляващо проникно- 
вена преценка... 

Българският раздел Пети в книгата е с наслов „Желев: измамният наивник”. 
Става дума точно за юнските избори от 1990 г. Обемът на раздела е около двадесет 
страници. 


Откровен ията на рекламиста 


Първо да дадем думата на самия Сегела - как той разбира страната, в коя- 
то е изпратен, за да се намеси в ключов за нея исторически момент и да начер- 
тае или да коригира посоката на нейното по-нататъшно политическо развитие. 
Става ясно, че Сегела веднъж е пресичал България през 1959 г. Второто му ид- 
ване тук е чак през пролетта на 1990 г. Най-общо представата му за страната: 
„При самата дума българин се сещам за чадър, в най-лошия случай за атентат 
срещу папата” 

Няколко щрихи, които обясняват българската „синя” политическа платфор- 
ма „Сегела - април-юни 1990”: „Не можеш да прекрачиш тази врата на Европа без 
емоции..”. 

За София: „Всеки град си има цвят. Този е жълт, сякаш има чернодробна криза” 

„Тази полузабравена страна е дотолкова обезличена в сянката на великата 
Русия, че е стигнала до положението да бъде смятана за 16 й република. Селското 
й население е пасивно и русофобско, смятано от Запада за просъветско в душата 
си, без той да подозира, че един потиснат народ е като тиха вода” 

„Особено объркана страна, в която властта се самоотрича, а опозиция- 
та остава анонимна. Революцията е започнала преди 18 месеца (т.е. ноември 
1988 г.) в аулата на Философския факултет на СУ. Около стотина писатели, фи- 
лософи, научни работници, повечето на почтена възраст, създават Клуб за под- 
крепа на преустройството. Душа му става някой си Желю Желев” 

„Отседнах в масивния хотел „България” с огромни стаи. Там са отсядали 
Сталин и Хрушчов... Там ме намира Желю Желев с приятелите си. Защо всички 
кампании започват с пълна уста?” (Впрочем няма данни Сталин изобщо някога 
да е идвал в България...) 

Жак Сегела пристъпва към политическа комуникация с ръководството 
на СДС: „Човекът, който ми говори (Ж. Желев), не надвишава 1,65 м. Широки- 
те му къдрави и сивеещи бакенбарди го правят да прилича на театрален слу- 
га. Физика на замечтан селянин, мълчаливост на конен полицай, прическа на 
клоун... От всички нови държавни глави, изникнали от случайностите в 0по- 
зиция, Желев въпреки външните си белези е може би най-мъдрият, но Западът 
никога няма да узнае за това... Българите са премахнати от колоните на нашите 
вестници” 

„Захванах се за работа веднага след пристигането ми. Обстановката е по-лоша 
от тази в Полша и в Унгария. Тази българска земя е била поле за всякакви идеоло- 
гически опити” 

„Програмата на Съюза на демократичните сили, партията, всъщност конфе- 
дерацията, която той (Желев) ръководи, е радикална. По-дясна не може да се из- 
мисли” 

Авторът е антропологично вещ: „Българите приличат на кюрдите, един изчез- 
ващ народ” (!) 

Запознанство с кандидатите на СДС на среща на „Раковски” 134: „Срещу мен 
стояха тези рошави грубияни, излезли от нивите или ателиетата си и дошли да се 
покажат на съгражданите си, без дори да се измият” 

Сегела обучава кандидатите на СДС за народни представители и пътем 
оформя предизборната кампания на „сините”: „Да преминем към рекламата. 
Трябва категорично да посочим противника. Представете си картата на Бълга- 
рия, на която границите са очертани с бодлива тел. В центъра надпис „45 годи- 
ни стигат” ” 

Утрото и залезът на 10 юни 


И така стигаме до 10 юни 1990 г., първия тур на изборите за ВНС. Сегела 
описва емоциите си: „Градът ликуваше, синьо-белите знамена на опозицията се 
вееха навсякъде. Комунистите, страхувайки се от най-лошото, се бяха притаили 
вкъщи. Лозунгът им никак не е изобретателен: „Сполука за България”. Каква ба- 
налност”. 

„Още в 19 часа съм в една селска избирателна секция... Към един часа през 
нощта присъдата е произнесена. Макар че опозицията спечелва София, бившата 
комунистическа партия се доближава на два пръста до абсолютното мнозинство, 
с 4890 от гласовете в национален мащаб. Съюзът (СДС) е победен с почти десет 
пункта... Това е могъществото на една партия, която въпреки привидния си упа- 
дък наброява милион членове - един от всеки десет жители - и триумфът на 
страха на един народ... Проповядваната еволюция на бившата комунистическа 
партия победи революцията..” 

„В щаба на СДС гневът надделява над мъката. Появяват се слухове. Кому- 
нистите са прибягнали към измами. За момент хората се надяват на касиране на 
изборите. Но хилядата експерти, дошли от всички краища на света, за да кон- 
тролират изборните секции, са категорични - няма организирана измама, само 
някои неизбежни гафове. Следва срив..” 


Пояснение за изборните резултати 


Изборите се произведоха по уникална „смесена” система, при която: 200 де- 
путатски мандата се заемат съобразно резултатите от преки избори на кандидати 
в едномандатни избирателни райони по мажоритарния принцип, с мнозинство 
повече от половината от действителните гласове; другите 200 депутатски ман- 
дата се разпределят по пропорционалния принцип, чрез избори в 28 многоман- 
датни териториални района, по партийни листи. Затова всеки избирател имаше 
два гласа: единият глас за избор на кандидат в едномандатен избирателен район 
и вторият глас за избор по партийна листа. В мажоритарните райони, в които 
не е излъчен победител на първия тур, има балотаж следващата неделя, т.е. на 
17.М1.1990 г. Системата, както се вижда, не е просто „смесена”, а по-точно „смесе- 
но-удвоена” - мажоритарно-пропорционална. 

На първия тур на изборите на 10 юни имаха право да гласуват 6977 хил. 
души. БСП получава 2887 хил. гласа, или 48,590 от всички гласове; втори е СДС 
с 2217 хил. гласа, или 36,200; на трето място е „БЗНС-оранжев” с 491 хил. гласа 
(8,0390 от гласовете) и на четвърто място - ДПС, което получи 368 хил. гласа, или 
5,7590. Общо за пропорционалните листи бяха гласували 6333 хиляди души. 

БСП спечели общо 97 мандата по пропорционалните листи и 114 мандата 
от едномандатните избирателни райони (ЕИР) - 75 на първи тур и още 39 на 
втори тур. Това прави общо 211 депутатски мандата, като освен тях социалистите 

фактически спечелиха и още четири мандата по мажоритарните райони, където 
победиха независими кандидати, срещу които БСП не издига конкуренти, а при- 
зовава симпатизантите си да ги подкрепят (проф. Стоян Михайлов в Ботевградско, 
Росен Карадимов - вече оглавил Българската демократична младеж, в Ямболско, 
Гиньо Ганев, избран в Плевенско, и дядо Панкратий, владика на Старозагорската 
епархия - с подкрепата на Отечествения съюз). Извън тях един мандат за ОКЗНИ 
- преди дни отишлия си патриот Димитър Арнаудов. ДПС пък намира в листите 
си място за един мажоритарен представител на „СДП-немарксисти” (Янко Янков, 
по-късно въпросната партия се преименува на Либерален конгрес). 

С мнозинство от 215 гласа БСП изглеждаше достатъчно стабилна, за да 
може да се осъществява нормално управление. Гласовете обаче не бяха доста- 
тъчно, за да се гласуват конституционните текстове, за които всъщност бе сви- 
кано самото ВНС. 

Не е случайно, че незабавно след откриването на Седмото ВНС, буквално от 
първите седмици от живота му, стартираха - тихо или шумно, целенасочени уси- 
лия за ерозия на социалистическото мнозинство и не спряха до разпускането му. 

Година по-късно, през юни 91-ва, мнозинството постигна голямата си цел 
- да се приеме нова, демократична конституция, която да гарантира правов и 
справедлив характер на „прехода”. Втората част от задачата обаче не бе изпъл- 
нена. Преходът придоби радикално антисоциален и криминален характер, но за 
това ВНС не носи отговорност. 


Желев и СДС в очите на Сегела 


„И така, непоколебимият Желев имаше своя стратегия. Той познаваше със- 
тоянието на крайна отслабеност на страната си. Ето защо не съжаляваше да остави 
като отровен дар една невъзможна власт на пребоядисалия се комунизъм. Първата 
задача (на очакваното следизборно правителство) беше да се наложат нови лише- 
ния на народа, който не издържаше повече. Провалът беше неизбежен. 

„Когато в ранната утрин (на 11 юни) напуснахме щаба на СДС, спомням си, че 
с Кристи Окрет се разхождахме из София със сълзи в очите. Обикновено веселяк 
на компанията, (Бернар) Кушнер беше останал без глас. Той, дето беше помагал 
при всички нещастия по света, беше безпомощен: един народ сам се беше отказал 
от свободата в изолацията си..,” 

„СДС под ръководството на Желев организира масов митинг в столицата, 
на който той заяви, че изборите са проведени нечестно, че изборните резултати 
са фалшифицирани и че той никога няма да ги признае за легитимни... Три дни 
по-късно под натиска на фактите позицията на СДС „еволюира”” 

„На 7 юли, едва двадесет дни след избирането на Младенов (6.а.), ловкият като 
никога досега Желев отказа да поеме наследството на стария режим. Той също про- 
изнесе своята убийствена малка фраза: „Комунистите трябва да изсърбат докрай 
попарата, която са надробили” 

„На 26 юли министърът на вътрешните работи генерал Семерджиев, изнер- 
вен от заобикалящия го безпорядък, изкрещя от трибуната: „Ако имах писто- 
лет, щях да се застрелям!. Една седмица по-късно, след шест тура на провалени 
избори, Народното събрание избра Желев. Уникален факт в историята - месец 
и половина след спечелени избори парламентът назначаваше главния опозицио- 
нер. Дребният философ с глава на клоун стана първият президент на свободна 
България. Успя без нито един изстрел” 

В един десничарски текст, коментиращ по-нататъшната политическа съдба 
на президента Желев, може да се прочете: „През 1992 г. вече има кадри на опо- 
зицията, които са добили практически опит не само в правенето на избори, но 
и в управлението на държавата. Именно те са основното ядро, което съставлява 
и предизборния екип на президента Желю Желев (за първите преки президент- 
ски избори от януари 1992 г.). Нещо повече, голяма част от тези хора работят за 
предизборната кампания от 1990 г., когато в България идва едно от най-големите 
имена в рекламата - Жак Сегела” 


А аз ще кажа... 


Личните ми коментари за непрецизностите в разказа на Жак Сегела сигур- 
но ще са по-дълги от неговия двадесетстраничен текст. Въпросът обаче не е за 
фактическите грешки - те винаги могат да бъдат отстранени. Случаят „Жак Се- 
гела помага на СДС” (и плаче след неговата загуба!) е важен, защото е проекция 
на големия, сгрешен концептуален сблъсък от 1990 г. - не, да речем, между две 
идеологии, а между две доста различни разбирания за това как да се осъществят 
трансформациите и оттам насетне - как да се прави политика след падането на 
„желязната завеса”. 

Вече 25 години след началото на прехода радикалната десница, не само в 
България, не успява да излезе извън калъпите на Студената война. Точно тук е 
катастрофалната заблуда на Жак Сегела - в България през 90-а той е заложил на 
формулата „Студена война - завинаги, за противника - само „бой”.” „Българският 
шедьовър” на Сегела е България (при комунизма), опасана с бодлива тел. Скрива 
се базисният факт, че България живя в условията на Студена война, че както и за 
редица тукашни щуротии някаква съотговорност носеше и другият „блок” Запа- 
дът не е невинен. Сянката на това примитивно буквалистко следване на евроин- 
струкциите я видяхме през 1992 г., когато по указание на „синьото правителство” 
и неговия президент бяха демонтирани старите съоръжения по южната граница, 
и отново - преди година и нещо, когато десницата шумеше срещу тяхното преиз- 
граждане. А шенгенските споразумения са подписани още през 1985 година... 

Сегела греши в едно - мнозинството от българските граждани на 10 юни са 
по-скоро настроени с мисъл за едно по-светло бъдеще, защото страната вървеше 
напред - ив ядрената енергетика, ив химическата индустрия, ив биотехнологии- 
те, ив спорта, и така нататък. 

Изборите от 1990 г. са особено важни, защото на този първи политически 
сблъсък тогава, през лятото на 1990 г., в България политиката успя да надделее над 
рекламата (над „пиара”). През следващите 25 години това не се случваше често, а 
напоследък все по-рядко. 

Българската лява преса се отнесе спокойно към факта, че Сегела идва да по- 
мага на десницата. 

Митеран бе социалист, Сегела е бил неговият успешен консултант; за не- 
развратеното от неолибералния цинизъм българско общество това наистина 
предпоставяше някаква обективност. Трябва да подчертая, че Жак Сегела е доста 
по-точен и обективен, когато описва, да речем, събитията в съседна Румъния, 
където две години по-късно е поканен да помага на Петре Роман. Още две думи 
за тези хора - „евроекспертите” - Жак Сегела, Бернар Кушнер и останалите. Поне 
по отношение на посткомунистическите държави те не се затрудняваха да изуча- 
ват социалните реалности; те пристигаха в България с една своя предварително 
готова, алтернативна на живота „пропагандно-рекламна реалност”. И се сърдеха, 
когато той - животът - отхвърляше умозрителните им схеми. 

Уважавам Желев, да речем, не заради неговите „космогонични” или „фи- 
лософско-психологически теории”, част от тях - незадълбочени, други - да се 
изразим коректно - очевидно „подражателски”, а защото е имал доблестта да от- 
стоява на едно най-абстрактно равнище набор от граждански принципи, които 
са в основата на съвременната цивилизация. Оттам насетне при практическото 
преобразуване на тези принципи в реални политики Желев греши - постоянно и 
разрушително. И се сърди на всички за резултатите... 

Българската десница и официалните, узурпирани от десницата национални 
медии, успяха да създадат ирационални, дори абсурдни представи за начините на 
решаване на обществените проблеми в условията на демокрация. 

В ръководствата на БСП се мислеше, че насреща си имат и отговорни хора, 
които разбират, че преобразуванията могат да се осъществят само въз основа на 
смислен и почтен публичен дебат. Но точно той бе блокиран... 

Преходът премина просто без отговорен национален дебат, а той бе жизне- 
но необходим. И не както някои гадничко коментират - „за да се дели властта”, 
а за да се споделя и съобществява разумът. Защото предизвикателството бе ог- 
ромно. България не издържа тежкия изпит на прехода. Или най-много - издържа 
го със среден 3 минус. 

Преходът стартира под мощното неудовлетворение, продуцирано от мора- 
листично изкушената от съветската перестройка интелигенция, както се видя, не- 
реалистична и пределно „вербална”. Начинът на извършване на българския преход 
бе радикално опорочен именно заради радикалната „антилявост”, заради самоцел- 
ната омраза към всичко, което някак се привижда като част от „стария режим”. 

Ако капитализмът е символ на икономическа рационалност, преходът в Бъл- 
гария бе дълбоко нерационален в икономически смисъл. Мисля, че България е из- 
точноевропейската държава, която самоунищожи най-голям дял от националното 

си стопанство - от глупост, от алчност и поради свръхефективната десничарска 
(анти)реклама. Което е ив основата на днешната „заслужена” българска екстремна 
бедност и нещастия. 

25 години у нас десницата прикрива своите не само антисоциални, но и ико- 
номически нерационални политики с рекламно-пропагандни, примитивни, с чис- 
то комиксови внушения. 

Що се отнася до арогантния артистизъм на Сегела, датиран към 1990 г., той 
дава възможност на днешния българин да си даде по-ясна сметка колко дълбоко и 
самодоволстващо е базисното отношение на някои идейно чисти „западняци” към 
българските и въобще към югоизточноевропейските реалности. 

Мога да го нарека „паралелната „медийна наркореалност”. 

Нои самата българска радикална десница бе автонаркотизирана. Спомням си 
думите на официален британски представител от средата на юни 1990 г. - „преми- 
налите избори в България бяха честни, не по-малко честни, отколкото са избори- 
те, да речем, в Англия” - нещо такова. По националното радио, излъчило записа, 
последва шантав коментар: „Английският господин не знае, че тук, в България, ня- 
кои хора нямат чувство за хумор... Тъмносиньото по гръб не пада... 


Реформата като разрушение 


На 18 юни 1990 г., вденя след приключването на изборитеза УП Велико народ- 
но събрание, с обявяването на общите резултати от изборите се видя, че БСП фак- 
тически разполага с абсолютно мнозинство. Това бе впечатляващ успех за всички 
социално мислещи хора в България. Бе шанс за страната. Резултатите от изборите 
съответстваха на реалните политически нагласи на българите. Не бе съдено този 
шанс да бъде използван. 

Днес, 25 години след първите избори, бъдещето на България е по-несигурно и 
проблематично, отколкото през юни 1990 г. 

Да си припомним „Десетте заповеди за държавника” на Жак Сегела. 

Първа заповед: Подхранвай легендата, не се оставяй тя да те погълне. 

Втора заповед: Избягвай прибързаността. 

Трета заповед: Бъди психолог, а не политик. 

Четвърта заповед: Не се доверявай на посредници. 

Пета заповед: Възбуждай слуховете, те струват колкото цялата реклама. 

Шеста заповед: Бъди съдба за своята страна. 

Седма заповед: Бъди човек, а не идеология. 

Осма заповед: Учи се да бъдеш звезда. 

Девета заповед: Обещай надежда, а не програма. 

Десета заповед: Стани това, което си. 

ЛЯВАТА ПОЛИТИКА 
КАТО АЛТЕРНАТИВА 
НА НЕОЛИБЕРАЛНИЯ МОДЕЛ 





Нако Стефанов -- професор, дфн, 
д-р по идпория, япониат, изследо- 
вател на апраните от Източна, 
Южна и Югоизточна Азия. Специа- 
лизирал е управление и икономи- 
ка. Ръководител е на катедра „Ези- 
ци и култури на Източна Азия, СУ 
„Св. Кл. Охридски. Автор е на над 
80 монографии, учебници и книги: 
„Иновационно развитие на спра- 
ните от Източна Азия - Япония, 
Корея и Китай“ (2071), „Държавно- 
политическо уапройатво на Япо- 
ния“ (2014), Енциклопедия Нипоника 
(2015), както и в съавторатво с Е. 
Кандиларов на „Япония -- икономи- 
ка, технология, иновация и управ- 
ление“ (2012) и сА. Колева на „(оци- 
ално-икономическо развитие на Ки- 
тай--от древноапта до нашидни“ 
(2015) идруги. 

Въведение 


нес за все по-голяма част както от световната 

общественост, така и от българското общество 
става ясно, че провежданата неолиберална полити- 
ка и създадените вследствие на нея неолиберални 
модели водят до държавен упадък и социална де- 
градация. Несъмнено съществуват различни фор- 
мати на тези модели - на страните от „ядрото” на 
световната капиталистическа система и от нейната 
полупериферия и периферия. Но даже и намиращи- 
те се в „центъра” на системата се оказаха неконку- 
рентни в сравнение например с модела на „пазарен 
социализъм” на Китайската народна република. Да 
не говорим за държави в полупериферията, каква- 
то е днес зоната на бившия източноевропейски со- 
циализъм. В страни от тази зона - като България, 
прибалтийските републики, Молдова, някои бивши 
югославски републики и други, се наблюдава ката- 
строфално положение, което може да се превърне 
в заплаха от държавно и народностно изчезване в 
обозримо бъдеще. 

Тази ситуация налага да се търси цялостна ал- 
тернатива, която да се постави като непосредствена 
политическа задача. На изискванията за такава алтер- 
натива отговаря преди всичко една действително лява 
политика. Ще се опитам да представя някои „опорни 
точки”, необходими за концептуалната разработка на 
основите на такава лява политика като работеща ал- 
тернатива на предизвиканата от неолиберализма дър- 
жавно-обществена разруха и деградация. 

Лявата социално-икономическа политика - 
„справедливо” преразпределение или социализация? 


Първото, с което трябва да започнем, е изясняването на това какво означава 
„лява социално-икономическа политика”. Гъй като през последните години и у нас, 
и в глобален план се правят опити лявата икономическа политика да се представя 
просто като справедливо преразпределение. Нещо повече, част от т.нар. леви са на- 
пълно съгласни не само с това разбиране, но и с воденето на „лява политика” имен- 
но по този начин, т.е. с осъществяването на т.нар. справедливо преразпределение. 

Така те напълно влизат в пространството на критиката на десните, които 
твърдят, че десните, т.е. капиталистите, умеели да създават и създавали, а левите 
били способни само да преразпределят създаденото. Затова трябвало да сме бла- 
годарни на капиталистите предприемачи, които били творческата, съзидателната 
класа, работодателите, които „дават хляба”. Ако бе жив Ботев и чуеше тези при- 
казки, щеше да каже, че няма нищо ново под слънцето. Тези неща са ги говорили 
и тогава, само че „работодателите” са наричани „чорбаджии”, а Поетът им е давал 
и други наименования - „изедници” и „непорината византийска воня”. 

Макар че и в тази област има различия. Така наречените социаллибера- 
ли, доколкото може въобще да бъдат разглеждани като някакво ляво течение, 
тъй като те така се представят в България, виждат „лявата икономическа поли- 
тика” като някакво повече или по-малко увеличаване на социалните помощи, 
индексиране на пенсиите и т.н. Друг е въпросът, когато са във властта - какво 
правят и готови ли са да осъществяват подобна „лява икономическа политика”. 
Свидетели сме, когато имахме „социаллиберал” от АБВ в качеството на вице- 
премиер, каква политика се водеше. 

Намиращите се уж малко „по-наляво” от тях социалдемократи даже са 
склонни да издигат освен споменатите и искания за прогресивни данъци, при 
които по-богатите да плащат повече. Но и при тях стои въпросът, че когато са 
във властта, те имат склонността да „забравят” „лявата си икономическа по- 
литика. Нашият български пример е особено показателен. Коалиционното 
правителство с премиер ръководителят на БСП осъществи едно крайно нео- 
либерално мероприятие - въведе т.нар. плосък данък, обложил и минималните 
заплати, и най-високите доходи с еднакъв по размери 1090 данък доход. 

Принципно погледнато, в посочените дотук „леви икономически поли- 
тики” лошо няма. По-справедливото в социален план разпределение на дохо- 
дите еважно за развитието на обществото. Обратното - значителната социал- 
на и имуществена диференциация води до социално напрежение, предполага 
нарастване на опасностите от социални конфликти, което може да отекне 
доста негативно върху социално-икономическата динамика на обществото. 
Това се разбира даже от някои десни буржоазни политици, готови да провеж- 
дат мерки за „справедливо разпределение” като важно условие за поддържане 
на социалния мир. 

Въпросът е в това, че истинската лява икономическа политика в никакъв 
случай не може да се сведе само до „справедливо разпределение”. Тя е нещо 
значително повече. Ядрото на лявата икономическа политика е в социали- 
зацията. Но социализация, разбирана доста по-широко от осъществената в 
рамките на обществото, което тогава наричахме „общество на реалния со- 
циализъм”, а днес някои го наричат „комунизъм”, други - „държавен социали- 
зъм”. При това общество социализацията бе сведена само до национализация, 
а национализацията се виждаше единствено като държавна собственост. 

Днес, без да отричаме тази форма на социализация, не трябва да я раз- 
глеждаме само като национализация и държавна собственост. А и самата дър- 
жавна собственост, както опитът ни показва, има свойството да се бюрокра- 
тизира. Бюрократизираната държавна собственост, създавайки отчуждение 
сред работещите, не изключва да се стигне до нещо, на което вече сме били 
свидетели - работниците да издигат лозунги „Искаме приватизация”. 

В този смисъл без създаване на различни форми на участие на работещите 
в управлението, като се започне от т.нар. работнически контрол, мине се през 
различни групови форми на участие в усъвършенстване на работни процеси и 
се стигне до участие във вземането на стратегически решения от представите- 
ли на колектива, както и до възможното участие в собствеността, процесът на 
социализация ще бъде недостатъчен. 

Социализацията е ив многообразието на обществените форми на собстве- 
ност, при които експлоатацията на чужд труд е сведена до минимум и има макси- 
мум интеграция между целите и интересите на отделния работещ и на колектива 
и стопанската единица като цяло. Тук ще изброим редица такива форми: т.нар. 
частна трудова собственост - т.е. семейните форми на труд, кооперациите, ко- 
лективните предприятия, общинските предприятия, държавните предприятия, 
националните предприятия и други. 

Но социализацията в никакъв случай не бива да се ограничава само до 
социализация на собствеността и до създаване на условия за участие на от- 
делния работещ и на колектива като цяло във вземането на управленски ре- 
шения на равнище отделна стопанска и организационна структура. Лявата 
икономическа политика означава и социализация на обществени отношения 
на локално, отраслово и национално равнище. А именно - такива обществени 
отношения, каквито са свързаните със системата на управление и регулиране 
на социално-икономическите процеси. Независимо дали става дума за управ- 
лението и регулирането им чрез механизмите на плана или на пазара, нужно е 
те да бъдат социализирани. 

На дадения етап на социално-икономическа динамика трябва да се отка- 
жем от безсмисленото противопоставяне на план и пазар като механизми на 
управление и регулиране на социално-икономическите процеси, което се пра- 
ви от фундаменталистите неолиберали, и не само от тях. Опитът на страните 
от Източна Азия - Япония, Република Корея, Тайван, Хонконг, Сингапур, а 


72 ПОНЕДЕЯНИК “| бр.7/8-год. ХХ 


Икономикд 


сега и Китайската народна република, както и Социалистическа република 
Виетнам, показва, че тези механизми може да бъдат интегрирани и синтези- 
рани по най-хармоничен начин, така че да се постига максимален социално- 
икономически, технико-технологически и иновационен ефект. 

В случая, когато става дума за планиране на локално, отраслово и национал- 
но равнище, следва да се създават чрез избори обществени съвети, участващи по 
различен начин в процеса на планиране. Не бива да се изключват и допитвания, 
референдуми и други, чрез които да се одобрява или не дадена стратегия, план 
или насока. Така ще се дава възможност за истинско народовластие. 

Даже, когато става дума за регулиране чрез пазарни отношения, може да 
се търси тяхната социализация, която трябва да се осъществява чрез различ- 
ните механизми на регулация. Пълна измама са мненията на фундаменталисти- 
те неолиберали за „свободни пазарни отношения” - те са дотолкова свободни, 
доколкото регулирането се осъществява в интерес на крупните олигополи. На- 
пример предлаганото днес споразумение за Трансатлантическо търговско и ин- 
вестиционно партньорство - Тие Тгапзайанис Тгаде апй муез тен! Рагптетзир 
(ТП), е добър пример как пазарните отношения могат да се регулират в полза 
на мощните американски корпорации. 

В тази област също могат да се формират чрез избор различни обществени 
съвети, аи да се провеждат допитвания, референдуми и други, чрез които да се 
вземат решения, да се одобряват или да се отхвърлят различните мерки за регу- 
лиране на пазара. Достатъчно е да споменем сегашната Комисия за енергийно 
и водно регулиране (КЕВР), която, ако се формира на такава основа, може да се 
надяваме, че ще заработи в полза на българските граждани, а не в полза на раз- 
лични енергийни мафии и олигарси от енергетиката. 

И когато говорим за лява икономическа политика, особено в нашата стра- 
на, която в резултат на повече от четвъртвековно дясно неолиберално упра- 
вление е деиндустриализирана, деаграризирана, деинтелектуализирана и деби- 
лизирана, а това в крайна сметка доведе до депопулация, т.е. до демографска 
катастрофа, важни „опорни точки” в нейната концептуалната основа стават: 

.  възсъздаване на силен национален сектор под формата на „национал- 

ни предприятия”; 

. изграждане на мрежа от социални предприятия; 

. „ реиндустриализация, реаграризация и реинтелектуализация на ино- 

вационна основа. 


„Националните предприятия” като ядро 
на възсъздаването на националния сектор 
в икономиката на България 


Ключово значение за действителна социалнохуманистична алтернатива, 
т.е. за истинска лява политика, има преодоляването на доминирането на мо- 

нополите и чуждите капитали върху ключовите средства за материално и ду- 
ховно производство. Но активна социализация на производствените мощно- 
сти може да бъде осъществена в различни форми. Така например ние имахме 
в недалечното минало като доминираща форма на собственост централизира- 
ната държавна форма. По наше мнение в своите ранни периоди подобна форма 
несъмнено играеше позитивна роля. Но в процеса на развитие положителният 
заряд се изчерпа. И тази форма започна да придобива негативни оттенъци, ста- 
вайки обективна основа на процеса на бюрократизация, която отчуждаваше 
обществото от общонародните форми на собственост. 

Днес, когато градим нашата бъдеща позитивна концепция за динамично и 
устойчиво социалнохуманно развитие, следва да се стремим към такива фор- 
ми на социализация, които позволяват, от една страна, в максимална степен да 
се търси обществено участие, а оттук и социалната мотивация на обществото 
да намира и развива такива форми. А, от друга страна, нужно е да се осигури 
стопанска ефективност и устойчивост, за да може да се докаже и осигури прио- 
ритетът на обществения интерес в стопанската област. 

За постигането на изброените условия особено важна според нас ще бъде 
ролята на националните предприятия. Националното предприятие следва да 
бъде инициирано като първоначален капитал, може да бъде трансформира- 
но от съществуващата държавна собственост или върнато от заграбената чрез 
неправомерните „приватизационни сделки” частна собственост на основата 
на специален закон за националните предприятия. В този закон трябва ясно 
да бъде формулирано, че националните предприятия не могат да бъдат прода- 
вани, закривани или трансформирани в някаква друга собственост, а могат да 
бъдат преструктурирани, санирани и оздравявани. Те ще работят в автономен 
режим, т.е. на собствена стопанска сметка. Тяхната ефективност ще зависи от ра- 
ботата на управленския екип - изпълнително ръководство и трудов колектив. 
Изпълнителното ръководство ще бъде под контрола на управленски съвет (УС), 
създаден от представители на обществено-държавни съвети, съставени от: 

. „ професионални заинтересовани общности - стопански, научни и други; 

. „ потребителите; 

« “местната общественост; 

. „ видни общественици и публични авторитетни фигури; 

. „представители на трудовия колектив; 

. „представители на държавната администрация. 

Работата на УС ще бъде максимално публична, без да нарушава необ- 
ходимата фирмена тайна. Управленският екип, т.е. изпълнителният ръководи- 
тел (ИР) и неговият екип, ще се избира, след като се представят чрез конкурс 
стратегии за развитие за определен период - 5 или 7 години. В рамките на тези 
периоди ще се осъществява постоянен контрол. Ако националното предприя- 
тие не върви добре, ИР след съответна преценка на УС, който, както стана ясно, 
ще бъде избиран от обществено-държавните съвети за националните предпри- 

ятия, ще бъде сменян. Но ИР определено ще може да си гарантира продължа- 
ване на своя управленски живот чрез успешна дейност и да получава допъл- 
нителни възнаграждения и премии. По този начин ще се създадат условия за 
мотивиране и за формиране на силна управленска воля за постигане на целите 
на националните предприятия. 

Важен момент в закона следва да бъде разпореждането със средствата от 
печалбата на националните предприятия. Несъмнено след изплащане на раз- 
личните данъци и такси, а също така и на средствата за трудовите възнагражде- 
ния, за суровини и материали и други, ще се формира печалбата. Част от печал- 
бата ще се реинвестира в самото предприятие за технологическо и техническо 
обновяване, за разработка на нови продукти и т.н. Но друга част следва да бъде 
целева - за удовлетворяване на ключови обществени потребности чрез специ- 
ално създадени фондове (по Закона за националните предприятия) за: 

. „ подпомагане на цялостния обществен възпроизводствен процес; 

. „ националната сигурност; 

. “стимулиране на раждаемостта и майчинството; 

. „ развитие на образованието; 

. „ общественото здравеопазване; 

. > културата; 

. | други. 

Казано по друг начин, тази печалба няма да отива в държавния бюджет, а це- 
лево ще бъде насочвана за решаване на стратегически за развитието на общество- 
то проблеми. Чрез мрежата от национални предприятия ще може да се формира 
ядрото на утрешната икономика на знанието в България. Те безспорно ще бъдат 
носители на най-съвременни форми на управление и организация. Ще могат да 
станат модели за преодоляване на статусно-диференцираната уравниловка, коя- 
то днес продължава да доминира в стопанските единици на България независи- 
мо от формите на собственост. Ще могат да внедрят най-съвременни системи на 
управление от типа на тотални и мрежови системи за управление на качеството, 
системи за управление на техносферата и т.н., максимализиращи използването 
на творческия потенциал на трудовите колективи и на стопанската среда. 

Националните предприятия ще заменят архаизираната система на трудо- 
ви отношения от чорбаджийско-ратайски тип, която днес властва у нас. Затова 
би трябвало синдикалните централи, ако действително защитават интересите 
на трудещите се, да подкрепят създаването и функционирането на национал- 
ните предприятия. 

Комплексът от национални предприятия следва да бъде създаден в ключови 
отрасли, в инфраструктурната област, в сфери, където съществуват т.нар. естест- 
вени монополи, в сектори от значителна важност за националната сигурност и за 
социалното възпроизводство. Именно националните предпрятия ще бъдат ра- 
ботещата алтернатива на днешната разруха, деиндустриализация и архаизация 
на икономиката на нашата Родина. Ще бъдат ядрата на една стратегия на изпре- 

варването за създаване на икономика на знанието като технико-икономическа 
платформа на социалнохуманистичното общество. Те ще станат квинтесенция- 
та на българския стопански, управленски и иновационен гений в условията на 
производствено-икономическо и обществено-политическо народовластие. 


Социалното предприятие - инструмент за хармонизиране 
на обществено-икономическото развитие 


През последните десетилетия едно ново понятие и явление се активизи- 
ра в общественото и стопанското пространство на много държави по света - 
социалното предприятие. Трябва от самото начало да се каже, че този феномен 
има различно съдържание в отделните страни. Съществува и спор за това кой 
има приоритет в тази област - континентална Западна Европа, Британия или 
САЩ. Като правило се смята, че корените на т.нар. социален тип предприема- 
чество водят началото си от ХХ век в лицето на дейността на филантропични 
бизнесмени и индустриалци. 

Днес социалното предприятие се разглежда като ключов агент на т.нар. 
трети сектор или на социалната икономика. В най-общ план то е смятано за 
организация, задвижвана от социална мисия. Тази организация се занимава с 
икономическа дейност - предлагане на изделия, услуги или интелектуален про- 
дукт, но с цел не максимализация на финансовата печалба, а удовлетворяване 
на обществени нужди. 

Конкретното определение в британския контекст на разбирането за соци- 
ално предприятие е дадено от Фриър Спрекли (Егеег 5ргесеу) в публикация 
от 1981 г. на Биичууд колидж, озаглавена „Социалният одит - управленски ин- 
струмент за кооперативна дейност”. Ф. Спрекли дефинира социалното пред- 
приятие по следния начин: „Предприятие, притежавано от тези, които работят 
в него или са част от местната общност, където то оперира, което се ръководи 
от регистрирани както търговски, така и социални цели и действа по коопе- 
ративен начин, може да бъде наречено социално предприятие. Традиционно 
„капиталът наема труда” с цел да формира печалба, която цел доминира над 
всички останали цели и на бизнеса, и на работната сила. В отличие от този тип 
предприятия в социалното предприятие „трудът наема капитала” с акцент вър- 
ху личностни, екологични и социални ползи” (вж. Ийр://уугиосаШуейПйоодв. 
сот, Рибйсайонз апа доутоай а РОЕ сору о е Хост! АиЯй 1981 сору). 

Следва да се очертаят ясно разликите както между социалното предприя- 
тие и обикновената стопанска (бизнес) организация, от една страна, така и меж- 
ду социалното предприятие и организациите с благотворителна цел, от друга. 
Бизнес предприятията разпределят печалбата си от икономическа дейност сред 
своите акционери. Организациите с благотворителна цел са концентрирани не 
върху активна стопанска дейност, а върху събиране на дарения за осъществя- 
ване на социални цели. 

За разлика от споменатите два типа организации социалните предприятия 
се характеризират със следните основни параметри: 

1. Дейност, ориентирана към създаване на изделия, услуги и интелектуал- 
ни продукти с цел приходите да надхвърлят разходите. 

2. Социални цели - трудова реализация на хора в неравностойно поло- 
жение или въобще разширяване на трудовата заетост, осигуряване за местни 
общности на определени услуги, които не влизат в интереса на бизнес органи- 
зациите, търсещи максимализация на печалбата, и други. 

3. Социална (обществена, социализирана форма) на собственост, т.е. те са 
автономен тип организации, чиято структура на собственост се основава на: 

. участие в собствеността, включително до равнище на придобиване на 
контролния пакет от различни групи (самите работещи, потребител- 
ски групи, локалната общност и други); 

. „ доверително управление, т.е. държавна или общинска собственост, 
която се дава за управление чрез съвет на попечителите, играещ ро- 
лята на наблюдателен или контролен съвет при бизнес организациите; 

. печалбата, ако има такава след приключването на баланса по прихо- 
дите и разходите, или се разпределя сред собствениците, или по пред- 
варително споразумение цялата или част от нея отива за определе- 
ни социални цели, или се реинвестира в дейността, което е един от 
най-често срещаните случаи. 

Както вече казахме, социалните предприятия работят в друг национален 
контекст, което определя и различаващото се съдържание на тяхното функцио- 
ниране и цели. Може да се говори за няколко основни модела на социални 
предприятия: 

. модел на континентална Западна Европа; 

. “ моделна САЩ; 

. британски модел; 

. „ модел на т.нар. развиващи се страни. 

В британския модел социалните предприятия включват предприятия - 
собственост на местна общност или на работещите в тях кредитни съюзи, коопера- 
тиви, жилищни асоциации, тръстове за развитие, които са на доверителна основа. 
През 2002 г. правителството във Великобритания стартира обединена Стратегия 
за социалното предприятие, съгласно която е създадено Звено за социалното пред- 
приятие (Хосю! Етегризе Оп!-ХЕп() като орган за координация за Англия и Уелс 
при Департамента (Министерството) за търговия и промишленост. По-късно, 
през 2006 г., това звено става част от новосъздадения офис за третия сектор към 
кабинета на министър-председателя. В Шотландия управлението на социалните 
предприятия е в компетенциите на шотландското правителство (5сой157 Ехесийуе). 

Трябва да се каже, че под юрисдикцията на Звеното за социалното пред- 
приятие се възприема едно по-широко определение за него, което включва и 
различни други видове некорпоративен тип собственост. Според изследвания 


77 


Икономикд 


през 2004 г. в Обединеното кралство съществуват над 15 000 социални пред- 
приятия, които са 1,290 от общия брой в страната. В тях работят 450 000 души, 
от които 2/3 на пълен работен ден. Към тях трябва да се добавят и 300 000 до- 
броволци. По-късно в изследване на британското правителство според новото 
определение за социално предприятие броят им е 55 000, а годишният им 060- 
рот се изчислява на 18 млрд. британски лири. 

В контекста на континентална Европа към социалното предприятие се 
прилагат следните критерии: 

1. Социални критерии: 

. „Да служи на интересите на обществото или на различни социални гру- 

пи в неравностойно положение. 

. „Гражданска инициатива - т.е. социалното предприятие се стартира в 
резултат на гражданска инициатива на общност, социална или профе- 
сионална група. 

. „ Управленските решения се вземат не въз основа на размера на при- 
тежаван капитал - акция или дял, а на принципа - всеки участник в 
конкретна дейност има | глас. 

. „Участие - то включва всички заинтересовани страни, като целта на 
социалното предприятие е развитие и укрепване на демокрацията на 
низово равнище чрез икономическа дейност. 

. „“ Ограничено разпределение на печалбата - социалните предприятия 
включват както предприятия, които не предполагат разпределение на 
печалби, например кооперациите, така и предприятия, които минима- 
лизират поведение, ориентирано към максимализация на печалбата. 

2. Икономически критерии: 

. “Да преобладава дейността за създаване на изделия, услуги или инте- 
лектуални продукти в сравнение със свързаната с набиране на средства. 

. Висока степен на автономност, т.е. те се управляват от доброволно съз- 
дадените групи, а не от частните интереси на бизнеса или от държав- 
ната власт. 

. “Стопански риск - социалните предприятия действат на собствен риск 
и тяхното функциониране и развитие напълно зависи от стопанската 
им активност. 

. „ Възможно минимален брой платени работници, комбиниране на за- 
платен с доброволен труд. 

Практиката досега показва, че социалните предприятия в континентал- 
но-западноевропейски контекст имат многобройни цели, стартирани са от раз- 
лични заинтересовани групи, собственост са на различни общности, имат мно- 
гообразни области на дейност и различаващи се източници за приходи. Като 
правило те могат да бъдат класифицирани в три основни групи: 

1. Социални предприятия с цел интеграция на хора в неравностойно по- 
ложение чрез трудова ангажираност. Тези хора могат да бъдат от най-различ- 

ни категории - с една или друга степен на инвалидност, младежи и девойки 
от социални домове, хора, преминали лечение за наркотична или алкохолна 
зависимост, дълготрайно безработни и други. Смята се, че подобни социални 
предприятия трябва да бъдат не конкурентоспособни, а „жизнеспособни”, кое- 
то означава да отговарят на четири базови изисквания: 

. стопанска устойчивост - т.е. приходите им да надхвърлят разходите им; 

. „ трудова мотивация - те трябва да бъдат управлявани така, че да 
включват участниците в дейността на социалното предприятие при 
вземането на решения, да има разнообразие на задачи, материален и 
духовен интерес; 

. успешна социализация чрез професионална и трудова реализация - те 
трябва да създават условия за интеграция на хората в неравностойно 
положение; 

. „ социална мотивация - целите и дейността им трябва да бъдат така 
осъществявани, че да мотивират обществото да поддържа тяхното 
функциониране чрез държавни, общински и друг вид поръчки. 

2. Социални предприятия за предоставяне на различни социални услуги 

на обществото като цяло или на отделни общности и социални групи. 

3. Социални предприятия за етична търговска дейност, която се ръково- 
ди от минимална норма на печалба, в частност търговски магазини за „честна 
търговия”. 

Пример за навлизането на социални предприятия е Финландия, където 
през 2004 г. се приема закон за социалното предприятие. Съгласно този закон 
се регистрира предприятие, в което най-малко 3090 от заетата работна сила са 
хора в неравностойно положение. През март 2007 г. вече са регистрирани 91 та- 
кива предприятия, като най-голямото от тях има 50 човека персонал. В Италия 
през 2005 г. е приет закон за социалното предприятие (Гтргеве зоста). 

Има ли шанс социалното предприятие в България? 

Нека да започнем с това дали у нас има нужда от социални предприятия. 
Отговорът може да бъде само „да” - определено има нужда по редица причини: 

. „ поради необходимостта от създаване на условия за професионална, тру- 
дова и жизнена реализация на много хора в неравностойно положение; 

. „ поради необходимостта от преодоляване на определен тип социален па- 
разитизъм, който съществува сред някои социални групи и общности; 

. „ поради необходимостта от удовлетворяване на някои обществени по- 
требности, които на основата на бизнес организациите, ориентирани 
към максимализация на печалбата, са изключително скъпи в сравне- 
ние с усилията и равнището на квалифициран труд, изискван при тези 
дейности; изпълнявани от социалните предприятия, тези потребности 
ще бъдат задоволявани със значително по-ниски разходи за общество- 
то или за неговите отделни общности; 


. други. 

Какво е нужно, за да се осъществи създаването на социални предприятия? 

Първо, необходима е законова база, както и свързването на тези закони с 
данъчни и други мероприятия в помощ на социалните предприятия. 

Второ, нужно е да се осигурят минимум условия, подпомагащи стартира- 
нето на такива предприятия, като формиране на инкубатори за социални пред- 
приятия, фонд за кредитиране и рисково застраховане на социалните предпри- 
ятия и други подобни. 

Трето, нужно е да се осъществи връзка на съответните програми към 
МТСП по преквалификация, социално подпомагане и други подобни със со- 
циалните предприятия. 

Четвърто, необходимо е към социалните предприятия да се насочат дос- 
татъчно поръчки на държавно и общинско равнище, така че да се гарантира 
тяхната дейност. 

В обобщение ще кажем, че чрез мрежата от социални предприятия ще се 
създаде ключов инструмент за хармонизиране на обществено-икономическото 
развитие в нашата страна. 


Изграждането на иновационна платформа 
за развитие на България като ключова насока 
на лявата социално-икономическа политика у нас 


Формирането на иновационната динамика на България и особено осъщест- 
вяването на качествен скок в тази област чрез изграждане на иновационна плат- 
форма на развитие като база за цялостен социално-икономически прогрес на 
нашата страна е изключително важен аспект на лявата социално-икономическа 
политика. 

В обстановката на отминалата първа вълна на глобалната криза, в мо- 
мент, когато човечеството очаква следващите й прояви, в страните по света все 
по-ясно се разбира, че кардиналният път за преодоляване на кризисните явле- 
ния в национален и глобален план е формирането на иновационна платформа 
за развитие. Нещо повече, вече ставаме свидетели как тези идеи се превръщат 
в реални политики. 

На фона на тази турбулентна ситуация ще се запитаме какво и как може 
(и може ли) да направи България, при условие че се намира на опашката на ЕС 
по иновации. 

Когато размишляваме за причините за глобалната криза, не може да отми- 
нем известната концепция за технологическите формации-вълни, която тъл- 
кува днешната глобална криза и като следствие от наложената неолиберална 
парадигма, и като израз на системната криза на съвременния капитализъм, но 
и като момент на прехода от една технологическа формация към друга. В све- 
товната икономическа мисъл отдавна съществува теорията на руския иконо- 
мист Николай Д. Кондратиев за дългите вълни на икономическата конюнктура, 

известна като „Циклите на Кондратиев”. Днес тя се разработва от друг руски 
икономист - Сергей Ю. Тлазиев. 

Според тази теория развитието на общественото възпроизводство се осно- 
вава на верига от технологически свързани производства: от добива на суровини 
през преработката и създаването на крайни продукти до потреблението, обеди- 
нени в цялостна устойчива съвкупност - технологическа формация-вълна (ТФВ). 
Социално-икономическата динамика в рамките на индустриалната епоха се пред- 
ставя като последователна смяна на такива технологически формации-вълни. 

Смята се, че жизненият цикъл на ТФВ има три фази на развитие - зараж- 
дане и развитие, доминиране и отмиране. Според други виждания, които в 
определени моменти съвпадат с тази хипотеза, следва да се говори за четири 
фази - формиране, растеж, зрялост и упадък. В зависимост от фазата на жиз- 
нения цикъл се изменят темповете на икономически растеж и равнището на 
икономическа активност. Те се повишават във фазата на зараждане и развитие, 
респективно формиране и растеж. Достигат максимума във фаза доминиране, 
респективно зрялост. Тази фаза е свързана със структурно преустройство на 
икономиката на базата на новата технология, което съответства на период от 
40-60 години. Накрая, с изчерпване на възможностите за усъвършенстване на 
технологиите, влизащи в дадената ТФВ, икономическата активност достига ми- 
нимума във фазата на отмиране, респективно упадък. 

В рамките на индустриалната епоха може да се говори за пет технологи- 
чески вълни. Петата технологическа вълна (1980-2030/2040 г.) се базира на 
постижения в областта на микроелектрониката, информатиката и програми- 
рането. Ядрената енергетика придобива масово разпространение като един от 
ключовите източници на енергия. На основата на интернет организациите се 
съединяват в мрежи. 

Днес ставаме свидетели как петата технологическа вълна, или петата тех- 
нологическа формация, навлиза във фазата на своето отмиране, което е съпро- 
водено с кризисни явления с глобален обхват. 

Човечеството е пред нова - т.нар. шеста технологическа вълна. По мнение- 
то на мнозина изследователи тя ще даде началото на нов тип технологическа 
парадигма на развитие, заменяща индустриалната цивилизация с това, което 
днес се нарича, навярно не много точно, „информационна епоха” или „инфор- 
мационна цивилизация”. Кристализират нейните ключови направления: 

. „ нанотехнологиите - наноелектроника, нанофотоника, наноматериали, 

наносистемна техника и нанооборудване; 

. > новата енергетика, новите енергийни източници; 

. новите агро-, морски и океански технологии, както и биотехнологии; 

. „ хуманитарните, неоинформационните, интелектуалните, социалните 

и организационните технологии. 

Казаното дотук ясно показва, че преодоляването на кризисните явления е 

пряко свързано със създаване на иновационна платформа за развитие. От тази 

позиция ще опиша какво е състоянието на иновационната динамика у нас в 
текущия момент. 

На официално вербално равнище иновационната, научната и технологи- 
ческата политика на България се разработва в контекста на Лисабонската стра- 
тегия и на Иновационната стратегия на ЕС за създаване на общество на зна- 
нието. В този план следва да се разглежда стартирането на дейността на фонд 
„Научни изследвания”, както и на Националния иновационен фонд, чиято цел е 
финансиране на приоритетни изследователски и иновационни проекти. Разра- 
ботената за периода 2005-2010 г. Национална стратегия за научни изследвания 
обаче не е приета от НС. Но през 2011 г. Народното събрание прие Национална 
стратегия за развитие на научните изследвания до 2020 г. Стратегията е резул- 
тат на макроикономически и на секторен анализ. Всички приоритети в нея са 
одобрени от министерствата на икономиката, на образованието и на финанси- 
те. Стратегията определя за приоритетни следните научни области: 

е биотехнологиите, 

. „ енергията, 

. транспорта, 

. “информационните технологии, 

. „ културното наследство. 

В стратегията се предвижда повишаване на инвестициите в науката ив техно- 
логиитедо 1,5 на сто от БВП до 2020 година |1|. Но всичко това еименно на вербално 
равнище. На фактическо равнище по показател разходи за научноизследователска 
и развойна дейност като процент от БВП, при 396 като цел на Лисабонската страте- 
гия, България е на дъното на европейската класация. Заедно с това се демонстрира 
негативна тенденция към абсолютно намаляване на тези разходи. Докато средно 
за ЕС през 2005 г. инвестициите в наука и в технологии са били 1,8400 от БВП, за 
България тези стойности са 0,5096. Тоест България инвестира близо три пъти и по- 
ловина по-малко в технологии и в наука. За 2005 г. ЕС е похарчил над Е 200 млрд. за 
изследователска и развойна дейност, а България е отделила само Е 100 млн. С 2090 
иновативни предприятия нашата страна е на последно място в ЕС |2|. 

Данните оттук нататък тръгват в още по-лоша посока. Така например за 
2008 г. процентът от БВП за България е вече 0,48 при средно 1,8390 за ЕС-27. 
През 2009 г. процентът спада на 0,35 от БВП, а през 2010 г. е 0,2890. В конкретни 
числа по данни на Националния статистически институт (НСИ) бюджетни- 
те разходи за научноизследователска и развойна дейност за 2009 г. са били 
230.4 млн. лв., докато през 2010 г. са едва 195 млн. лв. В сравнение с предходната 
2009 г. бюджетните разходи за наука намаляват с 8,290, или с 35,4 млн. лв. |3|- 

През април 2011 г. министърът на икономиката, енергетиката и туризма 
Трайчо Трайков цитира изследване на Световния икономически форум, в кое- 
то са включени 139 държави. Според това изследване по иновативност Бъл- 
гария е на 95-о място. Както отбелязва министърът: „Притеснителна е силно 
изразената „загуба на мозъци” |4|. 

Като се основаваме на тези данни, напълно ще се солидаризираме с изво- 
дите в доклада „Научна, технологична и иновационна политика на Европейския 
съюзи България в условия на глобална криза”, публикуван на сайта Гипоуайоп. бо, 
в който се казва следното: 

. “ Науката и иновациите не се припознават като национален приоритет. 
Липсват ясна стратегия и политическа воля за реформиране на нацио- 
налната иновационна система. 

. „ Дипсва единен център за политически решения, който да координира 
националната иновационна, научна и технологическа политика и да е 
пряко ангажиран с развитието на иновационния потенциал на стра- 
ната |5|- 

Трябва да кажем, че както от официални, така и от научни кръгове големи 
надежди за развитие на иновационния потенциал на България се възлагат на 
факта, че страната ни е член на ЕС. Оттук едва ли не автоматически следва, че 
ще се провежда иновационна политика, адекватна на осъществяваната във во- 
дещи страни на общността - но такъв автоматизъм съвсем не се потвърждава 
от практиката. Нещо повече, финансово-икономическата криза упорито чука 
на портите на ЕС и в тези условия не е изключено да станем свидетели на заси- 
лен национален егоизъм. В този смисъл навярно не е напълно лишено от осно- 
вания твърдението, че иновационното развитие на България си е преди всичко 
наш, български приоритет и ничий друг. 

Световният опит в осъществяването на иновационното развитие демон- 
стрира по категоричен начин, че ключов фактор за постигане на висока ино- 
вационна динамика е силната държавна воля, на основата на която да се про- 
вежда ефективна държавна иновационна политика. Свидетели сме на активно 
присъствие на държавата във всички мащабни иновационни пробиви във во- 
дещите в иновациите страни. Изключването на държавата, особено в стартов 
момент на иновационен скок, не създава необходимия баланс на сили, които да 
стимулират иновационната динамика. В този смисъл може да се направи изво- 
дът, че държавата е първостепенен фактор за създаването и функционирането 
на иновационна платформа за развитие. Тук става дума не за тривиално при- 
съствие на държавата в качеството на „нощен пазач” на иновационния процес, 
а за активно действие. При това то трябва да е: 

. Добре обосновано - във водещите страни наблюдаваме обществе- 
но-държавни консултативни органи на най-високо равнище на изпъл- 
нителна власт, което определено усъвършенства процесите на вземане 
на решения по насоките и целите на иновационния „тласък”. 

. „ Дългосрочно и стратегическо - т.е. държавната иновационна политика да 
еконцептуализирана и форматирана чрез стратегии, планове и програми. 

. “ Подкрепено - тази подкрепа се дефинира по многообразен начин: 
законово, финансово, информационно, организационно, социално и 
така нататък. 

В синтезиран вид може да се каже, че съществува следната схема за осъ- 
ществяване на държавната иновационна политика: 


Осъществяване на иновационни прогнози по основни направления на 
развитие в дългосрочна, средносрочна и краткосрочна перспектива. 
Разработка на иновационни стратегии по приоритетни направления 
на развитие, изграждани на базата на прогнозите. 

На основата на иновационните стратегии - подготовка на иновацион- 
ни програми, чрез които да се осигури комплексното усвояване на ба- 
зови и усъвършенстващи иновации по приоритетни направления. 

В рамките на иновационните програми - формиране на иновационни 
проекти като съвкупност от мероприятия, осъществяващи базовите и 
усъвършенстващите иновации в оптимален срок с максимален ефект. 
Формиране на иновационни фондове, инициирани от държавата, но 
привличащи както обществен, така и частен, но и чуждестранен капи- 
тал за финансова подкрепа на иновационните проекти. 

Застраховане на иновационните рискове с помощта на държавни га- 
ранции по отделни проекти, както и чрез създаване на фонд за инова- 
ционно застраховане с привличане на смесени средства - обществени, 
частни и чуждестранни. 

Държавна експертиза, както и помощ при регистрация и патентоване 
на базови и усъвършенстващи иновации. 


В рамките на лявата политика следва да се създаде управленска воля за кон- 
струиране на нови социални и организационни форми, адекватни на предиз- 
викателствата на кризата и на изискванията на посткризисната реалност. Тази 
управленска воля е длъжна да комуникира с обществото по целите, ограниче- 
нията и критериите, според които ще се осъществява изборът на алтернативи 
в процеса на вземане на решения. Това изисква качествено нови процедури на 
взаимодействията „държавна власт - общество”, а именно: 


Диалог с обществото: „кръгла маса”, изработваща националния „дне- 
вен ред” - нов обществен договор с ясно определяне на зоните на кон- 
сенсус, на компромиси и стопиране на радикално несъгласните. 
Инвентаризация на ресурсите, определяне на динамиката на движе- 
ние към описания в новия обществен договор „образ на бъдещето” 
при изпълнение на установените ограничения. 

Създаване на иновационна система за изграждане на оптимални соци- 
ални форми (организация на потока от идеи, подбор на проектите и 
разпределение на ресурсите за реализация). 

Реорганизация на системата за интелектуална поддръжка за вземане 
на решения при търсенето на иновационен модел за развитие. 


В конкретен план ще трябва да се организира реиндустриализацията и ре- 
аграризацията на нашата страна. Но това трябва да стане на нова основа, т.е. 
в условия на иновационно усъвършенстване с отчитане на ресурсната база на 

страната, идваща основно по линия на творческия потенциал на обществото, 
относително благоприятния климат и селското стопанство. 

Може да се говори за действия в три перспективи. 

1. Действия в краткосрочна перспектива: 

. “ Публикуване на „карта на вероятните опасности” - корупция, етни- 
чески напрежения, дълбоко социално разслояване, бедност и нищета, 
демографска катастрофа. 

. “ На основата на картата на опасностите - осъществяване на действия 
по създаване в обществото на нужното „кризисно равнище на соли- 
дарност” и обществена интеграция. 

. “ Мобилизиране на „дремещи ресурси”. 

. “ Програмно-целево управление на основата на държавна поддръжка, 
насочена към възстановяване на базови отрасли, за които в страната 
ни съществуват ресурси и фактори за производство: селско стопан- 
ство, хранително-вкусова промишленост, енергетика, жп транспорт, 
някои добивни отрасли, отделни сектори на машиностроенето, но на 
по-високо технологическо равнище, например вместо каростроене - 
робокаростроене, разработка и производство на безпилотни летател- 
ни апарати (БПЛА), малотонажна химия - козметика и фармацевтика, 
а също някои високотехнологични сектори - програмиране, нанотех- 
нологии и други. 

. „ Още в условията на краткосрочната перспектива създаване, респек- 
тивно стимулиране и усилване на научно-технологическите асоциа- 
ции, на мрежата от центрове за технологичен трансфер и малки ино- 
вационни предприятия особено чрез стимулиране участието на БАН и 
на университетите, както и на комплекс от технопаркове и ноопаркове. 

Осъществяването на всичко това означава, че в краткосрочна перспекти- 
ва на реализация на лявата социално-икономическа политика на иновацион- 
на основа като цяло ще бъдат съхранени текущото социално-икономическо и 
културно-демографско пространство. Ще се създадат надежди за по-оптимис- 
тично развитие, включително и възможности за преход към иновационен тип 
развитие. 

2. В средносрочна перспектива развитието на научно-технологическите 
асоциации, на мрежите от малки иновационни предприятия и технопаркове 
означава по-нататъшно формиране на иновационни клъстери - ноополиси и 
технополиси, на основата на иновационни производствени комплекси. 

3. В дългосрочна перспектива ще може да се говори за създаване на ино- 
вационна платформа за развитие и за формиране на модел на изпреварващо 
развитие. Така ще бъде възможно не само да се съхрани и разшири социално- 
икономическото и културно-демографското пространство на България, но ида 
се развиват тези пространства във формите на солидарно творческа икономика 
и солидарно творческо общество. 

Заключение 


Някой може да каже, че това са мечти, илюзии и фантазии. Но всяка стъп- 
ка напред започва с мечта. А има ли друга алтернатива на днешния регрес на 
България, който означава скорошно и неминуемо угасване на нашата Роди- 
на, намираща се под неолиберално иго. Османското иго не успя и за пет века 
да унищожи Татковината ни, но неолибералното, ако продължи, ще я съсипе 
окончателно за по-малко от 50 години. 

Затова трябва да кажем „не” на неолиберализма, „не” на полуколониалното 
състояние, „не” на новото робство, „не” на новия кръвен данък, който платихме 
досега с 2,5 милиона българи! „Да” - на истинска лява политика, поставяща си 
за цел Новото българско възраждане, цялостната духовно-интелектуална рево- 
люция, възпитаваща младия българин като „Човек творчески” (Ното сгеапуиз), 
но и като Човек духовен, „да” на една социална революция на хуманизма, осъ- 
ществявана като гигантска социална иновация. 

далото на прехода“. 


Искра Баева 


() десетилетия и столетия Европа привлича и 
приема хора от други континенти, потърсили 
спасение или по-добри шансове да продължат живота 
си. От европейския политически опит при приемане- 
то и интегрирането на периодично настъпващите миг- 
рационни вълни могат да се направят много изводи 
за днешните възможности и ограничения на Стария 
континент да приобщава мигранти към европейската 
цивилизация. От него зависи и справянето с днешната 
ситуация, която изправя обединена Европа пред едно 
от най-големите предизвикателства в цялата й исто- 
рия. За да направим верни изводи обаче, е добре да по- 
знаваме големите миграционни вълни най-малкото в 
периода след Втората световна война, както и начина, 
по който Европа се справя с тях. 

Първите големи преселвания на хора след Втора- 
та световна война са предизвикани от промените в дър- 
жавните граници - на Германия и на някои държави от 
Източна Европа. На принудителна миграция са под- 
ложени германците, които по времето на Третия райх 
са се опитали да наложат на Европа своя нов ред. След 
военния крах идва възмездието - 7 млн. германци са 
изселени от Силезия, Померания и Източна Прусия; 
над 3 млн. - от Судетската област в Чехословакия; по- 
вече от два милиона - от Полша и СССР; още 2,7 млн. 
- от балканските Югославия, Румъния и Унгария". 
Какво става с това цивилно население? Стотици хиля- 
ди умират по пътя към новите си домове, а останалите 
търсят нов живот в орязаните германски територии. 
Най-много прокудени германци усядат в югоизточна- 
та провинция Бавария, която е в американската окупа- 

ционна зона и по тази причина там има по-големи възможности за изхранването 
им. Бавария приема около милион судетски немци, половин милион силезийски 
и още половин милион от другите източноевропейски територии. 

Има и доброволни следвоенни миграции. Над милион поляци от Запад- 
на Украйна и Западна Белорусия (т.нар. Източни покрайнини) се насочват към 
нова Полша, още толкова се завръщат там от принудителен труд в Третия райх”. 
На свой ред от Полша към Съветския съюз се насочват около половин милион 
украинци, белоруси и литовци. Тези милионни маси хора трябва да бъдат на- 
станени, изхранени, да им се намери работа, а децата им да се изучат, за да имат 
шанс за достойно бъдеще. В трудните първи следвоенни години това е осъ- 
ществено с помощта на приемащите държави, но и на средствата, предоставе- 
ни от победителите. Трябва да имаме предвид и психологическата готовност на 
европейците след изпитанията на продължилата шест години война да жертват 
богатия си и спокоен живот в името на сътрудничеството между хората и на 
усилията за запазване на мира. Възроденото чувство на солидарност помага 
за няколко години бежанците да бъдат настанени и приобщени. Европейските 
държави се стабилизират и благодарение на американската помощ по Плана 
„Маршал” за западната половина на континента и на не толкова щедрата, но 
крайно необходима помощ на Съветския съюз - за източната. 

Немалко миграции са предизвикани и от политически събития. Граждан- 
ската война в Гърция прогонва от родните им места около милион гърци, а 
84 хил. комунисти и техни привърженици са принудени да потърсят спасение 
в източноевропейските страни. Трагедията засяга и 28 хиляди деца от прого- 
нените семейства, които често се оказват отделени от близките си и живеещи 
в различни държави в продължение на години”. Отново по политически при- 
чини 200 хиляди унгарци напускат родината си след Унгарската революция от 
есента на 1956 г.2. А новото сътресение в Източния блок от 1968 г. предизвиква 
напускането на 20 хил. полски евреи” и 100 хил. чехи и словаци. Като изселни- 
чески процес може да се разглежда и масовото бягство на десетки хиляди граж- 
дани на ГДР през 1989 г., наречено „гласуване с краката” и довело до падането 
на Берлинската стена. 

Изброените дотук миграционни вълни са вътрешноевропейски, при тях ста- 
ва дума за репатриация или за търсене на политически свободи. Затова реакцията 
на държавите приемници е на солидарност и специална грижа както за еднородно- 
то в етническо отношение население, така и за политическите имигранти. Но тези 
следвоенни миграции са твърде различни от сегашния проблем, затова и опитът от 
тях може да бъде по-скоро сравнителен, отколкото поучителен. 

След като Европа преодолява следвоенните последици, идва ред на иконо- 
мическите миграции - това е времето на гастарбайтерите, насочили се от евро- 
пейската периферия (Италия, Турция, Югославия, Испания, Португалия) към 
развиващите се с бързи темпове големи европейски страни, на първо място 
ФРГ. За периода от 1955 до 1973 г. по програмата за „гости работници” във 

ФРГ са създадени работни места за 14 млн. души. След края на програмата 
обаче повечето гастарбайтери остават, викат семействата си и създават зна- 
чителни етнически групи, каквато например е турската в Германия. Трудова 
имиграция има и в социалистическите страни - в работния пазар на ГДР са 
привлечени половин милион чуждестранни кадри както от другите европей- 
ски социалистически държави, така и от Третия свят. Специална група, на- 
брояваща стотици хиляди, представляват виетнамските работници след края 
на Виетнамската война. 

Паралелно с тези чисто икономически миграции се появяват и нови, съпро- 
вождащи деколонизацията, която окончателно разрушава световното господ- 
ство на европейските велики сили. Западна Европа става желана цел за бежан- 
ски потоци, родени от антиколониалните войни. Метрополиите са принудени 
да приемат останалите им верни местни поданици. Оформя се траен поток от 
африканци и азиатци към бившите колониални империи, главно към Велико- 
британия и Франция. Приливът на хора към Европа не спира с края на деко- 
лонизацията, а постепенно се трансформира от политически в икономически. 
Колкото по-успешно се развива европейската интеграция, толкова по-желано 
става обединеното европейско пространство за гражданите на нестабилни и 
бедни държави, разположени около европейския континент или притежаващи 
исторически връзки с него. Допълнителен стимул за имиграцията е застарява- 
нето на европейското население, което ражда все по-голяма нужда от работна 
ръка, идваща извън ЕС или извън Европа. 

От 50-те години Европа става световен център, привличащ търсещите ра- 
бота. Статистиката показва, че през 1951 г. чуждестранните работници в За- 
падна Европа наброяват 5,1 млн. (1,390 от населението), до 1970 г. те нарастват 
два пъти - 10,2 млн. (2,290), десет години по-късно през 1980 г. са 15 млн. (3,190). 
Процесът продължава - през 1990 г. неевропейците, живеещи и работещи в 
Европа, са 16,6 млн. (490), а до края на 90-те години достигат 20 млн. души. По 
този начин чужденците в Европа са между 5 и 1090 от населението и 10 до 2590 
от работната сила на континента. Между 100 и 500 хил. чужденци живеят в 
Австрия, Дания, Норвегия, Испания, Люксембург. Най-голям е делът им в тру- 
довите ресурси на Люксембург - 3390, на Швейцария и Белгия - по 18-2090, на 
Германия и Австрия около 10907. Тези имиграции са пряка последица от светов- 
ното колониално господство на Западна Европа и могат да се разглеждат като 
своеобразна форма на „бремето на белия човек”, както Ръдиард Киплинг в края 
на ХХ в. формулира идеята си за цивилизаторската роля на колониализма. 

Нови европейски миграции настъпват след края на Студената война. Те са 
свързани с разпадането на федерациите в Източна Европа, най-болезнено от 
които е разпадането на Югославия, която връща в Европа позабравения грозен 
образ на войната. Още през 1991 г. войната за отделяне на Хърватия предиз- 
виква насилствено прогонване на 250 хил. души от домовете им. През 1992 г. ги 
последват 600 хил., през 1995 г. още 150-200 хил., а през 1999 г. в Сърбия търсят 

спасение 700 хил. Общият брой на бившите югославски граждани, прогонени 
от родните си места при разпадането на държавата, достига 2 млн. души“. 

Трудовото движение на хора в Европа е стимулирано и от правото на 
свободно придвижване в Европейската икономическа общност (Европейски 
съюз), например от 1991 до 2013 г. в Германия са пристигнали около 17 млн. 
чужденци от други държави от ЕС, както и от трети страни. Между тях са и 
около 200 хил. българи, които в момента живеят, работят или се учат там. 

Какво показва панорамната картина на миграциите в Европа от средата 
на ХХ в. На първо място тя ни води към извода, че в сравнение със сегашна- 
та миграционна вълна в миналото Европа е била изправена пред многократно 
по-мащабни предизвикателства с мигранти, които е трябвало да бъдат приети, 
настанени, да им се намери работа и да станат част от новото си отечество. Тогава 
е ставало дума за милиони, а сега за стотици хиляди, които надхвърлят милион 
през 2015 г., а след известно успокояване през зимата на 2016 г. мигрантската въл- 
на отново нараства. Но съществува огромна разлика между мигрантските вълни 
от ХХ в. и днешната. През ХХ в. големите маси хора се преселват предимно в 
държави, които смятат за свои. Докато днес към Европа прииждат хора от други 
континенти, с други традиции, вяра и начин на живот, които търсят не само спа- 
сение от преследване и сигурност, а и по-добър живот. 

Големият проблем е какво да се прави днес с нарастващия поток на бежан- 
ци и мигранти в контекста на обявената още след 11 септември 2001 г. от прези- 
дента на САЩ Джордж Буш-младши „война срещу глобалния тероризъм”. Как 
могат те да бъдат приети, без това да застраши сигурността на европейските 
държави, но и без да унищожи толерантността и гостоприемството, олицетво- 
рявани от Европа. Проблемът е изключително сериозен, защото отминаващата 
година показа, че миграцията предизвиква нарастващо разделение и в евро- 
пейските общества, което се изразява в засилването на ксенофобската десница, 
както видяхме в изборите в Полша? и във Франция”. 

Според мен усилията трябва да се насочат в две посоки - първата е пре- 
кратяване на военните конфликти, пораждащи миграционните вълни, а втора- 
та - полагане на целенасочени усилия за приобщаване на вече пристигналите 
и настанените имигранти към европейската цивилизация. Първата задача е за 
политиците, особено за онези, които носят най-голяма отговорност за разгаря- 
нето на тези конфликти - те са от Съединените щати и от бившите европейски 
колонии. Обаче втората засяга в много по-голяма степен европейските, но и 
българското общество, затова искам да кажа нещо за нея. 

Историческият опит показва, че идеята за мултикултурализма като метод 
за приобщаване на неевропейците, потърсили в Европа новото си отечество, се 
провали. Фалитът пролича години преди днешната миграционна криза в евро- 
пейските прояви на ислямския тероризъм: атентатът в Мадридот 4 март 2004 г., 
в който загинаха 192 души; бомбите в Лондон от 7 юли 2005 г.с 52 жертви; раз- 
стрелът на 7 януари 2015 г. в редакцията на френското сп. „Шарли Ебдо” с 12, 

жертви и атентатите от 13 ноември с.г. срещу шест обекта в Париж, олицетво- 
ряващи западния начин на живот (стадион, концертна зала и ресторанти), при 
което са убити 130 души и още 355 са ранени; самоубийственият атентат на си- 
риец в Истанбул на 12 януари 2016 г., коствал живота на 10 германски туристи; 
бомбеният атентат в Истанбул на 18 март с.г. с 4 жертви; знаковият за ЕС двоен 
атентат в Брюксел - на летището и в метрото, извършен на 22 март с.г., коствал 
живота на над 30 души и оставил над 200 ранени; атентатът на 28 юни с.г. на 
летището в Истанбул с 44 убити и над 150 ранени; ужасът в Ница на 14 юли 
с.т., когато се отбелязва националният празник на Франция, а терорист с тежък 
камион премазва около 100 души на крайбрежния булевард по време на фойер- 
верките; самоубийственият атентат на 25 юни с.г., когато сирийски бежанец се 
самовзривява пред ресторант в баварския град Ансбах и ранява 12 души. Тези 
терористични актове са осъществени от европейски жители или имигранти, 
които би трябвало да са добре адаптирани, но вместо това жертват живота си в 
името на антиевропейска идеология. С други думи, мултикултурализмът като 
модел на европейска интеграция на ислямски имигранти очевидно не дава ре- 
зултат. 

Нещо повече, атентатите и мигрантската опасност оформят най-важ- 
ните страхове, които карат британските гласоподаватели да предпочетат из- 
лизането от Европейския съюз на референдума, проведен на 23 юни 2016 г. 
(т.нар. Брекзит). Така че определено може да се направи изводът, че днешната 
мигрантска вълна е не просто голямо предизвикателство пред ЕС, а съдейства 
за засилването на антиинтеграционните настроения в Европа и довежда до 
първото разцепление в ЕС. 

Атентатите, осъществени в Европа от началото на ХХ в., както и анти- 
миграционните настроения, променящи политическия ландшафт в много ев- 
ропейски държави, трябва да накарат европейските политици и държавници 
да потърсят нов модел за интеграция. Според все повече специалисти новият 
интеграционен модел трябва да бъде базиран върху интеграцията на основата 
на европейския цивилизационен модел, отличаващ се със светскост (разделе- 
ние на църквата от държавата), хуманизъм, равенство на жените, достъпно и 
задължително светско образование за всички и така нататък. 

Нужна е промяна и в политиката към мигрантите, която при всички слу- 
чаи трябва да започне с образованието и възпитанието им в европейски дух. Тя 
обаче не може да се осъществи без промяна и на отношението на европейското 
общество към мигрантите. И тук най-важно е образованието и съжителството, 
а не оградите и отделянето на мигрантите в гета. 

Владимир Трифонов 


ос си пое дъх след избирането на Доналд Тръмп 
за президент на САЩ. Победата на кандидата на 
републиканците е шанс за намаляване на напрежение- 
то между Вашингон и Москва и индикация, че е все 
по-вероятно съществуващият еднополюсен модел да 
бъде заменен с многополюсен, в който глобалната ико- 
номика ще бъде разделена на макрорегиони. 

Успехът на Тръмп предизвика враждебна реак- 
ция у редица водещи европейски политици, които 
настояват новият президент да продължи агресивния 
курс на Обама. За пръв път след края на Студената 
война на Стария континент си позволиха силно кри- 
тична реторика срещу новоизбран президент на САЩ 
и това едва ли е случайно. В ЕС и в повечето страни 
- членки на Съюза, на властови позиции са полити- 
ци, които безропотно следваха линията на отиващата 
си американска администрация и на транснационал- 
ните сили, стоящи зад нея. Вътрешният и външният 
натиск върху Тръмп е огромен и тепърва предстои да 
се разбере дали и доколко новият американски лидер 
ще успее да провежда политиката, която обеща, или 
глобалистките елити ще го принудят да продължи 
агресивния курс към Русия, който може да доведе до 
световна война. Сериозна тревога предизвикват и спе- 
кулациите, че в управленския екип на президента ще 
попаднат фигури, близки до ястребите на Републикан- 
ската партия, чиято реторика към Русия не се отлича- 
ва от реториката на Клинтън и Обама. 

Смяната на властта в Америка съвпада с продъл- 
жаващите усилия на Русия да възстанови равновесие- 
то в глобалната политическа система. В изказването 

си пред клуб „Валдай” през октомври президентът Владимир Путин обърна се- 
риозно внимание на засилващите се противоречия между интересите на глобал- 
ните елити и интересите на националните държави и тяхното население. 

Войната в Близкия изток продължава с нарастваща ожесточеност. Украйна не 
спира провокациите си в Крим (1) и терора срещу мирното население в Донецката 
и Луганската народна република (2). Рискът тези конфликти да се разраснат и да 
преминат в глобална война между Америка и Русия остава и ще изчезне само ако 
Тръмп промени политиката на САЩ и предприеме енергични мерки, за да реши 
противоречията чрез преговори след 20 януари, когато официално ще встъпи в 
длъжност. 


Новият президент е за силни САЩ, 
а не за глобална империя 


Победата на Доналд Тръмп над Хилъри Клинтън в президентските избори 
на САЩ е събитие с историческо значение. За пръв път след края на Студената 
война начело на Америка ще застане един антисистемен президент - патриот, 
който по време на кампанията си подчерта, че не желае да жертва интересите на 
гражданите на страната заради разширяването на глобализацията. Показателно 
е, че основната подкрепа за Тръмп дойде от средната и от работническата класа и 
това не остави съмнения - в САЩ има много недоволни от факта, че държавата 
им отдавна не защитава интересите на своите граждани, а се е превърнала в гло- 
бален жандарм и таран, който с огън и меч проправя пътя на интернационалната 
финансова олигархия. 

Знаково еи първото интервю, което Тръмп даде след избирането си. В него 
той обърна внимание, че се хвърлят трилиони долари не за благополучието на 
Америка, а за войни в други краища на земното кълбо. „Ние изхарчихме в Близ- 
кия изток 6 трилиона долара. Шест трилиона. За тези пари можехме два пъти да 
построим страната ни наново. Вижте нашите мостове, нашите тунели, нашите 
летища - всичко е овехтяло и остаряло”, сподели той пред СВ5 (3). Тези думи са 
заявка за сериозни изменения в политиката на САЩ, колкото и да не им се иска 
това на силите, които не успяха да спрат Тръмп по пътя му към Белия дом. 

Загубата на Хилъри Клинтън може да се превърне в повратен момент в ис- 
торията. Тя е тежко поражение за най-алчната и агресивна част от глобалната 
финансово-политическа върхушка, която в САЩ има силни позиции не само 
при демократите, а и при републиканците. Вероятно именно затова и реакцията 
от избирането на Тръмп сред европейските и северноамериканските елити бе на 
ръба на истерията. Паниката им постепенно отстъпи място на опити за натиск 
и предупреждения към новия президент. При това се отличиха както отделни 
лидери на държави - като Ангела Меркел и Франсоа Оланд, така и ръководите- 
ли на наднационални структури - като председателя на Европейската комисия 
Жан-Клод Юнкер (4) и генералния секретар на НАТО Йенс Столтенберг, който 

видимо е обезпокоен от изявленията на Тръмп, че „Северноатлантическият али- 
анс е остарял, а членуващите в него страни трябва да поемат по-голям дял от 
финансовите задължения, които сега се поемат предимно от САЩ” (5). 

Но има и противоположни мнения - мнозина са скептиците, които смятат, 
че Тръмп ще забрави за обещанията си пред избирателите и ще води политика 
близка до провежданата от неговите предшественици Обама и Буш-младши. 

Понякога, когато обществото започва да разбира, че протичат грандиозни 
промени в глобалната политическа архитектура, е трудно да се осъзнае реалната 
им скорост. Тръмп и идеите, с които той спечели сърцата на избирателите, не- 
съмнено са сред ключовите фактори за предстоящите грандиозни трансформа- 
ции. Но ролята на неговата личност не бива да се преувеличава. Яркият политик 
не е причина, а следствие на това, което се случва в САЩ и в света - неолибе- 
ралният модел на глобализацията се изчерпва, част от елитите осъзнават това и 
залагат на нови идеи, нови лидери и нови политики, друга част от върхушката 
пък отчаяно се мъчи да запази статуквото, дори и ако за целта трябва да разпали 
световна война. 

Бъдещето ще покаже дали новият американски президент ще оправдае 
очакванията, защото потенциалът на силите, които загубиха изборите, да огра- 
ничат възможностите му за действие е много сериозен. Едва ли са случайни 
предупрежденията, че Тръмп може да бъде свален от президентския пост чрез 
импийчмънт (6). Затова той най-вероятно ще търси компромисни варианти - 
както да успокои върхушката на Републиканската партия, в която има немалко 
ястреби, призоваващи към ескалация на конфликта с Русия, така и да изпълни 
колкото може повече от обещанията си пред избирателите. Засега сигналите 
за предстоящите назначения в правителството на Тръмп са разнопосочни. От 
една страна, той се стреми да получи подкрепа на елита в Републиканската пар- 
тия, назначавайки фигури, които са част от американския естаблишмънт, а, от 
друга, ще се опита да наложи и някои от хората, които бяха важна част от екипа 
му в хода на предизборната кампания и са с ключова роля за антисистемните 
лозунги, с които бяха привлечени избирателите. Такъв е Стив Бенън, който ще 
бъде стратегически съветник на държавната администрация (7). Изключител- 
но важно в това отношение е назначението на генерал Майкъл Флин за съвет- 
ник на президента по въпросите на сигурността. Бившият шеф на военното 
разузнаване на САЩ е известен с призива си САЩ да воюват заедно с Русия 
срещу ислямския тероризъм и още в хода на предизборната кампания проведе 
предварителни разговори с Владимир Путин (8). Определянето на председате- 
ля на Националния комитет на Републиканската партия Рейнс Прийбъс за шеф 
на администрацията на бъдещия кабинет несъмнено е жест, насочен към поми- 
рение с елита. Изключително любопитен е фактът, че Прийбъс е православен 
християнин (9). Това е предпоставка за завой към консервативните ценности 
на фона на разюздания либерализъм в САЩ, но е и знаково назначение, което 
вероятно ще даде отражение на бъдещите отношения с Русия - символ на пра- 

вославието в съвременния свят. Разбира се, екипът на Тръмп тепърва ще бъде 
изграждан и оценяван. 

Най-тревожните индикации са сигналите, че за поста държавен секретар 
може да бъде избран Мит Ромни (10). Неуспелият през 2012 г. кандидат за прези- 
дент е известен с крайната си русофобия и назначението му на толкова ключов 
пост може да се превърне в труднопреодолима преграда за евентуално затопляне 
на отношенията между Вашингтон и Москва. Тепърва ще се разбере и каква ще 
бъде ролята на вицепрезидента Майк Пенс, който направи няколко заплашител- 
ни изказвания към Русия в хода на предизборната кампания и е възприеман като 
човек, близък с елита на Републиканската партия (11). Ролята на вицепрезиден- 
та в предстоящия мандат е изключително важна, американската история помни 
много случаи, в които президентите не са успявали да изкарат пълния си мандат 
по най-различни причини - от убийства до смърт при загадъчни обстоятелства 
или заплаха от импийчмънт (аферата „Уотъргейт, свалила Никсън). Тръмп опре- 
делено е неудобен за естаблишмънта и ако засегне сериозно неговите интереси, 
не е изключено срещу президента да бъдат предприети най-различни мерки. 

Силно впечатление правят и внесените в Конгреса на САЩ нови законо- 
проекти, които са насочени срещу Русия. Основни противници на затоплянето 
на отношенията между двете страни са сенаторите републиканци Джон Макейн 
и Линдзи Греъм (12). 

Що се отнася до възможностите на Тръмп за маневриране - съществуват две 
противоположни гледни точки. Първата е изразена от Хенри Кисинджър, който 
смята, че Тръмп е „най-уникалният” и „независим от каквито и да било групи” 
лидер на САЩ. „Гой няма задължения пред която и да е група, защото постигна 
победа благодарение на собствената си стратегия”, сподели доайенът на амери- 
канската дипломация в интервю за СМ. Бившият държавен секретар призова да 
не се обръща внимание на предизборните обещания на Тръмп, на които (според 
Кисинджър) той не държи. „Ако настоява да ги изпълни, тогава ще се появят и 
разногласия”, отбелязва предупредително Кисинджър, който все пак очаква да 
бъде даден шанс на новия президент. „Мисля, че трябва да му се даде възможност 
да постигне позитивните цели, които вероятно съществуват в програмата му, и 
да ги обсъждаме. Ние от десетилетия разкъсваме на части действащите адми- 
нистрации. Това може да се случи и сега, но не си струва да се започне с него”, 
смята той (13). На противоположна позиция е руският академик Андрей Фурсов, 
който смята, че „победата на Тръмп е резултат от продължителна борба между 
две групировки на глобалния елит. Буквално в последните дни преди изборите 
хората, които в крайна сметка са осигурили победата на Тръмп, са му поставили 
определени условия и той е трябвало да се съгласи с тях (14). 

Фурсов е скептичен към перспективите за дългосрочно разведряване в от- 
ношенията между Русия и САЩ. „Каквито и да са намеренията на президента, 
САЩ имат дългосрочни интереси. Несъмнено дори и да настъпи промяна, тя 
едва ли ще е фундаментална и едва ли ще е задълго. Но успехът на Тръмп е сиг- 

нал, че промени задължително ще настъпят” „Работата не е в Тръмп, а в силите, 
които стоят зад него. Противоборството на Тръмп срещу Клинтън по същество 
бе сблъсък с банкстерите, това са финансистите гангстери, които заложиха на 
Клинтън.” „Това са силите, които трябва на всяка цена да удържат долара като 
единствена световна резервна валута и на които е необходима финансовата гло- 
бализация, която върви вече 30 години, а за поддържането й са необходими во- 
енни конфликти. „Зад Тръмп, при това не само в Америка, аи в Европа, стоят 
тези сили, които са против финансовата глобализация (късният индустриален 
и хипериндустриалните сектори, „реалната икономика”)” (15), отбелязва авто- 
ритетният анализатор. Той смята, че успехът на Тръмп продължава линията на 
Втехи, и подчертава, че става въпрос за борбата между определена част от запад- 
ноевропейската върхушка против финансовата глобализация - не толкова срещу 
САЩ, а срещу банките и част от корпорациите, които са свързани с тях (16). 

Доколко Тръмп ще изпълни антисистемната част от обещанията си Осно- 
вания за скептицизъм има предостатъчно. Но самият факт, че той влезе в Белия 
дом, прави възможни нови сценарии за бъдещето, които бяха немислими, ако 
успехът бе за Хилъри Клинтън. 

Тръмп вече потвърди, че ще изпълни своето предизборно обещание и ще 
изведе САЩ от Транстихоокеанското партньорство (17). По всяка вероятност 
същото ще се случи и с Трансатлантическото споразумение за търговия и инвес- 
тиции, срещу което Тръмп се обяви в хода на предизборната си кампания (18). 

Сега на дневен ред стоят няколко основни въпроса: ще успее ли новият пре- 
зидент да премести фокуса от глобалната към вътрешната политика, ще намали 
ли градуса на напрежението в отношенията с Русия и ще изгради ли с нея коа- 
лиция за борба с тероризма, ще отслаби ли желязната хватка на САЩ над ЕС и 
НАТО, ще реиндустриализира ли Америка, ще спре ли допускането на незакон- 
ните имигранти, които преминават от Мексико в САЩ? Отговорите на Тръмп на 
всички тези въпроси са от глобално значение. Ако успее, това със сигурност ще 
увеличи тежестта на онези сили на Стария континент, които се изправят срещу 
мигрантската вълна и се опитват да спасят европейската културна идентичност. 

Успехът на Тръмп в Америка неизбежно предизвиква асоциации с Вгехй и с 
референдума в Нидерландия, където гражданите гласуваха против асоциацията 
на Украйна в ЕС. Тези събития и увеличаващото се влияние на Русия и Китай в 
световната политика са сигнал, че осъществяваният досега проект за глобали- 
зация постепенно губи позиции, отстъпвайки мястото си на нова международ- 
на политическа архитектура, при която САЩ вероятно ще продължат да играят 
важна роля в многополюсния свят. Но времето на тяхната абсолютна ненаказуе- 
мост и на всепозволеността на действията им вече е в историята, те трябва да 
решат вътрешните си проблеми, ако не искат в още по-голяма степен да намалее 
глобалната им тежест. 

Знаково е, че успехът на Тръмп разочарова режима в Украйна. Това е обяс- 
нимо, защото значителна част от върхушката в Киев бе обвързана със структури, 

контролирани от демократите. Сега настъпва време на несигурност. Възможно 
е на властовите позиции в САЩ да дойдат нови хора, които могат да направят 
преоценка на свършеното от Порошенко и компания и при необходимост да ги 
заменят с други марионетки. Индикация за това е, че украинският президент 
не бе поканен за инагурацията на Тръмп, която ще се състои на 20 януари 2017 
година. (19). Но дори и да настъпят известни промени, е нереалистично да се 
очаква, че САЩ ще се откажат от протектората си над Украйна. Територията на 
тази изкуствено създадена и провалена държава е идеален плацдарм за настъп- 
ление срещу Русия, чрез нея Вашингтон винаги ще държи Москва в шах. Затова, 
ако САЩ изобщо някога се откажат от нея, това ще е само в краен случай, като 
американците със сигурност ще настояват да получат сериозни отстъпки в друга 
точка на земното кълбо в замяна на изтеглянето си. 

Какъв ще бъде реалният, а не декларативният курс на Тръмп към Русия, 
Европа, Китай и близкоизточната война ще узнаем, след като той сформира 
управленския екип и правителството му встъпи в длъжност. Републиканците 
вече имат мнозинство в Сената и в Палатата на представителите на САЩ, така 
демократите ще са малцинство във всички ключови органи на властта в САЩ. 
Това е неутешителният финал на управлението на Обама, което започна с големи 
надежди в началото на 2009 година. Отиващият си президент от Демократиче- 
ската партия изигра сериозна роля за засилилата се глобална нестабилност. Той 
съдейства за разрастването на хаоса в Близкия изток, Северна Африка и Украйна, 
а предизвиканата бежанска вълна постави Европа в критична ситуация. Обама с 
нищо не оправда Нобеловата награда за мир, която му бе дадена в аванс, неуспе- 
шен бе и опитът му да помогне на Клинтън да го наследи в Белия дом. 

Сега положителни очаквания има към Тръмп. И той, както някога Обама, 
обещава да подобри отношенията с Русия. Надеждите са големи, но дори и ако 
Тръмп има най-искрено желание да прибегне до радикална промяна на външната 
политика, той ще трябва да преодолее силната съпротива на интервенционистите 
и глобалистите в американския елит, които продължават да доминират в Конгреса. 

Какви са възможностите пред Тръмп? От една страна, той направи впечат- 
ляващи обещания, а, от друга, е подложен на безпрецедентен натиск от всички 
страни, воден от силите, които не желаят промяна на статуквото. Как ще постъпи 
Тръмп зависи както от споразуменията със силите, които му помогнаха да дойде 
на власт, така и от неговите лични качества. Предстои да се разбере дали богатият 
му опит в бизнеса ще му помогне при вземането на политически решения. Той 
едва ли ще може да използва механично методите, с които е управлявал бизнеса 
си, при управлението на държавата и на дипломацията. Няма как недоволните от 
своята страна граждани да бъдат уволнени като служители на фирма, а разривът 
в отношенията с другите държави не може да се сравни с прекратяване на догово- 
ра с някой делови партньор. Все пак има и паралели. Тръмп е прагматик и той със 
сигурност е извървял пътя си до президентския пост, не за да стане марионетка 
на чужди сили, а за да може да взема самостоятелни решения. 

Съществува надеждата, че основната мотивация за неговите действия е да 
донесе полза на страната си и да направи света по-сигурно и спокойно място. 
Така той ще остави позитивна следа в историята. 

Реалистично е да се очаква, че дори при най-силно желание новоизбраният 
президент няма да успее да изпълни всички обещания за външнополитическо 
разведряване. Но фактът, че ги даде в хода на предизборната си кампания, до- 
казва, че неща, които доскоро са изглеждали немислими, сега вече може да се 06- 
съждат, макар със скептицизъм. Това дава и надежди, че глобалната война може 
да бъде избягната. 


Тръмп се пребори за по-добри условия за САЩ в НАТО 


В своята предизборна кампания Тръмп подчерта, че ще изисква от члено- 
вете на НАТО да участват по-сериозно във финансирането на блока, заплашвай- 
ки в противен случай да анулира член 5 от Устава на НАТО, според който, ако 
една от страните членки бъде нападната, във война с агресора трябва да встъпят 
и всички останали, които са ангажирани с Алианса. Тръмп ясно изложи своята 
позиция в интервю за Тле Меи Уок Птев: „Ще ви кажа какви проблеми имаме с 
НАТО. Ние твърде много плащаме на НАТО! Непропорционално много. Вие ме 
критикувате за моята жестока позиция към Брюксел, но аз ще ви кажа: Брюк- 
сел е дяволска дупка. Ние твърде много плащаме, а Америка няма пари. Нашият 
външен дълг скоро ще достигне 821 трлн., но ние продължаваме да защитаваме 
всички, целия свят. Това е неразумно” (20) 

В същото интервю, говорейки за реформирането на НАТО, Тръмп подчер- 
та, че тази структура вече не е актуална, защото се е създала като противовес на 
мощта на СССР. „Съветският съюз вече не съществува. Ние живеем в друг свят. 
Съществува Русия, която е с по-малка територия и теоретично е с по-малки въз- 
можности. Значително по-голяма заплаха за глобалната стабилност е терориз- 
мът, а НАТО просто не се е адаптирал към войната с него. Това е твърде сложна и 
скъпа бюрократична система” (21) Според Тръмп за борбата с тероризма вероят- 
но ще бъде по-ефективна друга система. 

Тръмп дори допусна разпад на НАТО. Той отново подчерта, че „съюзниците 
не плащат справедлива част” и определи Алианса от 28 страни като остарял. Той 
каза, че ако другите не започнат да плащат, трябва да напуснат организацията. „И 
ако НАТО се разпадне, нека да бъде така”, заяви Тръмп (22). 

Въпреки всички тези закани е все още рано да се прецени каква ще бъде 
реалната политика на Тръмп към НАТО. Два дни след избирането му за пре- 
зидент председателят на Еврокомисията Жан-Клод Юнкер направи изявление, 
че „създаването на единна европейска армия е неизбежно”. „Гова е музиката на 
бъдещето, тя вече звучи”, заяви той, но сам призна, че ЕС все още е много силно 
обвързан с Вашингтон (23). Важно е да се отбележи, че сериозен противник 
на идеята за обща европейска армия е Полша (24), която очевидно предпочита 

да бъде американски васал, а не васал на еврочиновниците. Освен това - едно 
е да се искат пари от САЩ за отбрана от Русия, а съвсем друго е да се харчат 
собствени. 

Изявленията на Тръмп за НАТО изглеждат по-скоро като блъф на един опи- 
тен бизнесмен. САЩ едва ли ще се откажат от Алианса, който е чудесно средство 
за съхраняване на влиянието на Америка в Европа. Тепърва ще се разбере дали 
ще бъдат замразени неотдавна появилите се в Полша и в Румъния програми за 
насочване на балистични ракети срещу руските градове. Но още преди да встъпи 
в длъжност, Тръмп проведе разговор със Столтенберг и постигна една от първи- 
те си външнополитически победи - вече стана ясно, че разходите за отбрана на 
държавите, членки на НАТО, значително ще нарастват - от 290 до 390 от техния 
брутен вътрешен продукт (25). 


Наднационалните елити застават 
между Америка и Русия 


Победата на Тръмп на изборите в САЩ със сигурност ще повлияе на поли- 
тическите и икономическите процеси в редица важни региони на света. ЕС е един 
от най-близките съюзници на Вашингтон, той проявява голям интерес към новата 
американска външна политика, опитвайки се да предвиди какви ще са следващи- 
те ходове на новия президент. Особено притеснение на Стария континент пред- 
извикваха предположенията, че Тръмп може да промени позицията на САЩ към 
Руската федерация, включително за Крим и за това, което се случва в Донбас. По 
този повод комисарят на ЕС по външните работи Федерика Могерини съобщи, че 
промяна в линията, следвана от Брюксел, е изключена. 

„Знаете, че ЕС има много принципна позиция за незаконното анексиране на 
Крим и ситуацията в Украйна. (26) Така тя пресече в зародиш илюзиите, че по- 
литическият елит на Европа ще коригира политиката си, ако настъпи промяна в 
курса на САЩ. Това изявление прави изключително актуален въпроса кой всъщ- 
ност определя направленията на външната политика на Запада - националните 
правителства, били те и на най-могъщите държави, или наднационалните ели- 
ти. Сериозен аргумент в полза на втория отговор е и поведението на германския 
канцлер Меркел, която предупреди Тръмп „да не забравя Русия” (27), и на френ- 
ския президент Оланд (28). Те посрещнаха твърде хладно избирането на Тръмп 
за президент. 

Очевидно изказването на Могерини е отговорът на транснационалния елит. 
Върховният представител на ЕС не се избира от гражданите, а се назначава от 
европейската бюрокрация, а кандидатурата му само се одобрява от Европейския 
съвет. Практически днес Евросъветът и Еврокомисията, както и всички коми- 
сари (включително комисарят по външните работи), са представители на т.нар. 
наднационална атлантическа бюрокрация, на която европейците вече няколко 
години се противопоставят все по-активно. Показателен в това отношение е въз- 

ходът на Националния фронт във Франция, на „Алтернатива за Германия”, на 
Партията на свободата в Австрия идр. Несъмнено тази бюрокрация е свързана с 
т.нар. глобален елит, който загуби в изборите срещу Тръмп, но полага усилия да 
го „опитоми”. Изявлението на Могерини, както и сходните изявления на другите 
еврочиновници, трябва да се разглеждат в този контекст. 

Бюрократичният евроелит е създаден и възпитан като изпълнителен орган 
на „глобалния наднационален проект”. Той само изпълнява своите служебни за- 
дължения. Подобни изявления са декларация за вярност на поставените цели, 
сред които особено място заема противопоставянето срещу Русия, решително 
отстояваща своя суверенитет. Това е и своеобразен начин да се демонстрира 
корпоративна солидарност с цел да се запази привилегированата позиция на 
наднационалните елити. Тяхното положение сега е несигурно. На власт във Ва- 
шингтон дойде човек, който декларира, че поставя американските интереси над 
интересите на наднационалните елити. И проблемът за глобалистите е не само 
дали Тръмп ще е настроен „добре” или „зле” към Русия, която е преграда за тех- 
ните планове за овладяване на планетата. Тях ги тревожи и това, че Тръмп ще се 
ръководи строго от американските национални интереси, така както ги разбира 
той, а не от интересите на същия наднационален елит, който твърдо стоеше зад 
кандидатурата на Хилъри Клинтън. Тоест основната разликата между двамата е, 
че Тръмп декларира намеренията си да сложи край на скъпоструващата глобална 
империя, за която не е ясно къде всъщност е центърът й за вземане на решения. 
Той иска да просперира националната държава САЩ. И ще се опитва да провеж- 
да политика в интерес на американското население, а не на наднационалния елит. 
Шансът за повече рационалност в действията на САЩ нараства, а това тревожи 
глобалистите, които веднага задействаха своите протежета в международните 
структури, както и удобните за тях политици в националните държави. Така ми- 
нистърът на външните работи на Канада Стефан Дион призова всички страни, 
участвали в санкциите, да ги запазят, докато „Русия не промени своята позиция 
по Украйна и Сирия, където тя се държи най-малкото проблематично. Що се от- 
нася до Украйна - съществуват санкции и Канада настоява всички страни да 
бъдат твърди по този въпрос” (29). Подобен призив към президента на САЩ 
Доналд Тръмп (да бъде твърд и да не смекчава позицията към Русия) отправи и 
министърът на отбраната на Германия Урсула фон дер Ляйен (30). 

Всички тези истерични изяви може да звучат странно, но те могат да бъдат 
обяснени с факта, че настоящият наднационален евро-атлантически блок пре- 
търпя няколко сериозни поражения - Вгехй, референдума в Нидерландия срещу 
асоциирането на Украйна, а сега и успехът на Тръмп. 

Едно от условията за съществуването на формиралия се през 90-те години 
на ХХ век западен наднационален елит е финансирането и развитието на всички 
общи и много доходни международни институции като НАТО. Всички чинов- 
ници в елита на този блок ще настояват, както и Пентагонът, и други обвързани 
с военнопромишления комплекс, че той е полезен и необходим. Следователно 

те ще твърдят и че съществува руска заплаха, поради което трябва да се влагат 
пари в опитите да й се противостои. Очевидно подобно е положението и в Репу- 
бликанската партия, която твърде вяло подкрепи Тръмп на изборите. Сега пък 
тя полага усилия да го вкара в желания коловоз, налагайки му кадрови предло- 
жения, които ще стеснят максимално възможността му да маневрира. Целта е 
Тръмп да бъде компрометиран или да му се наложи да води политика, която не 
се отличава от политиката на предшествениците му. С други думи, давайки си 
сметка за определената „непредсказуемост” на новия американски президент, 
наднационалният бюрократичен западен елит прави всичко възможно, за да я 
сведе до минимум. Това означава, че тук, както и при всички преговори трябва 
да се започне с максимално сурови условия, за да може крайният компромисен 
вариант да бъде благоприятен. 

Глобалната върхушка обаче ще трябва да положи още много усилия, за да по- 
стигне своето. Това в особена степен се отнася и за ситуацията в Сирия, където 
Тръмп обеща да промени курса. Показателно е изявлението му за Иай Утее! Гоит- 
па|, в което той заявява позицията си за конфликта в Сирия - че няма намерение 
да подкрепя антиасадовските терористи, както прави Обама. За Тръмп свалянето 
на Асад не е приоритет. Приоритет е унищожаването на „Ислямска държава” (31). 

Позицията на Тръмп е противоположна на позицията на глобалния ес- 
таблишмънт. Тепърва ще се разбере коя линия ще надделее. 

Още повече че в Европа противоречията нарастват, увеличава се влиянието 
на силите, които искат промяна. На Стария континент все още не са дошли на 
власт антисистемни политици, но предпоставките са налице. Първият политик, 
който може да направи това, е Марин льо Пен. Следващата година във Франция 
предстоят избори за президент. Льо Пен засега не може да бъде сигурна, че ще 
наруши формиралото се статукво. Още по-скромни са шансовете на „Алтерна- 
тива за Германия”, както и на „Северна лига” в Италия. Останалите страни от 
ЕС страдат от хроничен дефицит на суверенитет. Гърция гласува за ляво пра- 
вителство, но всичко това бе напразно - тя реализира неолибералните рецепти 
на менторите си от „Голямата тройка” (МВФ, ЕК и ЕЦБ). Икономическите труд- 
ности и неспиращият поток от мигранти увеличават недоволството у народите, 
които ще продължат да търсят и да излъчват политици, отстояващи интересите 
им пред наднационалните структури. А това означава, че противопоставянето 
между Тръмп и глобалните елити е само началото, същинската борба предстои и 
тя няма да се води само на територията на Америка, а ив Европа, ив други точки 
на земното кълбо. 


Русия е на страната на народите срещу глобалистите 


Знаменитата мюнхенска реч на Владимир Путин през 2007 г. го превърна 
в основен опонент на глобалните елити. Той стана особено неудобен, когато се 
завърна на президентския пост през 2012 година. С енергичната си външна поли- 

тика Путин се превърна в преграда за глобалистките планове - той предотврати 
агресията на Запада в Сирия през 2013 г. и реагира решително след преврата в 
Киев през 2014 година. За разлика от повечето западни политици, в чиито изяв- 
ления преобладават безсъдържателните клишета, Путин умело изразява в речите 
си идеите и ценностите си, за които се бори. Той остави ярко впечатление с изяв- 
лението си след завръщането на Крим в Русия през март 2014 г., същата година 
направи забележително изказване на форума на клуб „Валдай”, година по-късно 
защити принципите на международното право в речта си пред ООН. А на 27 ок- 
томври 2016 г. той разви започнатото с впечатляващо представяне пред форума 
на клуб „Валдай”. На него Путин за пореден път отправи предизвикателства към 
глобалната върхушка и затвърди впечатлението, че именно Русия е силата, спо- 
собна да възстанови нарушения баланс и да спре глобалния хаос. 

Путин загатна, че украинският проблем тепърва ще се решава и че той ще 
направи всичко възможно Русия и Украйна да възстановят добрите си отноше- 
ния. Президентът призна, че вина за разигралата се трагедия има и пасивната 
политика на Москва на фона на грубата намеса на Запада във вътрешните работи 
на бившата съветска република. „Ние сме един народ, нас първо ни разделиха, а 
след това ни насочиха един срещу друг. Но ние сами сме виновни за това и сами 
трябва да намерим изход от ситуацията” (32) 

По основния проблем - проблема за отношенията между Русия и САЩ, ру- 
ският лидер е оптимист и вярва, че те могат да се подобрят. „Що се отнася до 
самия господин Тръмп - той намери свой начин да достигне до сърцето на изби- 
рателите. Разбира се, той се държи екстравагантно, ние виждаме това, но не смя- 
там, че то е безмислено. Той представлява интересите на тази част от обществото, 
която е уморена от елита, който няколко десетилетия е на власт. Той се представя 
като обикновен човек, който го критикува” (33) 

Думите на Путин за Тръмп са органически свързани с основния мотив в 
изявлението му. А именно - темата за наднационалните елити, които предиз- 
викват все по-голямо недоволство у хората в най-различни страни. „Съществу- 
ва дефицит от стратегии и идеологии за бъдещето, това създава обстановка на 
несигурност, която директно влияе на обществените настроения. Социологи- 
ческите изследвания, които се провеждат по целия свят, показват, че бъдещето 
все по-често изглежда несигурно и мрачно за хората от различните държави 
и континенти. Бъдещето не привлича, то плаши. При това хората не виждат 
реални възможности и механизми да променят нещо, да повлияят на хода на 
събитията и при избора на политика, която да се провежда” (34) 

Това изявление е в съзвучие с всеобщата криза на либералната демокрация. 
В повечето страни гражданите ясно осъзнават, че има пълно разминаване между 
техните интереси и интересите на елитите, а отговор на това е появата на анти- 
системни партии, които бързо биват заклеймявани като популистки от медийна- 
та прислуга на управляващите. Това не променя тенденцията - гражданите вече 
не желаят да гласуват така, както ги съветва официалната преса, нито се чувстват 

свързани с политиките на системните партии. При създалата се обстановка Вла- 
димир Путин е единственият от влиятелните световни лидери, който показва, че 
чува и разбира гласа на народа, и призовава към търсене на алтернативни реше- 
ния. Путин подчерта: хората на Запад все по-често осъзнават, че техните интере- 
си все повече се разминават с курса, избран от елитите. И гласуват неочаквано. 

„Що се отнася до тезата за тържество на маргиналите и популистите над 
здравомислещото, трезво и отговорно малцинство, работата, разбира се, не е в 
популистите, а в това, че обикновените хора, редовите граждани вече не вярват 
на управляващата класа, именно в това е проблемът... Елитът сякаш не забелязва 
задълбочаващото се разслоение в обществото и размиването на средната класа, 
като това насажда идеологически модели, които разрушават културната и нацио- 
налната идентичност. А в някои страни той дори жертва националните интереси, 
отказва се от суверенитета, за да спечели благосклонността на суверена”, отбеля- 
за Путин, чиято мисъл е в съзвучие с казаното преди година от него пред ООН, 
когато той се обяви за запазване на върховенството на националния суверенитет 
и на международното право като последна преграда пред хищните амбиции на 
глобалната олигархия. 

С изказването си Путин несъмнено има предвид Вгехй и нарастващата роля 
на евроскептиците във Франция, Германия, Нидерландия и други страни. Всичко 
това се дължи на задълбочаващите се противоречия между интересите на обик- 
новените хора и интересите на политическите и икономическите елити. 

От това следва принципната позиция на Путин срещу хегемонията на над- 
националните елити. „Кой всъщност е маргиналъг? Разширяващата се класа на 
олигархията и бюрокрацията, която фактически не се избира и не се контролира 
от обществото, или мнозинството граждани, което иска прости и разбираеми 
неща: стабилност, свободно развитие на своята страна, жизнена перспектива за 
себе си и децата си, запазване на своята културна идентичност и най-вече - еле- 
ментарна сигурност. Хората се страхуват, защото тероризмът от далечна заплаха 
се превърна във всекидневие, нападението може да стане и на тяхната улица. (35) 

Руският лидер посочи и виновниците за това, което се случва - тези, кои- 
то бомбардираха Югославия, а после нападнаха Ирак, Либия и Афганистан, при 
това без да имат разрешение от ООН. „Създадоха и натъпкаха с оръжие теро- 
ристични групировки, чиято жестокост принуждава милиони мирни хора към 
бягство, преселване, миграция и хвърля цели региони в хаос” (36) 

Путин предупреди, че натрупващите се противоречия - икономически, ет- 
нически и културни, могат да взривят Европа, ако не се извърши мирна револю- 
ция, ако управляващите елити не променят политиката си или не отстъпят свое- 
то място на нови партии и идеи, които да провеждат политика, съответстваща на 
реалностите на второто десетилетие на ХХ! век. 

Валдайската реч на Путин през 2016 г. за пореден път го легитимира като 
лидер на недоволните от съществуващия световен ред. Президентът отново 
отправи предизвикателство към наднационалната олигархия, за която Русия е 

проблем дори само поради това, че съществува. Той точно постави диагнозата: 
интересите на глобалния елит и на по-голямата част от човечеството са несъв- 
местими. И вече не става дума за конфликт между Запада и останалите държави, 
аза конфликт, в който срещу западния елит се обявява и значителна част от насе- 
лението на страните в т.нар. Златен милиард. 

Така недоволните от съществуващия курс започват да припознават Русия 
като естествен съюзник. С това може да се обясни желанието на партии като На- 
ционалния фронт и „Алтернатива за Германия”, които необосновано са заклеймя- 
вани като „крайно десни”, да бъдат подобрени отношенията с Русия. Изглежда това 
еи причината за нелепата резолюция с препоръчителна сила на Европарламента, 
приета на 23 ноември, която призовава да се направи повече срещу „руската дезин- 
формация и пропагандна война”. „Европейският парламент остро критикува ру- 
ските усилия да се прекъсне процесът на интеграция в ЕС и в този смисъл осъжда 
руската подкрепа за антиевропейски сили в ЕС ив частност за партии от екстрем- 
ната десница, популистки сили и движения, отричащи фундаментални ценности 
на либералните демокрации”, гласи част от съдържанието на резолюцията (37), 
която, с изумително безочие, представя Русия като заплаха, сравнима с ДАЕШ и 
дори определя православието като „оръжие” на Кремъл. Резолюцията е още едно 
потвърждение за изострянето на сблъсъка между наднационалния финансов елит 
и обикновените граждани, които не желаят повече да търпят неговия диктат. На 
тяхна страна е тази част от глобалния елит, която ясно си дава сметка, че светът се 
нуждае от промени, за да се избегне ескалация на кризата и нестабилността. 

Тезисите във Валдайската реч на Путин се припокриват с някои от ключо- 
вите предизборни обещания на Тръмп. Предстои да се разбере дали ще се оправ- 
даят предвижданията, че двамата лидери ще намерят общ език, че ще преодолеят 
противоречията между своите държави и ще се обединят срещу наднационал- 
ния финансов елит в името на изграждането на един по-стабилен свят. Крачка 
напред в тази посока е готовността на лидера на Русия за диалог с президента на 
САЩ. Той проведе телефонен разговор с Тръмп на 14 ноември - само няколко 
дни след избирането му за президент. 

Путин отдавна е доказал, че думите му се съпътстват с дела. Показателен в 
това отношение е ултиматумът, който той постави на САЩ на 3 октомври: аме- 
риканците да намалят своите контингенти в новите страни - членки на НАТО, и 
само тогава Руската федерация ще продължи ангажимента си за унищожаване на 
плутония, предназначен за военни цели. Президентът издаде указ за едностранно 
денонсиране на споразумението за обогатен плутоний и оповести какви са кон- 
кретните му условия след поредицата от агресивни действия на Америка и ней- 
ните съюзници. Той настоява САЩ да намалят „своята военна инфраструктура 
и контингенти” в държавите, които са приети в НАТО след 1 септември 2000 г., 
пояснявайки, че съкращаването трябва да достигне до нивата, на които е било аме- 
риканското военно присъствие до деня на влизане на споразумението в сила. Ясно 
е, че става дума за военните бази и оборудване на САЩ в България, Румъния, как- 

то ив трите прибалтийски републики. Путин настоява също САЩ да се откажат 
от „враждебната си политика към Русия” иот подкрепата си за режима в Украйна. 
Настоява и за отмяна на санкциите срещу руските физически и юридически лица, 
както и САЩ да изплатят на Русия обезщетение за понесените от нея щети поради 
американските санкции и ответните руски контрасанкции (38). 

Путин е принуден да прибегне до този ход след неспиращите провокации 
към Русия от страна на Украйна, зачестили още през лятото и продължили и през 
есента. 

Вероятно натрупалите се противоречия са тема за обсъждане на предстоящи- 
те разговори между Путин и Тръмп, които обаче едва ли ще променят основната 
посока на развитието на Русия. Тя е: укрепване на националната сигурност, задъл- 
бочаване на партньорството с Китай, със страните от БРИКС, както и с други сили, 
които не приемат догмите на западната политическа система и търсят пътища за 
самостоятелно развитие. Русия ще продължи активната си подкрепа за Сирия, 
която, макар и подложена на колосален информационен натиск от глобалистката 
пропаганда, е на път да освободи Алепо от подкрепяните от Запада джихадисти, 
и така да внесе коренен прелом в продължаващия военен конфликт, в който вече 
активно се включи и руският флот (39). Със сигурност Кремъл ще използва всяка 
възможност за преговори и мирно решение на конфликта в Сирия, но не и за смет- 
ка на отстъпки пред терористите. 

Русия ще продължи курса на поддържане на конфликта в Донбас в замразе- 
но състояние, търсейки възможност за решаването му чрез преговорите в Минск 
и разчитайки, че народът на Украйна ще осъзнае сам колко пагубен е курсът на 
правителството и на западните му ментори, опитващи се да налеят масло в огъня и 
да провокират интензивни бойни действия. Подобна е ситуацията в Крим, където 
през ноември бе заловена поредната украинска диверсионна група (40). Връх на 
взривоопасните действия на Киев пък бе отвличането на двама руски военнослу- 
жещи на руска територия на 21 ноември (41). 

Всичко това цели да предизвика Москва, но е малко вероятно тя да отвърне 
несъразмерно на провокациите. Колкото и висока да е цената, която плаща зара- 
ди сдържаността си, тя е несъпоставима с последствията от пълномащабен вое- 
нен конфликт. Русия ще работи за изграждане на многополюсен свят, усилвайки 
методично позициите си, привличайки нови партньори на базата на взаимната 
изгода, зачитайки националния суверенитет и правото на народите сами да оп- 
ределят своя път, противопоставяйки се на наднационалната олигархия. 


Глобална стабилност е възможна само 
след изтеглянето на САЩ от Източна Европа 


САЩ продължават да бъдат единствената свръхдържава и безспорен гло- 
бален хегемон, макар че тенденцията е да вървят надолу. Основният въпрос е 

какво направление за развитие ще поемат, а това до голяма степен ще определи и 
контурите на бъдещия свят. 

Управлението на Тръмп вероятно ще доведе до преформатиране на самата 
вътрешнополитическа и вътрешноикономическа ситуация в западния свят, кой- 
то е ядро на капиталистическата система. Навярно САЩ ще се съсредоточат вър- 
ху вътрешнополитическите си проблеми, а във външната политика ще се опитват 
да отстояват интересите си, действайки максимално прагматично и прехвърляй- 
ки колкото може по-голяма тежест върху своите сателити. Още в първите месеци 
от управлението на Тръмп ще проличи дали тази политика ще има успех, или до- 
сега управлявалите елити ще отстоят позициите си и ще продължат съществува- 
щия курс към глобален хаос с помощта на войни, преврати и цветни революции. 

Победата на Тръмп е нова стъпка след Вгехий към разделянето на света на 
големи региони и към мултивалутна система, която да замени финансовата хеге- 
мония на долара. В конкретната ситуация това отговаря на интересите на Русия, 
която принципно провежда политика за защита на националния суверенитет и 
за запазване на ролята на ООН като стожер на международното право. 

Загубата на Клинтън намалява вероятността от световна война, а и от голе- 
ми регионални сблъсъци. Човечеството получава реална възможност за мирен 
изход от създалата се криза, но усилията на Москва за поддържане на стабил- 
ността няма да бъдат достатъчни, ако във Вашингтон не осъзнаят, че отдавна 
са преминали всички червени линии, маркирани от Русия. За да се стигне до 
глобална стабилност, е необходимо не само НАТО да престане да се разширява 
на Изток и САЩ да спрат изграждането на ПРО в Европа, нужно е изтегляне 
на американските бази най-малкото до границите, в които бяха до 1989 година. 
Действие, което ще даде спокойствие не само на Русия и на света, а и на самите 
САЩ, които, освен че затъват в дългова криза, ще поставят на карта собственото 
си съществуване, разширявайки военната си инфраструктура на изток и пови- 
шавайки опасността от глобален Апокалипсис. 
25.Х1.2016 

ФУНДАМЕНТАЛНА НАУКА 
И ДОБАВЕНА СТОЙНОСТ 


Васил Сгурев 


ри обсъждането на бюджета за 2017 г. финансовият министър публич- 

но заяви, и печатът го отрази, че фундаменталната наука в България не 
дава достатъчно добавена стойност, поради което средствата за нея не след- 
ва да се увеличават. Това е истинско финансово-икономическо „бижу”, с кое- 
то българската държавническа мисъл обогати света. Няма да се намери дру- 
га държава, в която добавената стойност в стопанските субекти да се свързва 
пряко с фундаменталната наука. И понеже подобни „шедьоври” започнаха да 
се повтарят систематично в публичното пространство чрез странно смесване 
на термини като фундаментална, насочено фундаментална и приложна нау- 
ка, технологии, внедрявания, иновации и др., има смисъл някои проблеми да 
се изяснят, още повече че от тях в някаква степен зависи бъдещето на стра- 
ната ни. 

Технологиите и технологичното мислене се използват от хомо сапиенс зна- 
чително време преди идването му в Европа и съответно много преди появата на 
науката и научното мислене. Технологичните навици, които той е притежавал, 
са му помогнали преди тридесет хиляди години да преодолее другия вид хомо 
- неандерталците, да оцелее и да засели цялата планета Земя. 

Под „технология” най-общо се разбира притежаването на различни уме- 
ния и похвати, които, прилагани в определена последователност, водят винаги 
до желан краен резултат. 

Технологичните умения се появяват спонтанно сред хората в различни 
части на тогавашния свят - Европа, Африка, Близкия изток, Китай, Индияидр. 
Развива се и своеобразно технологично мислене, при което не се търси отговор 
на въпроса „защо”, а има само стремеж за по-добър краен материален резултат. 
Технологиите и досега продължават да се развиват интензивно и да предопре- 
делят мястото на отделните народи при глобалното разделение на труда, капи- 
тала и богатството. 

Паралелно с технологиите възникват и протичат процеси на митологи- 
зация на общественото мислене - различните човешки групи създават и ин- 
ституционализират митове, чрез които обясняват статичния според тях свят 
и неговите измерения. И в митологията няма място за въпроса „защо, а само 

интерес към крайния резултат, до който води сътвореният мит. По това техно- 
логията и митологията си приличат. 

Времето и мястото на появата на първите кълнове на научно мислене мо- 
гат да се посочат сравнително точно - на границата между УГи У в. преди на- 
шата ера в Източното Средиземноморие. Милетската школа първа се отказва 
от божествения характер на началото, а питагорейците стигат до изключително 
важния дедуктивен логически извод на нови знания, който и днес е основа на 
аксиоматизацията на научните теории и на формализацията и математизация- 
та на различните научни направления. 

Появата на дедуктивния логически метод дава възможност да се оспорят 
и преразгледат всички дотогава известни начала в мирознанието и да се въве- 
де като ефективен инструмент от научното развитие безкрайната поредица от 
числа. По този път на развитие вървят и другите природни науки, а напоследък 
и обществените, и хуманитарните науки. 

Характерно за науката е, че тя е възникнала в места (Гърция и остро- 
вите), където технологиите не са били водещи - по същото време те са били 
по-силно развити в Китай, Индия, Вавилония. Следователно между науката и 
технологиите не е съществувала силна корелативна връзка. 

От друга страна, феноменът „възникване на наука” не се среща на друго 
място и в друго време. Науката се оказва крехко създание, възникнало само 
веднъж, което лесно се унищожава и трудно се възстановява. 

След Втората световна война се забелязват процеси на сближаване в раз- 
витието на науката и технологиите, на сложно взаимодействие между тях. В 
експерименталната научноизследователска дейност се използват все повече ви- 
сокотехнологични методи и инструментални средства, а прецизните техноло- 
гии изискват значителен обем съпътстващи научни резултати. 

Появява се и ново понятие - „иновация, което хвърля мост между резул- 
татите от технологичната дейност и възможностите за пазарна реализация на 
тези резултати. 

Самата наука се разклонява на фундаментална, насочено фундаментална и 
приложна. Като отделно направление се оформя внедрителската дейност, в която 
също се съдържат елементи на научни изследвания. Чистата фундаментална наука 
е относително независима от технологиите, но те от своя страна зависят от нея. 
Както и образователните процеси, които също са функция от фундаменталната 
наука. Разходите за поддържането на фундаменталната наука, на приложната нау- 
ка и на внедряването в рамките на държавния бюджет непрекъснато нарастват и 
са най-често в съотношение 1:4:10. Съществена особеност е, че при занемаряване 
на фундаменталната наука постепенно изгасват и приложната наука, и образова- 
нието. Занемареното състояние на приложната наука от своя страна предопределя 
липсата на ефективни иновации и на национална интелектуална собственост. 

Социално-икономическото развитие на всяка държава започва все повече 
да зависи от състоянието на триадата „наука - технологии - иновации”, както и 

от сложното взаимодействие между отделните елементи на тази триада. Между 
развитите и развиващите се държави се води постоянна борба за доминира- 
не във високотехнологичните отрасли на икономиката, които имат най-високо 
ниво на добавена стойност и предопределят равнището на тази стойност в на- 
ционален мащаб. 

През последния четвърт век в нашата страна настъпиха драстични промени 
в състоянието на високотехнологичните отрасли на индустрията и на триадата 
„наука - технологии - иновации” - техните показатели се влошиха значително. 
Изчезнаха редица високотехнологични направления на индустрията, която, като 
цяло, се сви значително. Не е по-добро положението с патентната дейност и с 
интелектуалната собственост - на българския интелектуален пазар доминират 
чуждестранни фирми. По ниво на брутния вътрешен продукт на човек от населе- 
нието България е вече твърдо в опашката на Европейския съюз (ЕС). 

В началото на прехода пред България съществуваха две възможни страте- 
гии за развитие: 

- Да се запазят - доколкото е възможно, индустриалните, технологичните 
и научноприложните възможности на страната ни, особено във високотехно- 
логичните области, като се стимулира утвърждаването им в пазарната иконо- 
мика. 

- Да се разчита основно на закупуването на чуждестранни машини и тех- 
нологии, без да се влагат необходимите средства в българската наука и техника. 

Вторият подход е най-лесен и на пръв поглед по-евтин от първия. Но само 
в краткосрочен план, защото в средносрочна и в дългосрочна перспектива той 
не дава никаква възможност на нашата страна да осъществи догонващо разви- 
тие по отношение на развитите държави. Това е път, който задушава развитие- 
то на българската наука и технологии и по същество финансира чуждата. 

За съжаление българският бизнес още в началото на прехода избра този 
път на развитие и с това предопредели значителните трудности, свързани с из- 
дръжката на науката и технологиите в страната ни. 

След фактическото изчезване на ведомствената наука, вместо нея така и не 
се появи значима корпоративна наука. 

Съдбата на фундаменталната и насочено фундаменталната наука е не 
по-малко трагична. Като че ли няма българин, на когото да не е известно, че в 
Българската академия на науките (БАН) ив Селскостопанската академия (ССА) 
немалка част от научния състав е с по-ниски заплати, отколкото на чистачките. 
Последователно сменящите се държавни администрации отдавна го знаят, но 
нищо не се променя. Публичните протести на учените и специалистите не нами- 
рат отклик и много скоро нашата страна ще купува резултати от фундаментални 
изследвания и на пряко зависещото от тях образование, което води до значител- 
ни негативни последици за нашия етнос. Ако има някаква промяна през послед- 
ните години, тя е свързана с многото приказки в публичното пространство и в 
парламента на тема иновации и развитие. Но у нас не бе реализиран нито един 

значим високотехнологичен национален проект. Инвестициите в магистрали и 
стадиони - особено ако са с външни средства, са добро дело, но това са вложе- 
ния в бетон, с използване на средни и ниски технологии, без значима за страната 
ни добавена стойност. Средствата за изследователска дейност и нови технологии 
продължават да са символични и едва ли скоро нещо ще се промени. 

И тук се появява финансовият министър Вл. Горанов, който изразява 
крайно недоволство от добавената стойност на българската фундаментална 
наука. Интересно би било някой да му предложи на базата на своето финансо- 
во-икономическо образование да изчисли добавената стойност на теоремата 
на Питагор, която е първият фундаментален резултат на нововъзникналата в 
древния свят наука. 

Дълго време изглеждаше, че вземащите държавнически решения люде и 
тези, които ги съветват, не разбират или не искат да разберат логиката на раз- 
витие на триадата „наука - технологии - иновации”. И сега вероятно е така, 
но следва да се добави и още нещо, което не е ново - прекалено много хора от 
управляващия елит преследват лични, а не държавни интереси и това ги кара 
„да не разбират” ролята и значението на науката и технологиите в развитието 
на нашата страна. Едновременно с това в нашата държава няма сила, която да 
предизвика промяна на закона за научните звания, който води до пълната им 
девалвация и пречи на развитието на науката. Защото и този проблем е подчи- 
нен на субективния интерес. 

Всичко това създава условия за изтласкване на високите технологии и за 
масово използване на ниско- и среднотехнологични инвестиционни проекти в 
производството и в обществената практика у нас. 

Почти сигурно е, че ще дойдат времена, когато истинската роля на фунда- 
менталната и приложната наука, на технологиите и иновациите ще се оценииу 
нас, но дано това да не бъде прекалено късно. А дотогава те трябва да оцелеят. 

Ивайло Христов 


К“““о да! Защото при всички отрицателни 
последици на прехода се откроиха нови възмож- 
ности. 

Първо. В момента ние сме с отворени валенции 
и на Запад, и на Изток. След 1989 г. България нее при- 
нудена да избира непременно между два различни 
лагера, между СССР и Германия например, както по 
времето на Втората световна война. Това развързва 
ръцете за избрани от нас геополитически действия, 
но трябва да умеем да ги използваме разумно. 

Вън от коментар са положителните последици 
от приемането на България в Европейския съюз през 
2007 г. Това проличава и в социологическата анкета 
на АССА-М, направена една година след като Бълга- 
рия стана член на ЕС. 6890 от запитаните категорично 
смятат, че страната ни печели от това!. Убедеността в 
бъдещето на Европейския съюз се основава на след- 
ните обстоятелства: 

. “ Вначалото на ХХ1 век българската икономи- 
ка вече е част от огромен вътрешнотъргов- 
ски пазар и притежава по-висока степен на 
адекватност в глобален мащаб. 

. “ЕС наброява около 500 млн. жители и макар 
САЩ да го изпреварват в технологично от- 
ношение разликата не е крещяща. 

. “ Край на войната между европейските нации. 
Това се отнася особено за размирните от веко- 
ве Балкани. България вече е зона на сигурност 
и модел на останалите балкански страни. 


1 Вж. Петко Тодоров. Самарът на Санчо. С., 2011, с. 288-291. 


115 


ОБщество 


116 


Демокрацията сега процъфтява в 27 държави. Надеждите са свързани 
с утвърждаването на демократичните стандарти и у нас. От молител и 
бунтар гражданите ще се превръщат в страна по договор с партиите и 
сдържавата. 

Премахнат е визовият режим, отпадат ограниченията от трудовия пазар. 
Увеличен е делът на работната сила, заета в сферата на услугите и на 7 
технологиите. Всичко това води до нейното по-високо качество, особе- 
но на младите специалисти, които владеят два-три езика, повечето от 
тях са със сериозно образование и прочее. 

Имаме права на европейски потребители. С български комисар в ЕС 
по тези въпроси, щем не щем, ще се приближаваме към европейските 
стандарти. 

Сътрудничество в рамките на целия континент по въпросите на еми- 
грацията. Доскоро потенциални емигранти за Европа, българите вече са 
на външната европейска граница и участват в регулирането на процеса. 
Сътрудничество в борбата с престъпността посредством Европол. Ор- 
ганизираната престъпност и прането на пари вече нямат убежището 
България. 

Конкуренцията между частните компании означава по-евтини теле- 
фонни разговори. Цифровизацията и конкуренцията в телекомуника- 
ционния сектор с поставени срокове от ЕС ще принудят и българските 
оператори да свалят цените на услугите. Всяко забавяне на цифровиза- 
цията тежко се санкционира от Европейската комисия. 

Обща валута. Задължителна финансова стабилност и годишна инфла- 
ция по-ниска от 3 на сто. Искат не искат, управляващите трябва да вля- 
зат в определените рамки. 

ЕС отпуска два пъти повече помощи за развиващите се страни, откол- 
кото САЩ. Въпрос на дипломация е да се възползваме, да приберем 
външните си дългове и да разширим пазарите си. 

Пазаруването без граници дава на потребителите по-голяма власт да 
влияят на пазарите. Българите вече почти не пътуват, за да пазаруват 
в други страни. Всичко ново почти веднага пристига у нас. Българите 
сега се чувстват много по-малко изолирани. 

Благодарение на евтиното пътуване и многото учебни програми десет- 
ки хиляди български студенти учат в европейски университети. Мобил- 
ността дава възможност за обучение в няколко висши учебни заведения. 
Европейските фондове помагат на страните. През следващите години 
от административния капацитет на българската администрация зави- 
си колко средства ще усвоим от определените по присъединителните 
фондове. Корупционните практики могат да блокират финансирането. 
Икономическият ни растеж е стабилен - по-висок, отколкото на САЩ 
миналата година. Дано политиците ни разберат, че бъдещето и успе- 

хът на България са свързани с ЕС и че раболепното ни поведение пред 
САЩ ни забавя. 

. ЕС дава повече, не по-малко, суверенитет на отделните държави. Сти- 
га управляващите да могат да го използват. На българските засега им 
липсва самочувствие за това. 

Членството ни в ЕС обаче ни изправя пред не по-малко предизвикател- 

ства. Те са в две основни сфери. 

Първата от тях е обективната невъзможност да реализираме голяма част 
от проектите, които ни дава ЕС. Защо? 

(1) ЕС играе с България двойна игра. Едно от доказателствата за това е изис- 
кването на еврокомисарите да се закрият първите четири блока на атомната цен- 
трала „Козлодуй”, на която, както е добре известно, се крепи българската елек- 
троенергийна система - единственият останал печеливш сектор на родната ни 
икономика. Тоест - от една страна се иска модернизиране, а, от друга, се закриват 
високотехнологични производства. Факт, който ни изпраща в периферията на 
ЕС. Или пък случаят с усвояването на еврофондовете, което за 2012 г. бе 3090. 
Защо тогава членският внос към ЕС е за 10090 усвояемост, а не за тези 3090? 

(2) Факт е, че присъединяването на България към Европейския съюз стана 
в момента, когато той е в криза. Европейският съюз е бил и друг път в небла- 
гоприятна ситуация: например през 60-те години на ХХ век, когато Франция 
в лицето на Дьо Гол налага вето на английското влизане в европейския пазар. 
Цели 17 години продължават колебанията по приемането на Испания. Тези 
проблеми обаче са незначителни в сравнение със сегашните. Никога в своето 
над 50-годишно съществуване ЕС не е бил изправян пред подобно предизвика- 
телство. То започва с факта, че страните от ЕС през последните десетина годи- 
ни имат нисък икономически прираст: 1,5 на сто годишно. За разлика от ико- 
номическия прираст на САЩ, който е около 4,5 на сто годишно, и на Китай - 10 
на сто годишно. Тези числа недвусмислено показват, че ЕС стои на едно място. 
Според редица учени в основата на икономическата криза е ниската произво- 
дителност на труда. Тя не е повече от 80 на сто в сравнение със САЩ. Да не 
говорим, че Европа изостава в научно-техническото си развитие. Традиционна 
политика на САЩ е да изсмукват мозъка на Стария континент. Най-талант- 
ливите, най-способните хора от Европа заминават в САЩ поради огромната 
разлика в заплащането. 

(3) Българското общество стана жертва на илюзията, създадена и от ме- 
диите, че ЕС е едва ли не благотворителна организация. Европейският съюз 
е преди всичко икономическо обединение, изградено от големите тръстове и 
монополи, които искат пазар, махане на митата, експлоатация на повече хора. 
„Твърдото отношение на ЕС към предишните нови членки безусловно показва 
с какво си имаме и ще си имаме работа и какви са шансовете ни за успех в на- 
чинания, които приемаме като съдбовни. И също - колко струват магическите 
послания на собствените ни водачи, крепящи властта си на рога на изобилието 

и благоденствието, които ще ни дойдат наготово, като влезем в ЕС”?. Както каза 
преди време Гюнтер Ферхойген: „Не гледайте на ЕС като на банкомат, от който 
отивате да получавате пари.” 

Друга част от предизвикателствата е свързана с процесите в самия ЕС. 
Противоречията в него са в няколко посоки. 

(1) Силно разделение между център и периферия, независимо от наличие- 
то на кохезионни, структурни и регионални фондове, предназначени за израв- 
няване на икономическото равнище на различните части на ЕС. Някогашното 
разделение Изток-Запад по времето на социализма се замени с разделението 
Север-Ют, като страните от Южна Европа се превърнаха в типична перифе- 
рия на ЕС. По най-различни критерии започна разпределяне на европейските 
страни по групи и се получава така, че едни и същи политики и правила дават 
различни резултати в отделните групи страни. Затова има най-различни тео- 
рии за развитие на Европа на 2, 4 и дори на 6 скорости, израз на вътрешната 
конфликтност в Европейския съюз. 

(2) Вътре в ЕС се формира една страна, която напредва икономически сред 
своите партньори и придобива водеща роля. Поради задлъжняването на Ита- 
лия и Франция свалянето на кредитния им рейтинг, поради дистанцирането на 
Великобритания на преден план излиза Германия, която има хегемонни иконо- 
мически позиции и за първи път от нея зависи повече от всякога съдбата на ЕС. 

(3) Наред с процеса на интеграция има тенденции на дезинтеграция и 
фрагментаризация. В основни страни в Западна Европа текат процеси, които 
могат да доведат до техния разпад - в Белгия засилващият се стремеж за разде- 
ление на Фландрия и Валония, движението на Шотландия към независимост, 
евентуалният разпад на Великобритания”. 

(4) Промяна на етническия облик на континента. За да задоволи нужди- 
те си от работна ръка, Европа масово приема емигранти от бившите си коло- 
нии: Индокитай и Близкия изток. В повечето случаи това са мюсюлмани. През 
2050 г. те ще станат около 40-50 на сто от населението на европейския конти- 
нент. Мюсюлманите стават френски, германски, испански граждани и се полз- 
ват с всички права и задължения на граждани на съответните страни. Съще- 
временно те трудно се интегрират в западните общества: пречат им религията 
и съзнанието им, както и съхранената идентичност, която е трудно съвместима 
със западните ценности. Миграционната вълна, която залива днес Европа, до- 
казва по безспорен начин тази тенденция. 

(5) Още по-драматичен е въпросът със застаряването на населението в Евро- 
па. Явление, протичащо с бързи и ускорени темпове. „Европейците, пише Петко 
Тодоров, са престанали да се репродуцират. Отделът за населението на ОНН пред- 
вижда, че ако плодовитостта остане на днешните си ниски нива, през следващите 


2 Пактам, с. 283. 
3 Вж. Васил Проданов. Теория на българския преход. С., 2012, с. 749. 


118 ПОНЕДЕЛНИК 0 бр.7/8-год. ХХ 


ОБЩщестТВО 


петдесет години населението на Испания ще намалее с 3-4 милиона, а на Италия 
- с 2090. Като цяло броят на коренните европейци ще намалее с 14 милиона. Ще 
припомня, че дори двете световни войни не са довели до толкова драматичен спад 
на населението. Преди сто години, когато Европа разполагаше с достатъчно „из- 
лишно” население, което да прекоси океаните и да насели Америка и Австралия, 
в държавите, формиращи днес Европейския съюз, са живели 1490 от всички хора 
на планетата. В края на ХХ век числото пада до 690, а според прогнозите на ОНН 
през 2050 г. ще бъде само 4964. Оттук и недостигът на млади хора, които да работят. 
Раждаемостта, която осигурява демографската стабилност на населението (а оттам 
и икономическия му просперитет), е около 2,1 деца на една жена. В САЩ, Япония, 
Китай раждаемостта е много по-висока. Европа не може да осигурява своето въз- 
производство. Да не говорим за България - 1,4 дете на жена. Всичко това съпрово- 
дено с висока смъртност и сред възрастните, и сред децата. 

Днес ЕС е изправен пред дилема: или отделните държави да възстановят 
своя пълен фискален суверенитет, или да се създаде наднационален фискален 
орган и по същество - Обединени европейски щати. От избора ще зависи дали 
ще се стопират, или ще се развиват разпадните процеси в ЕС. 

Второ. В началото на ХХ1 век се формира нова икономическа и политическа 
система под името Евразийски съюз. Вярно, той е все още идея, от голямо зна- 
чение е също дали към него ще се присъедини Украйна, но тази ситуация носи 
потребности от политики и стратегии, които тепърва ще се създават. Налице е 
тенденция на развитие на отношенията на България вече извън ЕС. Износът ни 
за 2011 г. за трети страни е нараснал с 3590, а вносът с 2490. Най-голям е износът 
ни за Турция, а най-голям е вносът ни от Русия. Ясно е, че тези две страни ще 
имат все по-нарастващо значение за развитието на България. „В близка перспек- 
тива, отбелязва Никола Великов, Евразийският съюз се формира като образува- 
ние на страните от постсъветското пространство. При бързото му развитие той 
непременно ще се окаже мощен „магнитен полюс” и за други страни от Европа и 
Азия. Неслучайно от устата на Владимир Путин „изскочи” репликата, че за чле- 
нуването в него могат да се поканят и други страни, например България!” 

Нова оптимистична теория за българския народ е възможна само при 
адекватно решаване на основните икономически проблеми на страната. А то 
е свързано с умението на българския политически елит да лавира, да използва 
битката за влияние между Русия и Европейския съюз. Защото всяко влияние в 
крайна сметка бива осребрявано. В този смисъл за редица страни от Европа и 
Азия членуването в Евразийския съюз може да се окаже по-изгодно и перспек- 
тивно, отколкото членството в ЕС. Лош сценарий е този, който идеологизира 


4 Тодоров, Петко. Цит съч. с. 292. 


5 Вж. А. Маза! АцегбаскК. „Ипйед ЗТатез о? Ешгоре” ог Е Ехи Кот Зе Еиго? иеглаНопа! 
Зошта! оЕ Роса! Есопоту, уд. 39, по. 4, Мег 2010-2011, рр. 87-102. 


Великов, Никола. Икономическата култура в профил и анфас. С., 2012, с. 229. 

излишно икономиката, от типа на: азиатщина НЕ, европейска атлантщина ДА! 
България трябва да защитава своите икономически интереси и да успява да 
измъкне по нещо и от двете социално-икономически системи. Това би я пре- 
върнало в добър играч на международната сцена! 

Трето. България се стреми да намери място в системата на съвременния ев- 
ропейски и световен капитализъм. А това е свързано с висока производителност 
на труда, с конкурентоспособност, с умел мениджмънт, със създаване на условия 
за развитие на дребен и среден бизнес, който гарантира социалната стабилност. 

Четвърто. Българите са част от най-голямата етническа група в Европа - 
славяните. Те заемат 3/5 от територията на континента и са около 2/5 от неговото 
население - близо 300 милиона! Въпреки своите исторически и културни разли- 
чия, славяните притежават черти, които ги правят трудно претопяеми. Една от 
тях е устойчивият индивидуализъм, устойчивото его, което върви паралелно с 
чувството за общност. Някои славянски държави (Русия, България, Полша) имат 
форсирано развитие, което ги прави стълбове на европейската цивилизация. 

Пето. От съществено значение за формирането на нова оптимистична 
теория за българския народ е как ще отговорим на въпроса: какво от нашия 
национален характер да се помъчим да оставим в миналото? Например: 

. “ Поединичното оцеляване. По време на турското робство то ни е по- 

магало, но сега ни пречи да изградим работещо гражданско общество. 

. “Крайният индивидуализъм. У нас по правило няма идея за общо благо 
и колективистично чувство. Ако има изгода от нещо, българинът го 
прави, ако не - оставя нещата да текат по обичайния начин. 

. “Балканската хитрост, която нерядко преминава в двуличие. Веднъж за- 
винаги трябва да преустановим практиката това, което приказваме, да се 
разминава с онова, което вършим. Хитростта нее присъща на свободните 
нации и противоречи на закона за запазване на материята. Днес народът 
ни е сбор от индивиди, от хитреци, които непрекъснато се надлъгват с 
държавните институции. Резултатът, както е известно, е печален. 

. “ Доверчивостта също няма да ни помогне в днешния подчертано прак- 
тичен и силно егоистичен свят! Интересите на Европа стоят преди 
нейните добродетели. Така че в отношението ни към страните - член- 
кина ЕС, следва да отстояваме българските национални интереси, а не 
нашата добродетелна наивност. 

. „“ Побългаряването на законите, тяхното „придърпване”, за да обслуж- 
ват определени корпоративни интереси. 

. “ Пословичното ни търпение, неприсъщо за повечето европейски наро- 
ди. То трябва да бъде преодоляно, това би ни дало много повече само- 
чувствие, достойнство, свободолюбие. 


? Виж за това повече в: Марко Семов. Изследване и есета за българската народопсихология. 


С., 2013, с. 430-447. 

Шесто. Нова оптимистична теория за нашия народ е немислима без 
отстояване и актуализиране на някои базисни черти от българския характер, 
както и без създаване на условия за появата на нови, които са необходими днес. 

Колкото и да е странно, родолюбието в днешния глобализиращ се свят 
все повече се схваща като спасение и бъдеще за България. Може би никога не 
са се вели толкова национални знамена, колкото в последните години. Хората, 
отдадени на националната идея, непрекъснато се увеличават, а лозунгите все 
повече припознават България като ценност. Неслучайно през последните ня- 
колко години нараства влиянието на националистическите партии. Българите 
в емиграция все повече обикват родината, правят дружества, параклиси, църк- 
ви! Концертите на нашите естрадни и фолкизпълнители пред тях минават при 
все по-голям успех. Човек цени това, което е загубил! Емигрантите вече имат 
нов поглед към България въз основа на чуждия опит. 

Националната съдба и идентичността ни са немислими, ако не съхраним 
и развием трудолюбието като фундаментална черта от нашата народопсихоло- 
гия. Социализмът ни направи инертни! Отучи българина да разчита на себе си 
и да носи лична отговорност. Изразът „има кой да мисли вместо нас” трайно и 
удобно се настани в нашето мислене. А българинът е успявал, когато е разчитал 
на собствения си ум и труди не е чакал съвети от Калифорния какви чушки да 
сее! Всичко е до време (включително и различните съюзи - СССР ЕС и пр.), 
само простотията е до гроб. Нужно е да мислим със собствените си глави, а не 
да разчитаме на нечий як, но чужд гръб. Не е продуктивно мисленето, изграде- 
но на принципа „Каквото каже Брюксел”! Ами ако утре ЕС (който се държи на 
Германия) се разпадне! На тази база се засилва креативността. Къде е казано, 
че глобалният свят е немислещ, а единствено консумиращ! Точно обратното: 
нужна е много по-голяма съзидателност, защото конкуренцията е жестока. 
Трудовата емиграция има не само отрицателно, но и положително значение. 
Попадайки в друга социална среда, младите хора получават добра професио- 
нална квалификация, усвояват ноу-хау. Българинът работи усилно в западните 
държави. Нашето общество ще следва техния път. В това не може да има никак- 
во съмнение. Ще ни притиска ЕС, ще ни притискат големите пазари. Няма да 
стане бързо, ще се върви стъпка по стъпка. 

Ученолюбието е другата българска добродетел, върху която трябва да се оп- 
рем и която може да ни опази и нареди сред проспериращите народи. Всички из- 
следвания показват, че нашият народ има висок коефициент на интелигентност. 
Затова българинът е ценен на Запад и като работник, и като изследовател. Не 
по-малко красноречиви са и данните за успехите на българските ученици по света! 

Макар и бавно, инертността отстъпва място на открито заявени самоза- 
щитни реакции, какъвто е случаят с налагането на мораториум за продажба на 
земя на чужденци до 2020 година. 

Седмо. В недрата на българския национален характер се зараждат нови яв- 
ления, които в миналото нямаше как да се проявят. Такива са например ини- 

циативността и предприемчивостта. Създаде се ситуация, в която хората не 
само да работят интензивно, а и да ползват плодовете на своя труд. Частната 
инициатива е вълшебна сила. Нашето най-голямо богатство е земята, а не фа- 
бриките и заводите. Неслучайно България попада сред първите десет страни 
в ЕС с най-висок дял обработваеми земи. Това показва проучване на Евростат 
за пространствената рамка на ЕС-28 и за различното използване на земята на 
територията на Евросъюза8. Ние имаме великолепни условия и за развитието 
на туризма. В България климатът, както и почвените условия са разнообраз- 
ни. Едни са климатичните особености покрай морето, други са в Дунавската 
равнина, трети са в Тракия, четвърти - в Софийско. Това разнообразие дава 
големи възможности, стига да ги използваме ползотворно. Вече може да се пе- 
чели, а с влизането на недвижимата собственост в обръщение хората ще имат 
възможност да гледат и повече деца. 

Следва да отбележим и възстановяването на благотворителността, пре- 
късната за периода 1944-1989 г. Вярно, тя е главно по Коледа и Великден, и не в 
такава степен, в каквато би трябвало да бъде, но я има. При социализма благо- 
творителността се смяташе за буржоазна приумица, за дело на „благородни де- 
вици”, за лицемерие. Над 1.5 млн. лева е сумата, която бе събрана от кампанията 
„Българската Коледа 2013”, провеждана под егидата на президента. 

Изброените фактори ни дават основание да вярваме в бъдещето на бъл- 
гарския народ. България и друг път е била изправяна пред тежки моменти и 
пак е стъпвала стабилно на краката си. Нашата съдба и сега до голяма степен 
ев собствените ни ръце. Стига да не посягаме на ценностите, които още не сме 
загубили, а да ги съхраняваме и утвърждаваме. През ХХ1 в. ще бъдем толкова 
повече европейци, колкото повече сме национално значими, колкото повече сме 
българи! 


8 рпруЛуммудпеупк.од/отпез/2013/10/26/2168953 роаапа. е згед зиапие м е5 5 па-мвбок да! 

Салвадор Фелипе Хасинто Дали е роден на 11 май 1904 г. във Фигерас, 
Каталуния, в семейството на проспериращ нотариус. Детството си прекар- 
ва в родния си град и в крайбрежното рибарско селце Кадакес, където родите- 
лите му, забелязали отрано неговия талант, построяват първото му сту- 
дио. След време Дали и жена му Гала заживяват в близкото градче Порт Ли- 
гат. Много от творбите на художника отразяват любовта му към родните 
места. 

Младият Дали учи в Общинското художествено училище и едва 15-годи- 
шен прави първата си изложба в Общинския театър във Фигерас. През 1921г. 
майка му умира, а през 1922 г. Салвадор отива в Мадрид, където учи в Акаде- 
мията по изящни изкуства „Сан Фернандо”. Веднага става известен с ексцент- 
ричния си вид - дълга коса, бакенбарди, дрехи в стил ХХ век. Живее в студент- 

ско общежитие, сприятелява се с Федерико Гарсия Лорка и с Луис Бунюел. Увли- 
ча се по кубизма, макар да не го разбира напълно, тъй като по това време в 
Испания няма кубисти. Привлечен е и от дадаизма, който оказва голямо вли- 
яние върху по-нататъшното му творчество. Преди последните си изпити е 
изгонен от Академията заради изявлението си, че никой от факултета не е 
компетентен да го изпитва. 

Салвадор заминава за Париж, където се запознава с кумира си Пабло 
Пикасо. Сънародникът им, художник и скулптор, духовен баща на съвремен- 
ния авангард - Хуан Миро, от когото Дали също се възхищава, го въвежда 
в кръговете на дадаистите и сюрреалистите. През 1928 г. участва в Меж- 
дународната художествена изложда в Института „Карнеги” в Питсбърг, 
Пенсилвания, където представя известната си творба „Кошница хляб”. 

През 1929 г. в Кадакес художникът среща Гала Елюар, бедна руска дворян- 
ка, омъжена за Пол Елюар. Тя става негова муза и любовница. Когато се пре- 
страшава да й разкрие чувствата си, тя му заявява: „Мъничък мой, нима не 
разбираш, че никога вече няма да се разделим?”. Оказва се права. Техният тан- 
дем е уникален. Тя го вдъхновява да твори. Става негов счетоводител и трупа 
милиони от таланта му. 

Дали не спира да шокира и изненадва света с екстравагантността и 
свободата си. Картината му „Енигмата на Вилхелм Тел” обижда сюрреа- 
листите, които го изключват от средите си, но връзката му с тях се запаз- 
ва. През 1936 г. Дали изнася лекция на Международната сюрреалистична из- 
ложда в Лондон, облечен във водолазен костюм. Преди избухването на Граж- 
данската война в Испания той рисува картината си „Мека конструкция с ва- 
рен боб: предчувствие за Гражданската война”, която сп. „Таймс” публикува 
на корицата си. 

Творбите на Салвадор Дали - живопис, графика, скулптура, бижутерия, 
илюстрации на книги и т.н. , стават световноизвестни. 

На 10.У1.1982 г. умира Гала и Дали губи желанието си живот. Оттегля 
се в замъка Пубол и прави - недоказани - опити за самоубийство. Умира на 
23.1.1989 г. ие погребан в криптата на своя Театро-Музео във Фигерас. Завеща- 
ва цялото си имущество и 130-те си милиона на държавата, а творбите му се 
разделят между Мадрид и Фигерас. 

На негово име е кръстен астероид, открит през 1981 година. 


124 ПОНЕДЕЯНИК “| бр.7/8-год. ХХ 


КУлтурд 





От кога не съм ти купувал цветя, 
сигурно е станало вечност... 

Във въртона жесток на живота 
загубваме чувството нежност. 

И ни върти денят в посоки хиляди 
с ръбове остри и неприветливи - 
между надежди и канари 


със застинали в огледалата усмивки... 


-..И в тази мелница страшна, 
наречена тъжно динамика, 
забравяме, че имаме приятели, 
че не сме ги видели отдавна... 


-..И размахваме ние ръцете, 
сякаш с това ще разбием кошмара. 
И ще се извисим над деня 
в ранната, в топлата привечер - 
като закъснели цветя 

в този час, тъжен за нежност! 


Мост 
На баща ми 


Ще минават потоци чисти 

и реки, отровени от завист. 

А този мост, сребърнобял, 

ще свети като карарски мрамор. 
Ще светлее като водата истинска, 
оцелявала в зли и светли векове... 


„Ще остане във моста на времето 
и душата ти, жадувала висини. 


СТИХОВЕ 


Тенко Тенев 


КРАСОТАТА 
На Александър Геров 


Тя е музиката на живота ни... 
Вълнения на устните събрани. 
Носим я през целия живот - 

в пориви и бръчки издълбани. 

Тя не идва лесно, нито изведнъж - 
като ручей бял, звънил във дните ни... 
Тя е оня изповеден час, 

за който всъщност сме живели. 
Като венец във слънчевото утро - 
изгрява бавно - с полет на пчела, 
събирала дъха на дните ни, 
усетила на болката жарта. 
Тренти и вие се над нас - 

като дъга, разплакала дъжда... 


1 Докосва във зори очите ни, 
с вълнения на устните събрани. 


МАМА 


Някой ме докосва във съня... 
Литват бели пеперуди. 
Слънцето е слязло до очите ми. 
Толкоз близко - жари, жари... 
Чувам смях и тихи стънки. 
Утрото ли иде? 

Някой слага устни на челото ми. 
Някой ме докосва във съня. 

На Иван Димов 


Оронва се бавно житото. 
Набъбва в очите, расте. 

От светлите златни масиви 

в море укротено ще спре. 

В море от човешка надежда 

и жажда за рождество, 

пада бавно умореното слънце 
над последното житно зърно. 
Разсипало хлебен дъх в полето, 
ликува в светлия небосвод... 


.. Като в картина на Майстора, 
като химн на самия живот. 


НЕПОГАЛЕНИ ЖЕНИ 


Всички си отиват, аз оставам, 
масата е пълна с карамфили... 
Веселин Ханчев 


Толкова непогалени жени, 

че ти става тъжно... 
Светът е жаден за ласка, 

а ние говорим за планове. 

И това е бобре. 

Но нека да си вършим работмата 
когато трябва, 

когато му е времето. 

Но нека, 

когато дори голъбите 

се целуват влюбено 

и въздухът треити за ласка... 


„Да не чертаем до затъняване 
безконечни диаграми! 

ОТКРОВЕНИЯ 
На Тони 


Ти си толкова хубава, 

в този час мекозвезден.. 
Събирам тие в себе си, 

свсички твои думи и жестове. 
Изграждам тие в душата си, 
извисявам те - тихомълком. 
Толкова ми е хубаво, 

очите пеят слънчево... 

Искам света да прегърна, 

а всъщност съм в ивоштие устни... 
Меко докосвам изгрева, 

тихо долавям думите... 


„„Извисявам тие - ихомълком, 
в този свят но човешки звезден! 


НЕБЕ 
На Димитър Яръмов 


Возвращаеться все, кроме лучших друзей... 
Владимир Висоцки 


До последния ден, до последния дъх 
най-нежният цвят да ни свети. 

В небосвода висок 

като птица стремително 
обичта, обичта да ни носи. 

Толкоз много надежда трепти 

във висината, натежала от грижи. 
Трябват сърце и горещи очи 
простичко да я усетим... 

Тази земна, добра светлина, 
раждаща жажда в душите - 

до последния дъх, до последния ден 
обичта, обичта да ни свети. 

Обичам тия тъжни момичета, 
с извити като струна тела. 

Те стенат и жадуват за ласки - 
сред песни и груби мъже, 

които с очи похотливи 

късат струни от тях. 
Самотни като есенни листи, 
телата се гърчат сред тях. 

Те искат малко, човешка усмивка, 
те жадуват за думи добри - 
искат да си отидат чисти, 

да целунат децата заспали... 


--.И красота от тях да блести! 


БУЛЧИНСКО ХОРО 


Играе булката, 

играе своето хоро. 
Сватбарите отпиват 
глътка вино... 

И казват: 

- Щее на добро. 

На берекет ще е, 

на Рождество. 

Играе булката, 
играе... 

Под погледа на свекър 
и свекърва, 

в едно човешко зарево. 
Играе булката, 
играе... 


...Тей дълго чакано хоро! 


ПОСЛЕДНА КРЕПОСТ 


На Димитър Бечев 


Останаха руини, железа... 

И белези от незабрава. 

Чутовни песни, мъжки небеса 

и женски устни, чакащи в нощта... 
„Къде си, вяра, с пръст покрита, 
къде си, обич - незарита? 

И нилето пищи във мрака, 

и няма кой кого да чака. 

„.. А знамената мокри и протрити 
са станали възглаве за бащите. 

И ноздрав към децата неродени 

да не забравят тъжните недели. 


-.. И вземайки утеха от пръстта, 
да пазят знамето на крепостта! 


17 август 2014 г. 
Ямбол 


жжж 


Красив е този безпорядък. 
Привиден хаос, светлина... 

И безметежност във предела, 
и тази чиста синева, 

която меко те обгръща... 

..И ставаш фин - като глухарче, 
иси готов да отлетиш - 
между небето и земята 

седин въздушен експлозив - 
наречен стих, мечта и песен, 
наречен Обич и Тъга, 

която тихо те прорязва, 

по билото на вечерта. 
„„Смирен от тази яснота, 

от простотата на нещата - 
пристъпваш тих и извисен... 


„В пространството и на земята. 

Вървях сред сенокосен мрак 


в очакване за обич сред тревите. 


Душата ти, обречена на хлад, 
чертаеше най-искрени пътеки. 
Гласът ти беше мек - 

от светлина, 

и думите пастелни като есен... 
И чезнеше от мене тъмнина - 
събирана от дните ми без песен. 
И виждах път, 


ТИШИНА 


В памет на Петър Дънов 


извиващ в хоризонта - 

от обич, от тъга и от умора. 
И като селянин, 

несвикнал със самотата, 
душата ми на тебе проговаря... 


-..И идва оня тъй обичан час, 
когато чувам шепот от тревите, 
когато имам да ти кажа думи, 

а вятърът заспива във косите. 


АВТОПОРТРЕТ 


Аз имам биография и съм горд с това... 
Андре Малро 


128 


Във дебрите на мрак и самота 
душата хвърля меки обелиски... 
Сред нежната и плавна тишина 
едно докосване ни прави близки... 
Едно докосване... И полет към света 
чертаят твойта жизнена спирала. 
Небрежно колелото се върти, 
изгрява слънце... 


...И внезапен дъжд вали! 


СБОГУВАНЕ С ХРИСТО ФОТЕВ 


Чаткат подковите към небесното Равадиново. 
Колесницата е бавна и тъжна. 

Блести пътят, осеян от мрамори, 

отива си Христо Фотев... 

Понесъл морето, звездите 

и усмивката на Петя Дубарова, 

пътува към един по-истински Свят, 

където Душата му ще почива, 

сред бели вишни и юлски сияг! 


29 юли, 2002 

СПОМЕН ЗА ГЕОРГИ МАРКОВ 


По хълмовете здрачни, тънкорунни 
стадата уморени се завръщат... 

И вакли овчари бленуват 

по недосстижимите жени на Варшава... 

„А твоите очи, уморени от поредния покер, 
от упор ни питат: 

- Докога ще се стеле мъгла над България, 
докога ще е тъмно в душите ни бели, 


докога ще умираме всеки ден хиляди пъти... 


„..Мълчат здрачните хълмове, 
Лондон ни гледа строго с монокъла, 
стадата отдавна ги няма, 

на овчаря направиха помен, 

само ятото гарвани черни... 


„Георги Марков отдавна го няма, 
жив е само споменът бял 
за тези жени на Варшава! 

СПРЕТЕ ГЕНОЦИДА 
НА БЪЛГАРСКИЯ СПОРТ 


ча 





Христо Меранзов - апарши на- 
учен сътрудник, дпн, дългогоди- 
шен зам.-председател на БСФС по 
учебно-спортната работа, ръ- 
ководил внедряването и усъвър- 
шенстването на системите за 
детско-юношески спорт иза олим- 
пийска подготовка. Бил е председа- 
тел на Българската и зам.-пред- 
седател на Международната фе- 
дерация по вдигане на тежести. 
Автор е на десетки книги, моно- 
графии, апатии и др. между кои- 
то: „За славата на спорта и чест- 
та на родината“ (1974), „Система 
за олимпийска подготовка“ (1976), 
„Анализ на програмата и участие 
то на България на олимпийските 
игри“ (1980). 

рез последните години все по-рядко говорим и 

пишем за спортните успехи на българите. Поколе- 
ния деца и юноши не са виждали актуални олимпий- 
ски шампиони в индивидуалните спортове и национал- 
ни отбори - медалисти по спортните игри. У младите 
хора се създава комплекс, че сме нация без традиции 
и без качества да се състезаваме наравно с най-добри- 
те, или, с други думи, че не сме спортна нация. Това не 
е вярно. Няма го обаче Паисий Хилендарски да произ- 
несе знаменитото питане: О, неразумни и юроде! Защо 
се срамуваш от своето спортно минало? Българският 
спорт има славна история, а България бе в олимпийска- 
та десятка на най-силните спортни нации в света в про- 
дължение на три десетилетия. 


От Златния век до кризата 
на българския спорт 


Преди олимпиадата в Пекин през 2008 г.в отворе- 
но писмо до президента Георги Първанов пледирах за 
„необходимостта от обективна оценка на състояние- 
то на българския спорт и предприемане на мерки за 
възстановяване на международните му успехи”, а след 
олимпиадата в списание „Понеделник, бр. 8/9, 2008 г., 
писах, че „нашият спорт се връща на равнището си от 
петдесетте години, когато се разчиташе предимно или 
само на борбата. Още по-лошото е, че ако продължа- 
ваме да се спускаме така главоломно надолу, ни грози 
опасността да останем и без борбата”. 

За съжаление 4 години по-късно констатирах, че 
„по-лошото” е станало. Само един медал от борбата 

и пълно фиаско на олимпийския ни спорт от 63-то до 68-о място в класирането 
на нациите по медали в Лондон през 2012. Пак за съжаление установявам, че се 
случва и най-лошото - и след Пекин, и след Лондон нямаме обективна оценка 
на състоянието на българския спорт. 

Обективната оценка изисква да признаем, че вече над 20 години българ- 
ският спорт се намира в непрекъснато задълбочаваща се криза и не става дума 
за отстъпление, когато може да се борави с проценти, а за катастрофален срив - 
всички показатели падат с много пъти. Разрушена е не само националната спортна 
система, а и почти всичките нейни подсистеми - тренировъчен процес, работа с 
резерва, спортно-състезателен процес, научно осигуряване, медицинско осигуря- 
ване, финансиране, материална база и техническо осигуряване, както и структури- 
те и механизмите за тяхното управление. 

Премиерът Б. Борисов в интервю пред в. „7 дни спорт” от 18.МШ.2012 г. прави 
интересно откритие: „В момента големите държави всъщност работят по програ- 
мите и по начина, по който се работеше навремето в България: Да, така е. Кон- 
статацията е точна. Въпросът е: защо се отказахме? Случайно или систематично 
унищожавахме националната спортна система? 

Моят отговор е, че нито успехите до 1990 г., нито непрекъснато задълбоча- 
ващата се криза след това са случайни. В книгите „За славата на спорта и честта 
на родината” (1974), „Система за олимпийска подготовка” (1976), „Българският 
спорт” (2008), „Златният век на българския спорт” (2012) и „Да върнем спорта на 
обществото” (2013) съм описал как бе изградена и как ефективно функционираше 
националната ни спортна система до 1989 г. Сега ще се опитам да разкажа онова, 
което зная за нейното ликвидиране в края на миналия и началото на настоящия 
век, или за СПОРТНИЯ ГЕНОЦИД (справка Уикипедия) В БЪЛГАРИЯ. 

Кой поръча и дирижира този геноцид: Генерално това е ръководството на 
Съюза на демократичните сили (СДС), поръчител е Филип Димитров (Ф. Д.) 
- председател на СДС и министър-председател на България до 1992 г., а физи- 
ческият извършител е Цвятко Бърчовски - министър на спорта по това време. 
Кой е Филип Димитров? Ето как го характеризира Паун Цонев, виден български 
публицист, журналист и писател, в статията си „Ибо доживяхме, господи - Ф. Д. 
в Конституционния съд! във в. „Мруд от 23.1Х.2015 г. „Ф. Д.... ще остане в но- 
вата история на България като премиера, при когото започна жестокият погром 
върху държавността, икономиката и селското стопанство на страната. Погром, 
трасиращ пътя на България до сегашното й унизително положение на абсолю- 
тен европейски аутсайдер” Ще добавя само един щрих - това е премиерът, който 
поръча спортния геноцид в седмата по сила спортна нация в света, будеща въз- 
хищение и завист със своите 35 медала и 10 олимпийски титли на Олимпиадата 
в Сеул през 1988 г., и трасира пътя й към нейната олимпийска голгота в Лондон 
през 2012 г., където тя се свлече до 63-то-68-о място без титла и само с 2 медала. 

Ето какво ми разказа по този повод вече покойният проф. Георги Кабуров - 
бивш ректор на НСА. Министър-председателят Ф. Д.го кани на среща и му предла- 

га да стане министър на спорта с две главни задачи - да разгони комунистическата 
спортна номенклатура от горе до долу и да ликвидира БСФС като комунистическа 
креатура. Професорът отговаря, че той макар и безпартиен, е един от тези кадри, 
които са работили и създавали високоефективна национална спортна система, 
която се ползва с авторитет и признание в спортния свят. Що се отнася до БСФС - 
това е обществена самодейна спортна организация със структурни подразделения 
в цялата страна и един държавен орган не би я заместил пълноценно. На декла- 
рацията на проф. Кабуров, че той не може и не желае да разгонва кадри, с които е 
работил, а част от тях създавал като университетски преподавател, и да ликвидира 
ефективно действаща спортна система, министър-председателят отговаря да не се 
безпокои, защото Атанас Георгиев ще бъде зам.-министър и той ще свърши тази 
работа. В такъв случай го назначете за министър, казва Кабуров, благодари за вни- 
манието и отказва министерското кресло. 

СДС назначи за министър Цвятко Бърчовски - един от големите български 
баскетболисти, спортист и треньор, и за негов заместник Атанас Георгиев. След 
като Цвятко Бърчовски пое властта, бе даден старт на геноцида на национална- 
та спортна система. БСФС бе лишен от държавна субсидия, федерациите бяха 
принудени да се съгласят да бъдат придатък на Министерството, а окръжните 
структури, физкултурните дружества и техните спортни секции заедно с физ- 
културните колективи, групи, кръжоци и други низови (първични) звена бяха 
ликвидирани. В изпълнение на закона „Лучников”, който изисква от 01.1.1993 г. 
БСФС да прекрати съществуването си и да се ликвидира имуществото му, започ- 
на разграбването и унищожаването на спортната база, а стотици кадърни треньо- 
ри бяха принудени да търсят реализация в чужбина. Два пъти СДС съставя пра- 
вителство: 1991-1992 г. с министър-председател Филип Димитров и 1993-1994 г. с 
министър-председател Любен Беров и с Цвятко Бърчовски министър на спорта и 
1997-2001 с Иван Костов - министър-председател, Цвятко Бърчовски - министър 
на спорта (1997-2000) и после Симеон Спасов (2000-2001). Въпреки непрекъснато 
задълбочаващата се криза СДС нито промени спортната си политика, нито набе- 
ляза мерки за излизане от нея. Нещо повече. Четири-пет пъти се сменят лидерът и 
ръководството на партията и не се намери човек, който да поиска преразглеждане 
на провалилата се концепция. От 1997 до 2002 г. президент на България бе Петър 
Стоянов от СДС. Той е бивш волейболист и бивш зам.-председател на волейболна- 
та федерация и се предполагаше, че ще помогне на спорта. Вицепрезидент по това 
време бе Тодор Кавалджиев - мой съученик от Харманли. Поисках среща с него 
и му дадох 3 страници текст - моите оценки за състоянието и идеи за промени в 
националната спортна система - с молба да го предаде на президента. Очаквах да 
има някаква реакция. Минаха 3-4 месеца и научих, че Петър Стоянов е разгова- 
рял по този проблем с лидера на СДС и министър-председател Иван Костов, кой- 
то му е дал да разбере какво да прави - да продължава да поздравява спортистите 
при успехи и да не се занимава с глобалните проблеми на спорта. Стана ясно. Тази 
партия каквото е могла, е направила (навредила) и на нея не може да се разчита. 


132 ПОНЕДЕАНИК “| бр.7/8-год. ХХ 


Спорт 


Четири години (2001-2005) управлява правителството на НДСВ с министър- 
председател Симеон Сакскобургготски и спортен министър Васил Иванов-Лучано. 
През този период имаше известно смекчаване на санкциите към обществените 
организации и плахи опити за сътрудничество с БСФС, като даже в последния 
ден на мандата си (16.71.2005) министърът му дава лиценз и благодарствено пис- 
мо до председателя, в което пожелава „на целия екип на ръководената от Вас феде- 
рация много бъдещи успехи”. Да, точно така, федерация, а не съюз, с който имаше 
подписан меморандум за основните положения за съвместна дейност и който явно 
е останал в папката, но не ив съзнанието и в ежедневието на министъра. 

Парадокс е, че Българската социалистическа партия, наследничката на Бъл- 
гарската комунистическа партия, която бе управляваща партия по времето на злат- 
ния век на българския спорт, също мълчи. И... бездейства. Или ако действа - неев 
правилната посока. Обикновено в годината преди избори се приема предизборна 
платформа, в която се критикува състоянието на спорта и се обещават реформи, а 
след изборите, ако е във властта, БСП не променя съществуващия модел, а ако ев 
опозиция, продължава да го критикува. Така БСП пропилява доверието на мили- 
они любители на спорта и на спортисти, които очакваха тя да върне възможността 
за спорт на българите и спортната слава на България. Нейната предшественичка 
успя при тоталитарната форма на управление на държавата да даде спортната дей- 
ност на обществото, а не на държавната администрация и нещо повече - да деле- 
гира държавни функции на обществената спортна организация и над 30 години да 
осигури стабилност на националната спортна система. Жалко за спорта, жалко за 
България. Казвам това, защото на ръководителите на тази партия нееднократно бе 
подсказвано и казвано, че спортната ни политика е грешна. 

Ще изложа и някои от опитите си да предизвикам дискусия и промяна на ви- 
зията на БСП за състоянието и бъдещето на националния спорт. В периода от 1995 
до 2001 г. при председатели на партията Жан Виденов и Георги Първанов участвах 
в обсъждането на проектите за предизборни платформи, по-специално на раздела 
за спорта, и аргументирано настоявах за промяна в модела на управлението на на- 
ционалния спорт, но безрезултатно. Потвърди се отново моята теза, че бъдещето 
на спорта не е партийно-политическа задача, а обществена повеля. Реших, че пре- 
зидентската институция, а не партиите, че президентът, а не партийният лидер, 
трябва да инициират национална дискусия за изработване на спортна доктрина и 
за постигане на консенсус за нейното приемане. Вече споменах как се провали опи- 
тът ми да ангажирам за тази цел президента Петър Стоянов. Оставаше да опитам 
и при президента Георги Първанов - бивш председател на БСП. Този път чрез от- 
ворено писмо, публикувано в бр. 27 от 28.1.2008 г. на в. „Груд, но отново мълчание. 

Когато лидер на партията бе Сергей Станишев, председател на Съвета по 
спорта на БСП беше Георги Мърков - олимпийски, световен и европейски шампи- 
он по борба. Той ме покани на няколко заседания на Съвета, включително и когато 
се обсъждаше спортният раздел на предизборната платформа за парламентарните 
избори през 2014 г. На заседанието изложих описаната вече концепция и подчер- 

тах, че за да се реализира тя, трябва председателят на партията лично да се ангажи- 
ра. По-късно се договорихме Мърков да поиска среща-разговор със Станишев и 
ние двамата да го убедим да поеме личен ангажимент. Това не стана. Коментарите 
тук са излишни, защото е видно, че със своето бездействие БСП става съучастник 
в спортния геноцид. В трите нейни правителства министри на спорта бяха: 

- Христо Христов в правителството на Жан Виденов. Той бе непознат за спор- 
та, стоя в Спортната палата като чуждо тяло, не направи нещо запомнящо се и си 
остана непознат за спортната общественост. 

- Весела Лечева в правителството на Сергей Станишев - популярна в спорт- 
ните среди, вицеолимпийска, многократна световна и европейска шампионка по 
спортна стрелба, посрещната с очаквания за сериозни реформи. В началото на 
мандата й имахме делови разговор, в който се опитах да й внуша да възстанови 
статуквото на БСФС и да назначи за главен секретар на Министерството незави- 
сим експерт с перспектива той да остане на поста поне десетина години, незави- 
симо от цвета и идеологията на управляващата политическа сила, тъй като това 
е един от вариантите да се стабилизират взаимоотношенията между държавната 
администрация и спортната общественост. Това не стана, бяха направени някои 
промени, но те имаха временен характер или не засягаха модела на националната 
система. 

- Мариана Георгиева в правителството на Пламен Орешарски (мандат на 
БСП) - непозната и неприета от спортните среди. Ще се запомни с някои популист- 
ки идеи и продиктувани отвън мерки и действия, които не засягаха същността на 
системата. 

През 2009 г. ГЕРБ спечели изборите и състави правителство. Ние, спортните 
деятели, видяхме светлина в тунела и се надявахме най-после да започне реформи- 
рането на спорта. Първо, лидерът на ГЕРБ Бойко Борисов е спортен човек - състе- 
зател, треньор и председател на федерация, а неговият заместник Цветан Цветанов 
е възпитаник на НСА. Второ - предизборната им платформа обещаваше реформи 
в правилната посока. И трето, Бойко Борисов стана премиер, Цветан Цветанов - 
вицепремиер, а министър на спорта - Свилен Нейков, доцент в НСА, старши тре- 
ньор на Националния отбор по гребане и избран за треньор Ж 1 на страната за 
2008 г. Прекрасна комбинация. По-добра не сме имали и надали някога спортът ни 
ще има втори подобен шанс. 

В духа на платформата бяха разработени и приети от Народното събрание 
стратегия за развитието на физическото възпитание и спорта за периода 2012- 
2022 г. и изменения и допълнения в Закона за спорта (утвърдени на 09.Х1.2012 г.). В 
тези документи има добри постановки, чието прилагане би помогнало за създава- 
не на условия за реформи. 

Позволявам си да коментирам някои от тях, за да се видят парадоксите в на- 
шия спорт. Нормативните документи поставят в центъра на системата национал- 
ните обществени спортни организации, а в модела и в практическата работа по 
прилагането им те са в периферията, изтикани в ъгъла или ги няма. Изисква се 

децентрализация, а в практиката няма никаква структура на областно и общин- 
ско равнище, докато всичко е централизирано в Министерството. Изисква се 
разширяване на доброволчеството в спорта, а се шири бюрокрацията и се изди- 
га ролята на негово величество чиновника вместо на методиста и командира на 
производството - треньора. Тръби се за икономии и ефективност, а медалите ни 
са със стотици или дори с хиляди пъти по-скъпи от преди. Възникват логичните 
въпроси - кой пречи на изпълнението на нормативните документи, какви инте- 
реси се задоволяват и докога обществото и държавата ще търпят тези парадокси: 
И накрая - в демократична България държавните интереси в спорта се защитават 
от мастодонта Министерство за младежта и спорта, а интересите на обществото 
- от над 100 обществени национални спортни организации - и поради факта, че 
те нямат единен национален координатор, тази роля се изпълнява от ММС. Тъй 
като поднормативните документи се изготвят и утвърждават от него става ясно, 
че те отразяват позициите едностранно, т.е. без коректив и без съобразяване със 
становището на самодейния спорт. 

Ето каки ГЕРБ разочарова деятелите, спортистите и любителите и зае достой- 
но място в редиците на извършителите на спортния геноцид. За второто правител- 
ство на ГЕРБ с министър Красен Кралев няма да пиша, защото е отскоро министър 
и защото от изказванията и действията му не мога да разбера посоката и същност- 
та на реформата, която ще прави и дали има намерение да я прави. 

Защо политическите сили (управляващи и опозиция) не реагират адекватно 
на провалите в спорта и какви са причините за продължаващия геноцид: Вероят- 
но те са комплексни - икономически, корпоративни и политически. Най-страшно- 
то е, че в реализирането на тези интереси те използват държавата с всички нейни 
механизми - властови, законодателни, контролни и административни. Никой от 
политическите лидери не говори за смяна на модела. Той е бетониран, защото 06- 
служва индиректно лични и политически цели на властимащите. 

Не мога да подмина и ролята на ръководителите на сегашното БСФС, което 
пази марката на онова БСФС, сътворило златния век. От 21.Х1.2002 г. председател 
на съюза е проф. Светослав Иванов, а негов заместник е Георги Натов. Те ръко- 
водят организацията през втората половина на непрекъснато задълбочаващата 
се криза. Преди тях, през първата половина, се смениха 6 председатели и техните 
екипи - Георги Христов, Гуйо Юруков, Цветан Цветанов, Никола Хаджиев, Йор- 
дан Костадинов, Валентин Заяков. Всички те бяха принудени да воюват за правото 
на съществуване и запазване на онова, което все още не бе разграбено или разру- 
шено. Проф. Иванов и екипът му успяха да запазят едно модифицирано и силно 
окастрено БСФС, изолирано от държавните управленски структури и съществува 
от дивидентите от забравената в процеса на разграждане, разпродаване, привати- 
зиране или одържавяване база. В този му вид и без никаква държавна подкрепа 
БСФС успя да върне една много малка част от заграбените обекти, да възстанови 
редовното функциониране на Общото събрание, да привлече като членове част от 
федерациите, обединените спортни клубове и някои клубове по вид спорт; БФС 

помогна за възстановяване на някои състезания от спортния календар, участва 
активно в Европейската неправителствена спортна организация (ЕХМО5О); той 
поддържа не само спомена, но и идеята за необходимостта от връщането на 06- 
ществения характер и същност на националната спортна система. За стореното 
- благодарност. Кой обаче, ако не те, трябваше да тръби тревога пред обществото 
за унищожаването на едно национално богатство и да води борба за възраждане 
на националния спорт Нека вземат пример от реакцията на привържениците на 
ЦСКА в цялата страна, когато през 2015 г. отнеха лиценза на футболния им клуб - 
протести, шествия, митинги, хореографии по мачове, плакати, постери, медийни и 
интернет акции и т.н. Те информираха и направиха съпричастни към проблемите 
си не само своите фенове, а и хиляди фенове на други клубове и спортове. 

Странно е мълчаливото безразличие на Българския олимпийски комитет 
(БОК) и на фондация „Български спорт” (ФБС), с което те се отнасят към системно- 
то унищожаване на спорта. Явно ръководителите и на двете организации не оце- 
няват опасността от фалит, при който едните няма да има кого да водят на олимпи- 
ади, а другите - кого да награждават. 

Всички политически партии - управляващи и опозиция, и изброените дотук 
министър-председатели и министри на спорта, ръководители на БСФС, на спорт- 
ни съюзи и федерации, на БОК и на ФБС, със своите действия или бездействия са 
отговорни за продължаващия геноцид на спорта в България. 

Битката за възраждане на спорта ще бъде трудна. Ако не се намери държавен 
ръководител с авторитет и обаяние, който да инициира и оглави национален ини- 
циативен комитет да спре този геноцид. Ще трябва да се търси вътре в спорта обе- 
динително възродително движение. Ще подчертая, че това е много труден процес, 
но мисля, че мисията е възможна. Защо? 

1. Защото след като обществената форма на управление на националния 
спорт успя да се наложи в условията на тоталитаризма, логично е при демокра- 
цията обществото да е по-силно и да се справя по-добре с управлението на една 
напълно самодейна социална система. 

2. Защото нашата система или отделни нейни подсистеми бяха успешно при- 
годени и внедрени в някои от най-развитите демокрации - във Франция, в Италия, 
Англия и др., което показва, че няма несъвместимост между нашата система от 
златния век и развитата демокрация в света. 

3. Защото Полша и Унгария извършиха спортни реформи, адаптирайки ос- 
новите на функциониращите у тях до 90-те години на миналия век национални 
системи към демократичната форма на управление на държавите им след това, и 
запазиха тези позиции и досега. 

Като човек, ръководил проектирането и изграждането на обществена- 
та спортна система от миналия век, си давам сметка за трудностите, неверието, 
обструкциите и неистовата съпротива, които ще съпътстват възраждането й, но 
не виждам алтернатива. И колкото по-рано се започне, толкова по-добре. Иначе не 
е далече времето, когато по модерно построените зрелищни спортни съоръжения 

(зрителни зали) ще гастролират само чуждестранни циркови артисти, т.е. спор- 
тисти, които ще забавляват българската публика, а българите ще бъдат лишени от 
възможността да откриват, развиват и показват спортния талант на нацията си. 


За нов модел на националната спортна система 


1. Същност, съдържание и предназначение на националната спортна система. 

Физическата или двигателната активност се постига чрез физически упраж- 
нения и спорт. Практикуването на физически упражнения и спорт (обучение, 
тренировка, състезание) е производственият процес в спорта, който носи здраве, 
спортни постижения и престиж. 

Физическите упражнения са характерни за класно-урочните занимания в 
учебните заведения, в армията и полицията, в лечебните заведения и във фитнес 
центровете. Следователно те са задължение на държавните органи и на бизнеса 
(фитнес центрове), както и на индивида в напреднала възраст, когато вече не може 
да спортува. 

Спортът се практикува от ранна до напреднала възраст. За да се постигне това, 
е необходимо в ранна възраст човекът да бъде обучен технически и мотивиран да 
спортува за здраве и за спортни постижения. По-късно тези, които имат качества 
и талант, попълват редиците на елитния или на професионалния спорт, а остана- 
лите - на аматьорския спорт. Чрез спортуването се решават проблемите на физи- 
ческата дееспособност на нацията и се отстоява националният спортен престиж. 
Спортносъстезателната дейност способства и за възпитаването на морално-воле- 
ви и патриотични качества у занимаващите се и у зрителите. Това многообразие 
на съдържателната същност на двигателната активност диктува необходимостта 
от разнообразни форми и структури за практикуване на физически упражнения 
и спорт, както и формиране на подсистеми в рамките на националната система 
- спорт за всички, детско-юношески спорт, ученически спорт, студентски спорт, 
аматьорски спорт, професионален спорт и др. Поради тази причина и поради ком- 
плексния характер на учебната, тренировъчната и състезателната дейност, спортът 
е задължение и отговорност на обществото, на държавата, бизнеса и личността. 

В Конституцията на Република България е записано, че физическото възпи- 
тание и спортът са дело и отговорност на държавата, обществото и индивида. Тази 
„Света Троица” липсва в днешния модел на управление на българския спорт. Имая 
само държавата, която не може да замести обществото и да действа от името на ин- 
дивида, ако не е упълномощена за това. Следователно, когато казваме, че общество- 
то трябва да заеме своето място, то е защото по същество то контролира и държа- 
вата, и личността. Не може българският спорт, като социално явление, да бъде дело 
само на държавните управленски органи, а не и на цялото общество. Навсякъде по 
света спортът се възприема като обществено явление и се ръководи от обществото. 

В стратегии, концепции, закони и други нормативни документи се подчерта- 
ва ролята на държавата за създаване на правни, финансови, материални и други 

условия за практикуване на спорт за здраве, за високи постижения и за правото 
на самоуправление на обществените спортни организации по отношение на разви- 
тието на спорта. Така е било иу нас - ив монархическа, и в тоталитарна България. 
Ето защо се налага да приложим балансиран подход при смяната на модела и при 
реформирането на националната система. В него следва да се очертаят доминира- 
щите функции на държавните органи в практикуването на физически упражнения 
и правенето на национална спортна политика и на спомагателните им функции в 
управлението на самодейния спорт. На държавния спортен орган, вместо да управ- 
лява самодейния спорт, да се възложат истинските държавни проблеми в спорта 
- формиране на държавната политика, изграждане на нормативната база, строи- 
телство и поддържане на спортната база, финансово и научно осигуряване, кон- 
трол по прилагане и спазване на закона и постановленията и на другите държавни 
нормативни актове. 

Обществените спортни организации трябва да поемат фундаменталната 
отговорност за цялостното развитие на спорта в страната - спорт за здраве, дет- 
ско-юношески спорт, високо спортно майсторство, професионален спорт и подго- 
товка на националните отбори. Тук са нужни два вида организации: специализи- 
рани по отделни спортове - федерации (съюзи), и единна национална комплексна 
спортна организация по всички видове спорт на национално, областно, общинско 
и низово териториално равнище. Двата типа организации следва да имат юриди- 
ческа, административна и финансова самостоятелност и лостове за координиране 
и взаимен контрол. Те следва да осъществяват взаимодействие с останалите не- 
спортни обществени организации (синдикални, младежки), с държавния спортен 
орган, с ведомствата и с общините по развитието на самодейния спорт в страна- 
та. Тези два типа спортни организации трябва да реанимират производствения 
процес в спорта - обучение, селекция, тренировка и състезания, и да осигурят 
възпроизводството на спортисти от висока класа. Освен това да разработят и пред- 
ложат стратегия за развитието на спортовете по вертикала и хоризонтала, т.е. по 
отделните спортове и комплексно по територии и ведомства. 

Най-напред, разбира се, следва да се опишат моделът и структурата на нацио- 
налната система, след което да се формулират и декомпозират целите и функциите 
на отделните подсистеми и йерархически равнища и техните взаимозависимости, 
или, с други думи, да се субординират всички субекти на националната спортна 
система. 


2. Доктрина или закон. 

Тези постановки следва да намерят място в съответните нормативни до- 
кументи, които да задължават, да поощряват и да улесняват трите субекта в 
реализацията на техните права и задължения. Реформираният модел и рефор- 
мата на самата система следва да предпазват спорта от външни намеси - поли- 
тически, идеологически, религиозни, расистки. За да стане това, е необходимо 
те да бъдат утвърдени със съответни национални, а не партийни, документи 

(концепция, стратегия, манифест, закон, доктрина). Всички идеи за реформи- 
ране на българския спорт - управленски, научни, методични, трябва да съот- 
ветстват на прогнозите за прогреса на световния спорт за период от 10 години, 
а не на нашите спомени от 1988 г. Нещо повече - наша цел следва да бъде не 
постигнатото от най-добрите в Лондон през 2012 г., а прогнозата за бъдещето 
на световния спорт след 10-15 години. 

В този контекст трябва да се разглеждат и лансираните стратегически и такти- 
чески идеи за реформиране на националната спортна система. С други думи каза- 
но, не трябва да рециклираме стари наши и чужди образци, а да ги използваме като 
база за надстрояване на прототипа на бъдещите технологии и инструментариуми 
в спорта. 


3. Поощрителен, разрешителен, забранителен или мотивиращ характер. 

Практикуването на физически упражнения и особено на спорт е самодейно и 
напълно доброволно. Това е аксиома, която трябва да се спазва във всички норма- 
тивни документи. 

Забранителният и разрешителният стил в текстовете на нормативните доку- 
менти е характерен за линейните структури (армия, полиция) и за съдебно-нака- 
зателната документация. 

За самодейните структури и доброволческата дейност се прилагат поощри- 
телни и мотивационни текстове. За провеждането на състезания, тренировки, 
щафети и т.н. в дадено населено място, учреждение, учебно заведение и други по- 
добни не трябва да се иска лиценз. Тези дейности трябва да се улесняват, а не да се 
затрудняват. 

3.1. Водещи в работата по проектодокументите трябва да са спортните експер- 
ти и дейци, защото те най-точно могат да формулират работещите правни норми, 
необходими на спорта. 

Когато се подготви целият проектодокумент, той следва да се подложи на 
юридическа и стилова редакция, след което отново да се обсъди и приеме от екс- 
пертен спортен съвет и чак тогава да се изпрати в парламента. Важното е да няма 
двусмислие или възможности за противоположни или взаимноизключващи се 
тълкувания. 

3.2. Трябва да се възстанови престижът на треньорската професия. 

Необходимо е да се върнем към добрата стара практика от втората половина 
на миналия век, когато държавата осигуряваше фонд „Работна заплата” (ФРЗ), на- 
ционалната спортна организация (БСФС) - щата на треньорите в детските и спе- 
циализираните спортни школи, а МОН (МНП) - на ученическите спортни школи. 
Финансирането да бъде целево и осигурявано от центъра, както бе тогава. По този 
начин на местно равнище парите не могат да бъдат отклонявани за други цели или 
да се присвояват. Треньорите - щатни, хонорувани или на доброволни начала и 
спортни инструктори на обществени начала имаха статут на командири на произ- 
водствения процес. 

Щатните треньорски бройки на БСФС бяха концентрирани в школите, в цен- 
тровете и в съветите за високо спортно майсторство на Дружества за физическа 
култура и спорт (ДФС). Общият брой на треньорите през 1983 г. бе 3019. Те работе- 
ха във всичките 990 ДФС в страната и бяха концентрирани в следните 4 категории: 

Екстрена категория - 34 


Първа категория 0 - 70 
Втора категория (0 -120 
Трета категория  - 766 


В последната категория имаше треньори само за деца и юноши, които работе- 
ха за масов спорт в тази възраст и подготвяха кандидати за спортните училища иза 
юношеските отбори на ДФС. Благодарение на това разпределение на работата през 
1989 г. имахме: в детски спортни школи (ДСШ) - 110 562 грениращи, в ученически 
спортни школи (УСШ) - 37 920, в специализирани спортни школи (ССШ) - 25 588, 
в спортни училища (СУ) - 15 966 ив юношеските отбори на ДФС - 8151, или всич- 
ко 198 187 редовно трениращи деца и юноши. 

3.3. Да се финансира самоуправляващата се система, а не на парче и по прин- 
ципа „нашите са по-наши”. 

През септември 2015 г. посетих стадиона на гр. Хисаря. Кипеше работа по 
неговото ремонтиране. Разбрах, че финансирането е с европейски пари. А защо се 
прави всичко това, след като Хисаря няма футболен отбор и школа в нито една от 
областните групи и не се организират общински първенства? Защо се строи? Явно 
някой има интерес от този ремонт. Получава се комисиона, после се прави търг за 
продажба и пак комисиона или подкуп и накрая се продава на безценица. Веро- 
ятно подобна схема се използва и другаде. Мисля, че управлението на финансите 
в тази сфера страда от много недъзи. Не мога да си обясня как така сега се харчат 
повече пари, а резултатите са многократно по-малко. Управниците са длъжни да 
кажат къде отиват парите. 

3.4. Професионален и олимпийски елитен спорт. В периода до 1984 г. МОК 
се придържаше към правило 26, което не допускаше професионални спортисти 
в олимпийските игри. Това затрудняваше и забавяше напредъка на олимпийския 
спорт. Реакцията на отделните държави към тази забрана бе различна - едни я спаз- 
ваха, други я нарушаваха или я заобикаляха. Ние създадохме категорията на т.нар. 
държавни аматьори, които бяха по същество професионалисти, но с различен ста- 
тут от статута в западните страни. Имахме щатове, категории и правилник за мо- 
рално и материално стимулиране. През 1984 г. МОК отмени правило 26 и допусна 
професионалните спортисти на олимпийските игри. Ние премахнахме категория- 
та „държавни аматьори”, а заедно с нея и категорията „ведомствени спортисти”, и 
не създадохме нов алтернативен регламент, щат и статут на елитните си спортисти. 
Това ни постави в много неравностойно положение и намали шансовете ни да се 
борим за призовите места. Показателен е примерът на Италия, която възприе на- 
шия модел за ведомствения спорт от миналия век. Ето какво каза Елена Шаханова 
- кореспондент на БНР в Италия, за състава на италианската олимпийска делега- 

ция „Рекорден е броят на военизираните спортисти - една форма, позната у нас от 
близкото минало, която италианците успешно прилагат в индивидуалните спор- 
тове с цел осигурена подготовка и бъдеще. Резултатът е налице: 183-ма спортисти 
от общо 291, равно на 6396, са представители на армията, военноморския и во- 
енновъздушния флот, полицията, карабинерите, държавното горско стопанство, 
съдебната и финансовата полиция, като от последния корпус представителите са 
най-много - 43 души” Нямам представа колко процента от медалите за Италия 
са спечелени от представителите на тези ведомства, но за да подкрепя Шаханова, 
ще кажа, че в Сеул през 1988 г. 88,7090 от медалите (35) и от точките (247,80) за 
България са спечелени от представителите на териториално-ведомствените физ- 
културни дружества - ЦСКА, „Левски”, „Славия, „Академик” от Софияи „Гракия, 
Пловдив, „Черно море” и „Спартак” - Варна. Не зная как са устроени отборите в 
италианските ведомства, но ще посоча, че нашите ведомствени отбори бяха изцяло 
комплектувани - започваше се с подготвителните детски групи и детските спорт- 
ни школи, преминаваше се през нарочно назначените селекционери за деца към 
спортните училища и интернати, треньорите в СУ отборите за деца, юноши, младе- 
жии девойки, мъжеи жени на дружествата, през ведомствените проектоолимпий- 
ски отбори на министерствата на отбраната, на вътрешните работи, на транспорта 
и транспортни войски, на образованието и на строителните войски и се стигаше до 
националните отбори. Всички тези дружества се обслужваха от научно-приложни 
лаборатории и центрове и от медико-физкултурни диспансери. 

3.5. Спортното състезание - стимул за спортиста и емоция за зрителя. 
Състезанията не са само демонстриране на спортни постижения и зрителски пре- 
живявания, аи мощен фактор за привличане на нови спортисти и любители. Трени- 
ровката и състезанието са двата най-важни компонента на спортната подготовка. 
Това е аксиома в целия свят. Ще поставя акцент върху комплексните спортни проя- 
ви. Олимпийските игри - летни и зимни, се организират на всеки 4 години. Кон- 
тиненталните и регионалните игри - на 2 или на 4 години, игрите на британската 
общност - на 4 г., ит.н. В много държави има такива национални спортни игри. По 
подобие на олимпийските игри се провеждат световни игри по неолимпийските 
спортове. Всичко това стимулира прогреса на световния спорт. МОК и междуна- 
родните спортни федерации по олимпийски и неолимпийски спортове имат добре 
координирана система на спортните състезания в света. 

Подобна система имаше и у нас в миналото. Сега не само липсват комплекс- 
ните спортни прояви, а изчезнаха и първенствата на областно и общинско равни- 
ще по отделните спортове. Да не говорим какво е положението в селата, предприя- 
тията, кварталите, учебните заведения и т.н. Мисля, че е крайно време да се обсъди 
възраждането на комплексните национални спортни игри от миналото - нацио- 
нални сборове (спортни, туристически), спартакиади и др. По модела на европей- 
ските олимпийски игри в Баку през 2015 г. да организираме всяка следолимпийска 
година Българска национална олимпиада. Тя ще бъде преглед на спорта през ми- 
налия и старт в новия олимпийски цикъл и незаменим стимул за привличане на 

местната администрация и общественост към активно подпомагане на аматьор- 
ския спорт в региона. 

Следва да се помисли и за балкански олимпийски игри, или Балканиада. 
Спортът на Балканите като цяло също е в криза. В Сеул Балканите печелят 74 ме- 
дала, а в Лондон 27. С други думи, всички балкански страни сме заинтересувани 
да търсим заедно пътища за излизане от кризата. Иначе главна цел на полуострова 
ще продължи да бъде спечелването на квоти за участие, а не спечелването на олим- 
пийски медали. 

3.6. Държавното управление на самодейния спорт през прехода се провали. 
БСФС в края на петдесетте години обедини усилията на спортните федерации, на 
дружествата и на окръжните съвети на БСФС. Ангажира държавните органи и 
ведомства, окръжните народни съвети и общините, младежките и синдикалните 
организации, за да се издигне равнището на спорта до световните стандарти. Често 
ме питат как стана възможно обществена организация като БСФС да реализира 
мащабна и със стратегическо значение реформа през шейсетте години на миналия 
век. Нали над нея бяха правителство и партия, която създаде тоталитарен режим 
на управление на обществото. БСФС като спортна организация нито имаше за 
цел, нито можеше да се бори за промяна на държавното управление или да проме- 
ня обществото. Тя можеше единствено да се адаптира към тях и да ги използва за 
благото на спорта. Двамата председатели на БСФС - Стефан Петров и Трендафил 
Мартински, и техните управленски екипи имат заслугата, че го осъзнаха и го на- 
правиха. 

През целия преход управляващите от дясно, ляво и центъра се стремяха не да 
адаптират, а да управляват самодейния спорти го обрекоха на непрекъснато задъл- 
бочаваща се криза. За излизане от кризата държавата трябва задължително да се 
откаже да управлява спорта сама и да делегира някои свои функции на обществото 
и да му помогне за адаптирането на самодейния спорт към държавните структури. 

Предложеният подход има стратегически характер. Той може да постави 
началото на реалното провеждане на необходимата реформа в спорта и да създаде 
предпоставки за спиране на разпада на българския спорт и за постепенно възраж- 
дане на международния спортен престиж на България. 

(С“ 25 години „преход към демокрация и пазарна 
икономика” в България резултатите са плачевни. 
Ние стабилно сме страната с най-бедните, най-болни 
и най-недоволни граждани в Европейския съюз. Голя- 
ма част от нашите съграждани са толкова ангажирани в 
ежедневната борба за оцеляване, че нямат време и сили 
да се замислят какво се е случило и защо „вятърът на 
промяната” не им донесе благосъстояние и сигурност. 
Но обществото ни трябва да се занимава с тези въпро- 
си, защото без диагноза не може да има лечение за теж- 
ките ни проблеми. За тези, които искат да разберат как- 
ви са истинските причини за това, което се случи с нас, 
и какво може да се направи, за да се подобри положе- 
нието, много полезна е книгата на проф. дфн Митрю 
Янков „Българският преход от социализъм към капи- 
тализъм. Генезис и характерни черти на постсоциалис- 
тическия капитализъм”. (С.,Тип-топ прес, 2015, 535 с. 
15ВХ: 978-954-723-150-4) 

Това е академично изследване на фундаментални 
процеси на нашето съвремие, което дава ключ За раз- 
биране и на злободневните явления. Академичният 
стил затруднява в известна степен по-широкия дос- 
тъп до ценното съдържание на този труд. 

Постепенно всички разбраха, че „победата на де- 
мокрацията и пазарната икономика” означава рестав- 
рация на капитализма в България и в Източна Европа, 
главно смяна на едрата държавна собственост с едра 
частна собственост с всички катастрофални послед- 
ствия от това. 

В книгата анализът на основните обществени 
процеси през последния четвърт век не подминава 

и злободневните явления, които ни тревожат всеки ден. От началото на прехода 
корупцията например занимава постоянно обществото ни и европейските ни на- 
ставници. Срещу нея се води безкрайна и безуспешна война, тя се сочи като причи- 
на за катастрофалното обедняване на нашето общество и държава. Митрю Янков 
показва, че тоталната и бърза приватизация, която явно е била необходима, за да 
може смяната на системата да стане необратима и обществото да няма време да 
осъзнае нейните тежки икономически и социални последици, води неумолимо до 
ограбване на обществото и е безкраен източник на корупция (с. 224). 

Митрю Янков убедително обяснява, че в егалитарното социалистическо 06- 
щество не е имало достатъчно парични средства, за да може българските произ- 
водствени активи да бъдат продадени що-годе по реалната им стойност, и че по 
политически съображения не е могло всичко веднага да бъде продадено на капи- 
талисти от чужбина. Това - на кого и при какви условия да бъде продадено (до 
голяма степен - подарено) общественото богатство - поражда безкрайна коруп- 
ция, тъй като полученото по този начин продуктивно имущество се препродава 
отново и отново. В крайна сметка оцелялото след разрушителната приватизация 
се оказва преди всичко в чужди ръце. 

Авторът анализира неолибералните идеологически догми, които вече чет- 
върт век господстват неразделно в нашите медии и в обществената дискусия и 
които имат за цел да обяснят защо това, което стана, е трябвало неизбежно да се 
случи и че независимо от катастрофалните му последици е най-доброто възмож- 
но развитие за нас. 

Главният неолиберален мит твърди, че държавата е лош стопанин и всич- 
ки форми на обществена, комунална и колективна собственост са неефективни. 
Ефективна е само частната собственост. Затова цялата обществена собственост 
трябва да се приватизира, за частната собственост да няма държавни ограниче- 
ния и пазарът да бъде максимално освободен от всякакви закони и правила. То- 
гава пазарните механизми автоматически ще осигурят най-добро икономическо 
развитие и благоденствие за всички. Международното и националното развитие 
показват категорично несъстоятелността на тази абсолютна неолиберална догма, 
както пише авторът. Ако тя беше вярна, частната собственост на дерегулирания, 
освободен от обществен контрол пазар нямаше в стремежа си към баснослов- 
ни спекулативни печалби постоянно да предизвиква разрушителни световни 
икономически кризи, като последствията от последната криза нашата страна не 
може да преодолее с години. Нямаше да се налага държавата с огромни сред- 
ства на данъкоплатците да спасява от банкрут частни предприятия и банки. След 
като държавата е покрила загубите им и ги е оздравила, се очаква да ги върне 
на некадърните им собственици, за да могат те отново да прибират печалбите в 
собствения си джоб. Практическите последици от прилагането на тази неолибе- 
рална догма в България са още по-катастрофални. „Шоковата терапия”, полити- 
ката на светкавична либерализация и дерегулация предизвикват перманентната 
и тотална криза на прехода” (с. 46), „водят до главоломен спад на БВП, до деин- 

дустриализация, стопанска разруха и социална мизерия” (с. 218). „Г.нар. голяма 
приватизация доведе до ликвидация на тежката индустрия и до деиндустриали- 
зация на цялата страна. Неслучайно, ако индексът на промишлената продукция 
за 1980 г. се приеме за 10090, през 1989 той става 13990, а през 2010 г. пада до 3096,” 
(С. 70) Последици на освободената от държавен контрол частна собственост са 
космическият растеж на цените и галопиращата инфлация, стопяването на па- 
ричните спестявания, почти моменталната загуба на традиционните външни 
пазари, намаляването на вътрешното търсене поради двойното свиване на дохо- 
дите на мнозинството, обезценените активи на по-големите държавни и коопе- 
ративни стопански организации, изоставането в качествено, структурно, науч- 
но-техническо и индустриално-технологично отношение (с. 46). Същата тази 
неолиберална политика е причина за икономическата емиграция на почти два 
милиона, предимно млади и добре квалифицирани българи в репродуктивна 
възраст, голяма част от които с висше образоване (с. 47). Неолибералната поли- 
тика на замяна на държавната собственост с частна предизвика тежките „соци- 
ални жертви на съвременните поколения и социалните загуби на бъдещите по- 
коления” (с. 46-47). Да не говорим за „пораженията на неолибералния преход в 
такива специфични сфери като образование, наука и култура, здравеопазване, 
демография и др” (с. 47). Авторът заключава: „въпреки първоначалните... обе- 
щания за някакви временни трудности, мнозинството плаща високата социал- 
на цена на прехода вече четвърт век и няма никакви изгледи тя да изчезне или 
дори да намалее значително в обозримо бъдеще” (с. 41). 

Митрю Янков подробно анализира в своя труд митове на неолибералния 
преход като тези за „доларовите куфарчета” или за външния дълг на страната 
като главен източник на огромните загуби по време на прехода, както и за сред- 
ната класа и частната собственост. 

Но съществува, както показва авторът, алтернатива на катастрофалната 
„шокова терапия” и друг път за преодоляване на трудностите на социалисти- 
ческото развитие - път, избран от Китай, Беларус и някои други страни. Ярък 
контраст на стопанската разруха при нас е „безпримерният повече от тридесет 
и пет годишен непрекъснат социално-икономически възход на Китай... Китай 
поддържа почти през целия този период, по време на финансовата азиатска кри- 
за 1997-1998 и глобалната финансово-икономическа криза 2008-2009, над 990 го- 
дишен растеж на БВП, благодарение на което увеличава повече от 15 пъти общия 
си БВП и по този показател измести преди няколко години най-напред Япония 
от второто място, а към края на 2014 и през 2015 - САЩ от първото място; пов- 
дига многократно реалните доходи на всички свои граждани; извършва истори- 
чески подвиг, като за няколко „петилетки” намалява броя на бедните с над 300 
милиона; натрупва огромни спестявания, включително и най-големия валутен 
резерв” (с. 126). „Само за периода от 2002 до 2012 (както сочи отчетният доклад 
пред ХУШ конгрес на ККП през есента на 2012) БВП на човек от населението 
нараства пет пъти - от 1000 на 5000 долара” (С. 129-130) 

Митрю Янков не смята, че рухването на реалния социализъм е предизвикано 
от икономическа криза и технологично изоставане, понеже темповете на икономи- 
чески прираст не са били намалели до нула и преди шоковата терапия са сравни- 
ми с темповете в развитите капиталистически страни (с. 202). Но социализмът се 
сблъсква с редица проблеми, които изискват неговото „съществено социално-ико- 
номическо реформиране”: „от средата на 70-те и през 80-те години на миналия век 
темповете на икономически растеж в СССР (иу нас, и в Източна Европа) започват 
постепенно да намаляват, възникват затруднения в овладяването и развитието на 
новите научно-технически и информационно-технологически процеси, в модер- 
низацията на управлението на държавните и кооперативните стопански орга- 
низации, а оттам и в задоволяването на растящите потребности на гражданите. 
Донякъде тези трудности се дължат и на негативни тенденции във функционира- 
нето и развитието на доминиращата система на държавна собственост и на цен- 
трализираното планово управление на икономиката през късните съветски етапи. 
От една страна, бюрократизирането на плановото стопанско и на политическото 
управление, особено на неговите по-високи и силно централизирани етажи, води 
до анонимност и отчуждение на държавната и обществената собственост от ра- 
ботниците и специалистите, от гражданите и техните интереси и следователно до 
намаляване на мотивацията за творчески и производителен труд. От друга страна, 
отслабването на механизмите и на институциите за обществен и народен контрол 
увеличава формалните и главно неформалните предимства и привилегии на непо- 
средствения оперативен субект на управление на държавната и на обществената 
собственост - стопанския и политическия елит, което ерозира опасно социална- 
та справедливост и социалното равенство. А това на свой ред (особено в края на 
80-те и началото на 90-те години) предизвиква значително социално недоволство 
и на тази база генерира най-напред потенциални, а накрая и напълно реални по- 
литически конфликти и масови протести” (с. 202). Авторът отбелязва „тенденции 
на отчуждение на обществената собственост от мнозинството граждани и ней- 
ното предимно неформално използване повече в интерес на управляващия елит” 
(с. 228) - така тя се превръща все повече в „ничия” обща собственост” (с. 244). Това 
е продукт на функционирането на „силно бюрократично-централизираната късна 
съветска управленска пирамида” (с. 245). 

За да може тези проблеми и кризисни явления да доведат до рухването на 
социализма, освен силното идеологическо въздействие отвън е необходим и въ- 
трешен социално-политически субект. Авторът смята, че подобно на капитализ- 
ма и реалният социализъм поражда „своя гробокопач” (с. 234). Това са „опреде- 
лени групи и представители на стопанския и политическия управленски елит” на 
социалистическото общество (с. 242). Понеже квалифицираният, включително и 
управленският, труд при социализма не се заплаща адекватно, засегнатите хора, 
които управляват общата собственост, се опитват да компенсират тази неспра- 
ведливост с формални и неформални привилегии, които преминават в различни 
видове корупционни практики. С отслабването на революционните идеали, на 

моралните задръжки и обществения контрол започва да се формира една „при- 
вилегирована и затваряща се в себе си социална категория; с все по-ярко изразе- 
ни групово-егоистични интереси” (с. 243). Някои части от този управленски елит 
използват правото си да се разпореждат с общата държавна собственост „повече 
неформално и за свои лични, семейни и групови интереси (извън социалистиче- 
ския принцип на разпределение)” (с. 242). 

Принадлежащите към тази социалистическа „номенклатура” предават при- 
вилегиите си на своите деца ивнуци; така тя започва да се превръща в „потенциал- 
на, квазисоциалнокласова формация, която при евентуални радикални промени 
на вътрешните и най-вече на външните условия в бъдеще може да се превърне 
от потенциална в напълно реална буржоазна класа” (с. 242). „През втората поло- 
вина на 70-те и 80-те години на ХХ в. започва по-значително трансформиране на 
управляващия елит (на определени негови представители и групи) най-напред 
в потенциален „гробокопач” на системата” (С. 242) По-нататък, с шоковата те- 
рапия, с приватизацията и с либерализацията части от него се превръщат „в съ- 
щинска формалнолегитимна буржоазия (олигарси капиталисти)” (с. 245). 

Авторът изразява учудването си защо останалата част на елита, интелигенция- 
та и всички експроприирани от шоковата терапия трудещи се не й се противопо- 
ставят - отговорът в голяма степен се съдържа в книгата. Проф. Янков отбелязва, 
че в началото на прехода гражданите на социалистическите страни не съзнават 
накъде отива общественото развитие и какви алтернативи има. Той пише, че „не- 
посредствено преди и дори в самото начало на прехода прокапиталистическите и 
просоциалистическите представители и групи на партийно-политическия елит са 
трудно различими за широката партийна и гражданска публика” (с. 293). „Гробоко- 
пачите на социализма” заявяват, че се борят за „повече социализъм”, за повишаване 
на неговата икономическа ефективност и социална справедливост чрез радикални 
пазарни реформи” (С. 294). А техните критици са представяни в контролираните 
от тях средства за масова информация „като догматични, консервативни, ретро- 
градни; обричащи социализма на по-нататъшна деградация и загниване” (с. 294). 
Авторът отбелязва, че това „разменяне на местата на действителните противници 
и защитници на социализма обърква до краен предел редовите партийни членове 
и обикновените граждани. И донякъде обяснява политическата пасивност на едни 
и даже активната подкрепа на други за идеологически маскираните антисоциалис- 
тически елементи и групи на елита. Това е така, още повече като се има предвид, че 
този процес се оглавява от ключови, често пъти от най-висшите фигури на партий- 
ното и държавното ръководство” (с. 295). 

В труда се намира обяснение и за „непонятната и безпомощна политическа 
капитулация на последното поколение съветски комунисти” (с. 292). Комунисти- 
ческата партия не е каквато е била по време на революцията и не се оказва спо- 
собна да защити нейните завоевания. Авторът пише, че „немалка част” от 18-те 
милиона редови членове на КПСС „членуват в партията до голяма степен фор- 
мално или попадат в нея по някакви случайни и външни (най-вече конформист- 


148 ПОНЕДЕАНИК “| бр.7/8-год. ХХ 


Нови книги 


ки и кариеристични) причини. И затова - не толкова поради опасността от граж- 
данска война, едно значително мнозинство партийни членове остават пасивни. 
Всъщност огромната част от формалната (конформистки и кариеристично мо- 
тивирана) членска маса набързо напуска или просто изоставя партията още в 
самото начало на политическия поврат; и от тях не може да се очаква някаква 
активна защита на социализма..” (С. 292-293) 

Причина за неспособността на Комунистическата партия ефективно да се 
противопостави на разрушаването на социализма се явява начинът й на организа- 
ция и функциониране. Това са „исторически утвърдените вътрешнопартийни бю- 
рократично-централистични организационни принципи и механизми на форми- 
ране на ръководния партийно-политически елит, особено на неговите висши звена 
и водещи фигури” (с. 295). В комунистическите партии има „авторитарни тенден- 
ции”, които между другото водят до формирането на солиден, често пъти граничещ 
с „култа към личността” авторитет на висшите партийни лидери” (с. 295). Освен 
това „сливането на партийния и държавен апарат позволява да се използват лосто- 
вете на властта за засилване на авторитарно-бюрократичното йерархично струк- 
туриране и трансформиране на партийно-политическия елит. По посока на абсо- 
лютизиране ролята на неговите висши звена и формиране дори на карикатурни 
форми на „култа към личността” на върховния лидер” (с. 295-296). Структурира- 
нето на партията се извършва с бюрократично-централистични механизми и тя се 
подчинява на строги принципи на желязна дисциплина и единоначалие. Това води 
до понижаване на активността на редовите партийни членове и до концентриране 
на всички решения в ръководството на партията. Редовите членове са готови да 
поддържат или пасивно да толерират всеки, който заема съответната висша и пре- 
ди всичко най-висша партийна ръководна позиция. В очите на много от тях, дори 
при значителни идейно-политически промени, партията остава... тъждествена с 
висшето ръководство или даже с отделния лидер. Немалко активисти и членове 
следват безкритично ръководството при съществени политически завои и идеоло- 
гически компромиси. За тях върховният лидер олицетворява партията независимо 
от коренно променените негови... идейно-политически позиции (с. 297). „Те про- 
дължават да вярват почти квазирелигиозно във „върховния лидер” и ръководство- 
то; в някаква тяхна и на партията като цяло „генетически закодирана” и неизменна 
лявосоциалистическа ориентация. (С. 297) 

Това узурпиране на активността и инициативата от ръководството на пар- 
тията и държавата прави гражданите неспособни да го контролират и да се 
намесват в критични моменти. Такова разпределение на ролите дотолкова се е 
втвърдило, че на тази част от съветското ръководство, която вижда очертаващи- 
те се катастрофални последици на перестройката за социализма и се опитва да ги 
спре чрез обявяване на извънредно положение, и през ум не й минава да призове 
масите да защитят социализма. Партийните членове - 18 милиона - и убедените 
привърженици на социализма също не излизат по собствена инициатива на ули- 
ците и остават пасивни и безучастни към случващото се (с. 289). 

Митрю Янков се пита защо управляващите, а и множеството трудови хора 
избират не китайския път на пазарни реформи, който осигури на Китай три де- 
сетилетия безпримерен икономически растеж и ликвидира бедността на стотици 
милиони хора, а поемат ултралибералния курс на тотална приватизация и ли- 
берализация, водещ до деиндустриализация и разгром на селското стопанство, 
до широко разпространение на бедността в социалистическото общество, курс, 
превърнал България в най-бедната страна в Европейския съюз. Но както пре- 
ди четвърт век, така и сега нито сред гражданите, нито сред ръководния елит се 
води дискусия за големите промени, от които се нуждае обществото: тогава - за 
необходимостта социализмът сериозно да се реформира, а сега - да се коригират 
сериозните поражения от неолибералния курс, дискусия, която да взема предвид 
безпримерния успех на китайските реформи. Както тогава, така и сега общество- 
то не е информирано какво Китай (или Виетнам и Беларус) постига със своите 
реформи не само икономически, но и социално, и затова не съзнава, че съществу- 
ва такава алтернатива на тоталната неолиберална реставрация на капитализма. 

Авторът анализира и възможностите да бъдат смекчени катастрофалните 
икономически и социални последици на крайната неолиберална политика през 
последния четвърт век чрез заместването й с неокейнсианска политика или с по- 
литиката на смесената икономика по китайски образец. Тоталното господство на 
неолибералната идеология и политика прави това малко вероятно, защото е необ- 
ходима твърда политическа воля на влиятелна политическа сила със силна масова 
подкрепа. 

Недоволството на хората в бившите социалистически страни от катастро- 
фалните последици на „шоковата терапия” понякога предизвиква „цветни рево- 
люции”, но поради господстващата неолиберална идеология те биват пренасочва- 
ни в посока, противна на интересите на обществото. Така се случи и в България, 
където дори пословичното търпение на нашите сънародници се изчерпа и те 
излязоха на протести срещу крайната бедност, която е заляла страната ни и не 
позволява на много българи да плащат раздутите сметки за ток и парно. Отчая- 
нието беше толкова силно, че някои хора дори публично се запалваха. Народните 
протести свалиха правителството на ГЕРБ. В отговор бяха организирани шумни 
протести на „красивите и образованите” и на „ранобудните студенти”, които се 
интересуваха не от бедността на повечето българи, а от моралния образ на уп- 
равляващите. Тези невероятно раздухани от медиите протести върнаха на власт 
партията ГЕРБ заедно с един от друг „по-моралните и компетентни” политици, 
които не смятат да правят нещо за преодоляване на крайната бедност на бълга- 
рите, защото са заети да делят помежду си облагите от властта. Недоволството на 
обществото от политическото управление, което две години „стабилно” консер- 
вира бедността, социалното неравенство и безизходността, се изля в категорич- 
но поражение на кандидата за президент на управляващите. 

Митрю Янков отбелязва липсата на ефективни защитни механизми срещу 
разрушаването на социализма отвътре, за разлика от капиталистическото обще- 

ство, където държавата одържавява огромни частни предприятия и банки и ги 
спасява от банкрут с милиарди от джоба на данъкоплатците, за да може тежките 
икономически кризи да не застрашат капитализма като система. Вероятно този 
механизъм при нас би трябвало да бъде функционираща социалистическа демо- 
крация. В този случай масите не биха позволили на управляващите да се превър- 
нат в затворена каста, която да управлява общата собственост в свой интерес и 
която по-късно да реши да си присвои това общо богатство. 

Рухването на реалния социализъм е най-значимото събитие в живота на 
това поколение и един философ не може да не изпитва потребност да разбере 
какво и как се е случило. След четвърт век преход не е рано совата на Минерва да 
поеме своя полет, макар Анатол Франс да казва, че понякога е по-лесно да създа- 
деш един свят, отколкото да го разбереш. 

Професор Митрю Янков е опитен изследовател и продължителните му по- 
знавателни усилия разкриват в тази книга същността на фундаменталните про- 
цеси на нашето време. Книгата не само позволява да се ориентираме в същността 
на случващото се, тя може да бъде изходна точка за по-нататъшна плодотворна 
научна дискусия и вече събужда интерес в България ив чужбина. 

1азлцацоп 


1990: 25 )айге зей дет Нег!сПеп Тед 
дег ПпКе 

(Уле се гейп Киде СеБое оп /асдиез 5еде!а 
1 бопа пс! акгер еп! ууигдеп) 


Оге |пКе Рош! а!5 АЖегпайуе дез 
пеоБегаеп Моде!5 

ГАнАТ 
|МТЕВМАПОМАГЕ РОЦТПК 
15Кга Ваеуа 
Младша" Тебопоу 


СЕЗЕЦЗСНАЕТ 


Мазз! 5дигем 
Гмапо Нзтоу 


Котов 
ТепКо Тепеу 
БРОВТ 


Ни о Мекапзоу 


МЕЧЕ ВОСНЕВ 


Младши" ОазКкаоу 


158 


Ое дедепухатдеп Могайопеп 
пасй еигоравспеп Копипеп! - 
че! де агое Негаизогдегипа г Фе ЕП даг 


Оег Чед Тигтар - 
дег д1оба!е Кпед 15: ац!дезспоБеп? 


Еипдаглепа!е М/ззепзспай 
ипд гиза!7сйег Мел 


ОБ ете пеце орНпи5ИзсНе ТНеопе 
Ко Де Во!щагеп глбаПсИ 159 


сефйс те 


НаКеп че деп Сепога 
ап п дет Бидапйзспеп брой 


Оее Сейеш!5зе дез ЦБегдапдз А ег 
дет 5с"етег дег пеогрегаеп Подтеп 


ПОНЕДЕЯНИК 


87 


93 


111 


115 


125 


130 


144 


бр.7/8-год. ХХ 


С ОДЕРЖАНИЕ 
ПОНЕДЕ НИК 


(„ПОНЕДЕЛЪЬНИК“ - ЖУРНАЛ ТЕОРИИ, ПОЛИТИКИ И КУЛЬТУРЬ!) 


Мъкли и АФОРИЗМЬ! 


ТЕОРИЯ 


Жорес Алферов 


Альберт Зинштейн 


Николай Велев 


Максим Мизов 
История 


Крум Василев 


Мирослав Попов 


Зкономика 


Нако Стефанов 


Альберт Зинштейн - 
социализм и современньш мир 


Почему социализм? 


Отчуждение 
и формь! рациональности 
в капиталистическом обществе 


Размьшления о памяти и забвении 


Беспочвенная, 
но зффективная инсинуация 


1990 г.: 25 лет со дня 

великолепной победь! левьк сил 

(Как все десять умнъих заповедей Жака Сегель! 
в Софии не сработали) 


Левая политика - 
альтернатива неолиберальной модели 

С ОДЕРЖАНИЕ 


МЕЖДУНАРОДНАЯ ПОЛИТИКА 


Искра Баева 


Владимир Трифонов 


ОБщество 


Васил Сгурев 
Ивайло Христов 


КУльтурд 
Тенко Тенев 
Спорт 
Христо Меранзов 
Нови книги 


Владимир Даскалов 


160 


Сегодняшние миграции в 
направлении европейского континента - 
самьий большой вьзов перед ЕС 


Победа Трампа - 
глобальная война откладьвается? 


Фундаментальная наука 
и добавленная стоимость 


Возможна ли 
новая оптимистическая теория о болгарах? 


Стихи 


Остановить геноцид болгарского спорта 


Тайнь: перехода - 
за занавесом неолиберальних догм 


ПОНЕДЕЯНИК 

93 


111 


115 


125 

144 


бр.7/8- год. ХХ 


